
NAPOMENA 


Da bi se mogao što jasnije odrediti cilj obrazovanja i odgoja — To 
je nužno prethodno proučiti i jasno odrediti bistvo i značaj civili-- 
zacije i kulture. Proučavajući zato probleme civilizacije i kulture 
ukazala mi se kao najpreča potreba, da prikažem civilizaciju sa Svo- 


jim predstavnicima, specijalistima, u izvjesnoj oprečnosti i stalnom. 


sukobu s kulturom i njenim predstavnicima, ličnostima. 


Ovoj knjizi dakle nije zadatak da sistematskim načinom poda iscr-: 


pan pregled raznih pojedinih ljudskih djelatnosti, koje se. okupljuju 
pod pojmovima civilizacija, pedagoška praksa. i kultura. Naprotiv" 
je zadatak knjige; da poda što jasniji uvid u odnog civilizacije pre- 
ma kulturi te u odnos obrazovanja i odgoja prema civilizaciji i kul-- 
turi. m. 


Budući da je ova knjiga namijenjena široj čitalačkoj publici, to je: 


literatura navedena tek tamo, gdje je to bilo nužno zbog citata. 
Neke tvrdnje i pojmove u ovoj raspravi bilo je potrebno iscrpnije 


prikazati i obrazložiti. Kako ovakovo obrazlaganje nije u izravnoj; 


vezi s osnovnim pitanjima ove rasprave to su ova obrazloženja do- 
dana kao primjedbe na koncu ove knjige. 


Ovdje želim izraziti naročitu. hvalu kolegi J. Jurjeviću, dipl. phil., 
za zajednički rad oko manje rasprave o problemu specijalizacije U. 
obrazovanju, koja rasprava premda izrađena 1935-te godine nije 
imala sreće da bude igdje objelodanjena. Onu raspravu u izmijenje- 
nom obliku upotrijebio sam donekle u drugom dijelu ove knjige. 


ZAGREB, 22. veljače 1937. 
A, MUZŽINIC 


»Doista, tko slobodu propovijeda i prezire neslo- 
bodarstvo, tko silu osuđuje i zabacuje nesnošlji- 
vost, tko ne će prolazno održanje čovjeka s po- 
moću sile i moći, već hoće preobraženje njegovo 
u duhu ljubavi — pravi je i istinski dušmanin 
zemaljskih carstava i samo je prirodno, ako mo- 
ra na križ«. 


(P. Vuk-Pavlović: »Ličnost i odgoj«, str. 115.) 


CIVILIZACIJA I KULTURA 


Značenja 


Civilizacija je duševnošću prožeta stvarnost; kultura 
je duševna duhovnost. Civilizacija je: protuavionski top. Kultura 
je: pravednost. Ono što predstavlja civilizaciju, to se može vi- 
djeti, opipati, možda i pojesti; time se ljudi praktično služe i ko- 
riste. Ono što predstavlja kulturu, samo se naslućuje, osjeća ili 
proživljuje; opipati to, ili poslužiti se time nije moguće. 


Civilizacija je: gumena kabanica, Nivea-krema i ruž za usne. 
Kultura je: iskrenost, obazrivost i otmjenost. Civilizacija je 
vanjština — kultura je unutrašnjost. 


Još jedan primjer!) za razlikovanje: Civilizacija je oranje Svoz- 
denim plugom, fabrikacija aspirina, instrumenti i kirurška cpe- 
racija. Kultura je težnja za istinom, znanost i ljubav prema 
bližnjemu. Civilizacija služi tjelesnom životu čovjeka. Kultura 
nije u službi ničeg tjelesnog. Kultura je u službi duhovnog 
svijeta. 


Definicije mogu dakle biti i ovakove: 

Civilizacija je inteligentno iskorišćavanje prirode za životne ljuđ- 
ske potrebe. Ili: civilizacija je prirodno iskorišćavanje prirode 
za prirodu. Ukratko: civiliracija je aktivno osvajanje prirode. 
Kultura je ostvarivanje nazočnosti duhovnih vrednota.?) To 
znači: dovođenje vrednota iz sfere duha u dušu i primjenjiva- 
nje duhovnih vrednota u đuševnom životu. Ukratko: kultura 
je duševno usvajanje duha. 


Kada se u definiciji kaže, da je civilizacija »prirodno iskorišća- 
vanje prirode za prirodu«, to znači, da prosta inteligencija kao 
i ljudsko tijelo nije nešto izvan prirode. Inteligentno postupaju 
i životinje pa i neke biljke. Stoga, u koliko čovjek djeluje na 
području civilizacije inteligentno, to on radi prirodno, a ne mož- 
da natprirodno. Nadalje, civilizacija je u službi tijela i sveg, što 
je s tim tijelom u uskoj vezi, n.pr. odijelo, pribavljanje hrane, 


T 


it.d.; no i vlast, sila, nadmoć jednog čovjeka nad drugim i ta 
su privjesci tjelesna života, odnosno i to su pojave, koje su re- 
dovne kod životinja, pa se sve to smije također nazvati prirođom. 


Prema tome »iskorišćavanje prirode« ne znači samo iskorišća-: 


vanje nežive prirode kao n.pr. upotreba kinetičke energije vo- 
denog mlaza kod hidrocentrale ili iskorišćavanje eksplozionih 
sila benzinskih para i aerodinamičkih sila kod avionskog leta 
i td. — već iskorišćavanje prirode znači i iskorišćavanje svih 
živih stvorova pa i tuđih ljudskih organizama za vlastite tje- 


lesne potrebe, t.j. za vlastitu prirodu. Ukratko: u civilizaciju ne 


spada samo tehnika nego i politika! 


Kada se u definiciji kaže, da je kultura »ostvarivanje nazočnosti 
duhovnih vrednota«, to onda znači, da kulturu sačinjavaju du- 
hovno-vrijednosni doživljaji. Osim duhovno-vrijednosnih doživ- 
ljaja postoje naime i neduhovni-vrijednosni doživljaji, jer osim 
duhovnih vrednota ima i neđuhovnih vrednota. Budući da razni 
mislioci postavljaju različite ljestvice ili hierarhije vrednota, to 
će biti uputno da se odmah ovdje izloži ona ljestvica, koja se 
stalno primijenjuje u ovoj raspravi. Vrednote se redaju od naj- 
nižih prema višima ovako: 1. ekonomske vrednote, 2. biološke 
vrednote, 3. pedagoške vrednote, 4. etičke vrednote, 5. estetske 
vrednote, 6. spoznajne (noetičke) vrednote i 7. religiozne vred- 
note.?) 


Ekonomske vrednote s biološkima kao najniže sačinjavaju n e- 
duhovne ili prirodne ili »zemaljske« vrednote. Vanjski iz- 
ražaj ovih neduhovnih vrednota je civilizacija. Na razmeđu 
neđuhovnih i duhovnih vrednota stoje pedagoške vrednote, čiji 
djelovni izražaj su obrazovanje i odgoj. Etičke, estetske, spo- 
znajne i religiozne vrednote sačinjavaju duhovne ili kulturne 
vrednote. Po ovim vrednotama dijeli se kultura na svoja pod- 
ručja: na ćudoredni, umjetnički, znanstveni i religiozni život. 
Izražaji tog kulturnog života zahvaćeni intelektualno označuju 
se riječima: ćudoređe, umjetnost, znanost i religija. 


Civilizacija se opet dijeli na svoja područja: prvo na tehniku 
(osvajanje vlasti nad prirodom u užem smislu), koja se može 
dalje podijeliti ovako: a) kućna i poljodjelska tehnika, b) indu- 
strijska i saobraćajna tehnika, c) medicinska tehnika i d) ratna 
tehnika. Izražaji tehničkog života zahvaćeni intelektualno po- 
daju skupove zasada i pravila, koji se nazivaju: nauka. — Drugo 


8 


područje civilizacije je politika (osvajanje vlasti nad ljudima, 
t.j. nad prirodom u širem smislu), koja se opet može podijeliti 
ovako: a) ekonomska politika, t.j. privreda i trgovina, i b) so- 
cijalna politika, t.j. državna, komunalna.i porodična politika. 
Izražaji političkog života zahvaćeni intelektualno, u koliko po- 
daju skupove načela i propisa, nazivaju se: pravo. 


Premda su si po svojim područjima i izražajima toliko različiti, 
ipak civilizacija i kultura imađu zajedničko polazište. Jedno i 
drugo izvire iz duše. No dok je kod civilizacije duševnost uperena 
prema stvarnosti, dotle je kod kulture duševnost upravljena 
prema duhu. 


Civilizacija, jednom stvorena, traje sama. Traje barem tako 
dugo, dok i stvari, uz koje je civilizacija vezana (most, kuća, 
vodovod, i t.d. kao tehnička dobra, ili pojedina zvanja, vojska, 
država kao politička dobra). Kultura se obratno mora svakog 
trenutka stvarati i obnavljati — inače. je nema. Doduše se kul- 
tura može »taložiti« u stvarna kulturna dobra. No kulturna 
dobra ne jamče i za opstojnost kulture; nego, da bi kultura 
zaista postojala, potrebno je iz kulturnih dobara »izvući« onu 
taloženu kulturu i proživljavati je. 


Kulturno dobro je vanjski (stvarni, tjelesni i pojavni) 
izraz unutarnjeg kulturnog života. Kulturno dobro je: ples, 
pjesma, govor, mimika, knjiga, slika, kip, Naravno, u koliko su 
oni izraz duhovne duševnosti svoga stvaraoca. Odnosno, u ko- 
liko je u njima taložen duhovno vrijednosni život. 


Kulturna dobra su ili vezana za stvar, t.j. duševnost je fiksi- 
rana, učinjena nepomičnom, t. j. vanjski izraz je u izvjesnoj 
mjeri trajan. N.pr. slika, kip, pisana riječ, gramofonska ploča, 
knjiga, film. Ili su kulturna dobra vezana na pojave, t. j. vanj- 
ski izraz đuhovne duševnosti podan je samo u momentu stva- 
ranja. N. pr. živa riječ, etički čin, muzička izvedba. 


Skup svih kulturnih dobara nazivaju neki »materijalna kultu- 
Ta«. Ovdje se ne će taj naziv upotrebljavati, jer može dovesti u 
bludnju kao da ima i neke »materijalističke« kulture.“) — Na- 
dalje: kulturna dobra su zapravo izvjesne fizikalne stvari ili fi- 
zikalne pojave, pa se skup takovih dobara ne smije nazvati niti 

»zajedničnom kulturom«, kako to čine neki pisci.5) Zajednična 
kultura je naprotiv skup onakovih duhovno-đuševnih doživljaja, 
koji se u jednakom ili sličnom obliku često javljaju kod mnogih 
lica. Takvi se pojedini doživljaji stoga mogu nazvati »zajednički 
doživljaji«. A zajednica je opet skup lica, kod kojih se javljaju 
takvi zajednički doživljaji. — No još gore bi bilo, ako bi se skup 
kulturnih dobara nazivao civilizacijom! 


Civilizacija se naime ne samo bistveno razlikuje od kulture već 
i od kulturnih dobara. Potrebno je zato razlikovati kulturna 
dobra od civilizacije, odnosno, od civilizacionih dobara kao i od 
tekovina civilizacije! (Takovo razlikovanje nije cjepidlačare- 
nje! Kako je n. pr. kod stručnog međicinskog raspravljanja 
veoma važno vršiti distinkciju između bacila i bakterija — t.j. 
treba paziti, da se s riječju bakterija obuhvataju kao podgru- 
pe: koki, bacili i spirili — jednako tako je kod stručne rasprave 
na području logičkom i spoznajno-teoretskom potrebno razliko- 
vati znanost ođ nauke, a tako u ovoj raspravi između civiliza- 
cionih i kulturnih dobara.) 


Očito je naime, da se izričita civilizaciona dobra, kao n. pr. be- 
tonski most, ili teretni automobil, ili strojna. puška ili »feder- 
madrac« ili plinski štednjak ili olovka, nikako ne mogu nazvati 
kulturnim dobrom. Točnije: veoma je nepodesno takova dobra 
nazvati upravo kulturnim dobrima i prema tome »materijalnom 
kulturom« ili »zajedničnom kulturom«, pa makar ona i bila u 
nekoj vezi s kulturom. (Ili obratno, makar kulturna dobra i 
bila u nekoj vezi s civilizacijom.) 


Automobil n. pr. može doduše nositi na sebi i neke kulturne 
momente: može se n. pr. govoriti o eleganciji automobila. No 
to je na stvarnom automobilu skroz sporedno i slučajno. Takav 
»kulturni dodatak« je često na štetu prave praktične namjene 
civilizacionog dobra. Dakle glavna namjena neke stvari, ili os- 
novna svrha pojedinog čina određuje, da li će se to nešto ozna- 
čiti kao kulturno dobro ili kao civilizaciono dobro. Dok jedno 
stoji u službi duševno-duhovnog života, dotle je drugo u službi 
tjelesnog ili zemaljskog života, 


10 


Problemi 


Na prvi pogled izgleđa, kao da su civilizacija i kultura toliko: 
vezani jedno uz drugo, toliko upućeni jedno na drugo, da su ne: 
samo nerazdvojni, već kao da i zajedno napreduju i zajedno 
propadaju. Slično kao blizanci. Takovo uvjerenje — da se kul- 
tura može održavati i razvijati jedino usporedo s napretkom ci- 
vilizacije, odnosno, da se jeđino velikom napretku civilizacije: 
imade zahvaliti i današnji »napredak« kulture — nažalost je 
dosta rašireno. 


Do takovih krivih misli moglo se doći zbog toga, što se nije 
dovoljno razlikovala civilizacija od kulture. Zbog toga, što se če- 
sto poistovjetuje mnogobrojnost knjiga, škola i mnogobrojnost. 
znanja s kulturom. Takovo identificiranje krivo je upravo kao i 
sve tvrdnje u smislu: »Sada se više toga zna nego prije, dakle: 
smo kulturniji«. 


Da faktičan odnos civilizacije i kulture nije takav, razabire se 
i po tome, što se ne može tvrditi, đa je kultura danas na višem 
stupnju nego pred 50 godina, ili pred 1000 ili 2000 godina — 
premda je sigurno, da je civilizacija sada dosegla vrhunac u 
svojem razvoju. Ne može se to tvrditi, jer: Prvo, tko će eg: 
zaktno utvrditi stupanj kulture u ona vremena? Drugo, tko će: 
egzaktno izmjeriti stupanj kulture sada?*) Ta, kultura je ne- 
vidljiva, nestvarna! Dopušteno je samo naslućivati, nagađati! 
I treće, izgleda bit će ispravnije stanovište onih, koji naslu- 
ćuju, da je kulturni život bio dublji, bogatiji, snažniji i opće- 
nitiji onda, kada je civilizacija bila na nižem stupnju. I to ma- 
kar je tada za životne potrebe bilo gubljeno mnogo vremena, i 
mađa navodno imadu ljudi danas više  »slobodnog vremena« 
»zahvaljujući civilizaciji«. (Nažalost, »slobodno« vrijeme ne upo- 
trebljava se danas u dovoljnoj mjeri za kulturne svrhe. Sada u 
vrijeme strojeva i mehanizacije života doista veoma često i 
veoma mnogi žive površnim duševnim životom ispunjenim poli- 
2 težnjama, tjelesnim užicima i brigama oko svakidašnji- 
ce. 


Zato se može odgovoriti onome, tko misli, da je danas zahva- 
ljujući civilizaciji ipak i kultura veoma visoka — »jer toliko 
ima knjiga, toliko se čita, toliko ima škola, instituta i mikro- 
Skopa« — ovo: Danas se doduše mnogo čita — ali malo misli! 

Mnogo se sluša — ali malo čuje i razumije! (Pa i tonovi jazža 
pretvore se odmah u nesvjesne pokrete tijela pa u duši ostaje 
praznina.) Mnogo se eksperimentira, mikroskopira, fotografira 
— ali se malo stvara! 


"No kako je rečeno, egzaktno mjeriti stupanj kulture nemoguće 
je. Zato se iz takvih prosječnih intuitivnih omjeravanja, kakva 
su gore podana, ne može izvesti siguran zaključak o pravom 
odnosu civilizacije i kulture. Potrebno je zato potražiti i druge 
mogućnosti uviđaja u taj odnos. 


Nameću se dakle pitanja: Da li civilizacija podupire kulturu? 
Da li je civilizacija u cijelosti ili tek dijelom ili možda nikako u 
službi kulture? — Zatim obratno: Da li kultura podupire civili- 
zaciju? Da li je kultura u cijelosti ili dijelom ili nikako u službi 
civilizacije ? 


No čini se, da će najjasniji uvid u odnos civilizacije i kulture 
biti dan onda, ako se zađe u misaonu skrajnost i postavi pita- 
nje n. pr. u tom obliku: Da li može kultura opstati, eventualno 
i razvijati se, bez civilizacije? I obratno: Može li opstati civili- 
zacija bez kulture? Odgovor na takva pitanja bit će dan tako, 
da se učini misaoni eksperiment: n.pr. iz čitava društvena ži- 
vota izbriše se (bolje: svede na minimum) sva civilizacija i civi- 
lizaciona dobra — što će biti tada s kulturom 7 Ili se obratno iz- 
briše (točnije: svede na minimum) sva kultura — što će biti 
tada s civilizacijom ? 


Nestanak civilizacije 


Unište li se tako preko noći na cijeloj Zemlji svi strojevi, 
sve tvornice, sva prevozna sredstva, svi »feđermadraci« za- 
jedno s kuhinjskim posuđem i šibicama, pa i svi ljekovi i ope- 
racione dvorane — zar će preko noći nestati i kulture? Osim 
tehničkih dobara nestanu li i politička dobra kao vojska, poli- 
cija, staleži, crkve i države — zar će preko noći nestati i svaka 
kultura? Pa ako se štaviše nesrećom unište i mnoga kulturna 
dobra kao: knjige, slike, kipovi zajedno sa svim bibliotekama, 
te sa svim instrumentima i aparatima u naučnim institutima — 
pa ni tada ne bi nestalo kulture! 


Iako bi čovjek morao tada živjeti primitivnim (ali ne i prirod- 

nim!) životom, sakrivajući se n.pr. pred vremenskim nepogo- 
dama po špiljama ili kolibama i golim rukama tražeći hranu za. 
svoj želudac i Prerano umirući od raznih bolesti — ipak bi on' 
mogao biti jednako kulturan kao i sada, ipak bi mu mogao kul- 
turni život biti pun i snažan. On bi mogao i onda đa razmišlja, 
jednako kao suvremenici Sokrata ili suvremenici Poincarea ili 
Plancka: što je istinito? ima li apsolutne istine? da li je lje- 
pota i dobrota relativna? On bi jednako mogao biti milosrdan 
ili obazriv ili pravedan ili pobožan kao i ljudi u prošlim vjeko- 
vima ili sada. 


Kultura — naravno, u smislu: lična kultura — dakle je samo- 
stalna ne samo prema civilizaciji i njenim dobrima, već i prema 
kulturnim dobrima. A. i logično je da kultura treba biti samo- 
stalna prema kulturnim dobrima, jer su ova proizvođ kulture. 
Kultura kao stvaralac ne može ovisiti od svoga čeda, od onog, 
što je sama (uz eventualnu pripomoć tehnike) stvortla. 


Nestanak civilizacije povukao bi, naravno, za sobom i nestanak: 
mnogih kulturnih dobara, naročito onih, koja su vezana na teh- 
niku.") Ostavši bez većine kulturnih dobara, t.j. bez knjiga i 
stvarnih umjetnina, čini se na prvi pogled da bi ipak postojala. 
opasnost, da vremenom kultura nestane. Navodno tek se pomoću. 
takvih dobara prenosi, nastavlja i razvija kultura iz jednog poko- 
ljenja na drugo. No brzo se može uvidjeti, da takova opasnost ne- 
bi postojala, ako bi se sačuvalo samo jedno kulturno dobro (koje: 
je na sreću nerazdvojivo od čovjeka i nezavisno od civilizacije), 
a to je — živ jezik. Neposredna živa riječ ne samo da može na- 
doknaditi sve knjige (koje bi naravno nestankom civilizacije 
prve morale nestati) i sve stvarne umjetnine, već ih može pre- 
mašiti po svom djelovanju u smjeru prenošenja, nastavljanja i. 
razvijanja kulture. A konačno, kada bi ljuđima bili iščupani i 
svi Jezici — i opet bi kultura nastavila svoj život u dušama 
Pojedinaca; a i prenosila i razvijala bi se, jer bi se ljudi (kao 
gluhonijemi) ipak sporazumjevali pokretima tijela, mimikom ili 
čak pipanjem. 


m opstanak kulture je naime jedino to važno, da postoje duše | 
(lica i ličnosti) te između njih odgojni odnos. A odgojni odnos: 
moguć je i bez knjiga i bez instrumenata (pa i bez školskih. 
zgrada i crkava). Štaviše, takav odnos bez posredstva papira i 
štamparske boje jedino je posve ispravan, jer je neposredan. 


1% 


Otkako ima štamparija i mnogo knjiga ili slika (odnosno mo- 
gućnosti umnožavanja umjetnina uopće), prepuštaju“ ličnosti 
(kulturni stvaraoci uopće) da knjige ili umjetnine same djeluju 
na duše bližnjih. Umjesto da ličnost nastoji neposredno djelo- 
vati na dušu bližnjih, prepušta se sada takovo djelovanje Po-. 
sredstvu papira, platna i kamena. To slabi punoću i dubinu kul- 
turna života. ' 


Ukratko stvaraoci kulturnih dobara obilno se đanas poslužuju 
civilizacijom. Ovo služenje i prihvatanje civilizacije očituje se i 
u tome, što se (pod utjecajem civilizacije) stvaraoci kulturnih 
dobara i specijaliziraju. Jedni stvaraju samo grafike, drugi pišu. 
samo pjesme, i t.d. ne brineći se, da li će se naći negdje duša, 
koja će razumjeti i proživljavati ova »dobra«. A ne brinu se 
prosto zato, što imadu preveliko povjerenje u civilizacijom stvo- 
renu podiobu rada, pa misle, da su se drugi (n.pr. učitelji. ili 
profesori u školama) već pobrinuli, da »publika« stekne sposob- 
nost razumijevanja, odnosno dar uživljavanja u sva kulturna 
dobra, pa tako i u ona, koja »on« stvara. No takav nekaki op- 
ćeniti dar uživljavanja u sve ne stiče se prostim učenjem u 
školi i rijetko ga tko ima (tek savršeno odgojena ličnost: dakle 
samo savršeni odgajatelj). Pa zato mora biti nastojanje svakog 
stvaraoca kulturnih dobara, da omogući drugim dušama prilaz. 
k njegovom djelu, da dakle poradi i na neposredan način oko 
odgoja drugih duša. Inače će možda ostati sa svojim djelom 
usamljen, neshvaćen. 


Na tri se načina očituje nedovoljnost onakovog kulturnog (ili 
odgojnog) posredovanja preko kulturnih dobara n.pr. preko 
knjiga. Ili se, prvo, knjiga ne čita, t.j. ostavlja se »za kasnije«; 
šli se, drugo, knjiga čita u brzini i površno, jer se čita previše 
toga, jer se hoće što više knjiga, novina. i časopisa pročitati, pa 
se štedi na vremenu. Knjiga dakle ili stoji na polici kao »re- 
zervno znanje za svaki slučaj«, umjesto da vrši svoju funkciju 
probuđivanja kulturna života. Ili se knjige »prelete«, »prelista- 


ju«, tako da sadržaj knjige ili vrijednosni akti staloženi u njima. 


ne budu dovoljno proživljeni ili shvaćeni a još manje ukorijenjeni 
u dušama čitalaca. Konačno, treće, zbog stila, zbog mnogih poseb- 
nih riječi, ili zbog velike razlike u obrazovanosti ili zbog razli- 
čite odgojenosti čitaoca i autora knjige, ne nađe se često nika- 
kav kontakt između čitaočeve đuše i duševnosti staložene u 
knjizi. 

Kod neposredna osobnog dodira između lica ove se zapreke ba- 
rem. mogu izbjeći, .a i posve prebroditi n.pr. prilagođivanjem 
odgajateljeva djelovanja individualnoj duševnosti pitomca, Dotle 
mrtva knjiga ne može ni pokušati da se prilagodi nečijoj duši. U 
knjizi je duševnost ukočena, mrtva, a oživiti je može.samo duša 
srodna duši njena stvaraoca, 


Zato rijetko koja knjiga naiđe na pravog čitaoca. A zato je i 
vrijednost knjiga uopće (kao i svih umjetnina i kulturnih do- 
bara) s gledišta prave kulture dosta neznatna. 


Jer zaista, kakvu vrijeđnost za kulturu ima ona gomila papira 
n.pr. u Sveučilišnoj biblioteci — ako nema duša, koje će razu- 
mjeti i proživljavati duševnost staloženu na onim papirima?. A 
razumjeti i proživljavati neku knjigu nije isto što.i čitati ili 
učiti »napamet«, odnosno znati mehanički reproducirati sadržaj. 
knjige. A jer se može tvrditi, da razumjeti i proživljavati tuđu 
(u kulturnim dobrima taloženu) duševnost može samo onaj, koji 
takovu duševnost može i sAm spontano da stvori (a zapravo 

je i kod samog »razumijevanja« ili »ućućivanja« sAm stvara!) 

sn tada je dopušteno reći, da bi takove duše-čitaoci prije ili kas- 

nije i same (na novo) stvorile u sebi i za sebe posve samostalno: 
sve ono, što je i u knjigama, točnije, što su iz knjiga razumjele. 

(I zato se baš dive takve duše piscu knjige ili umjetniku, što je 

umio tako »zgodno« izraziti »upravo ono, što sam ja već ođavno 

mislio i naslućivao, samo što se nisam znao tako izraziti!«) 


Dakle tek u koliko pisac naiđe (slučajno!) sa svojom knjigom 
na srodnu dušu, tek u toliko vrši knjiga kulturnu misiju — ob»: 
navljajući ili probuđujući kulturne. akte u srodnoj duši, Naža« 
lost obično su rijetki takvi slučajevi.?) 


Stoga se i smije reći da kultura nema mnogo zahvaljivati civili- 
na pronalazak štamparskih .strojeva i ostalih tekovina, 
u omogućuju brzo štampanje u bilo kojoj nakladi. (Doduše, 
"a ema štampe, onđa bi postojala još manja vjerojatnost, da 
neki rukopis naići na pravog: čitaoca -— no time ne bi nastala 
“an šteta za kulturu, budući da ni rukopis ni knjiga ni bilo 
Je drugo. stvarno kulturno dobro izravno ne pove- 
čava kulturni stepen.) 


pradsa se naravno time reći, da je knjiga. posve suvišna ili: po- 
re indiferentna za kulturu, već se hoće samo naglasiti, da: ona. 

nije neophođno nužna za kulturu. Kultura može opstati i raz- 
vijati se bez knjiga i bez štamparskih strojeva, pa i bez tinte, 
pera i papira. Knjige su kao i sva stvarna kulturna dobra samo 
zgodna, prikladna, praktična, pripomo ćna sredstva za 
obrazovno i odgojno djelovanje, koja donekle olakšavaju 
što jednoličnije održanje kontinuiteta kulture.?) 


Usmena predaja ima snažniju živost od pisane riječi. (Narodne 
pjesme, kada su se prenosile spontano od usta do usta, značile 
su mnogo. Zabilježene i oštampane u knjigama, pjesme se ne 
drže više u živoj duševnosti. One leže zato u ormarima a ne u 
ljudskim dušama.) ' 


Živa riječ ima sigurnije (vjerojatnije) kulturno djelovanje od: 
mrtvih slova. Mrtva slova u knjigama, ako uopće žele djelo- 
vati, trebaju se prvo pretvoriti u živu riječ, bilo u izgovorenu 
bilo u sebi pročitanu riječ. Pa upravo stoga što se slova iz knjige 
imađu ponajprije pretvoriti u živu riječ, to ponajviše slabi od- 
gojno ili kulturno djelovanje knjiga uopće.!") 


Ukratko: stvarna kulturna đobra izazivaju tek u već kulturnim 
licima kulturne akte, a jedino pojavna kulturna dobra poradi 
nazočnosti svog stvaraoca mogu i ođgojno djelovati izazivajući 
kulturne akte u još nekulturnim dušama.. Naime pravi odgojni 
odnos moguć je samo na osnovu specifične odgajalačke ljubavi 
između pitomca i odgajatelja, t.j. na podlozi personalnog odnosa. 


Neposredan živi odnos između lica je, dakle, najbolje jamstvo' 
za kulturno međusobno utjecanje. Posredstvom knjig4, slika i 


drugih dobara može se očekivati samo slabije djelovanje ili ni-. 


kakovo. Knjige, slike i umjetnine mogu samo nadopuniti nepo- 
sredni odnos lica, ali ne i nadomjestiti. 


Doduše i kod osobnog odnosa između licA služe se lica posred- 
stvom glasova (valovima uzduha), ili svijetlom (kod promatra- 
nja kretnja) i t.d. No ovakovo posredstvo nije jednako posređ- 
stvu mrtvih kulturnih dobara — jer se kod osobnog odnosa 
prisustvuje samom stvaranju kulturnih dobara. I govor i 
ples i gluma su kulturna »dobra« — jer su to vanjski oblici, t.j. 
stvarni izražaji unutarnjeg kulturnog života. No govor, ples i 


gluma djeluju neposredno, jer djeluju u samom momentu stva-. 


ranja, jer je živi stvaralac takvog dobra pred publikom. Na- 

ravno mehanički naučen govor ne će imati takvog djelovanja, 
jer se on ne stvara u onom momentu, već samo reproducira. 
Dakle tek govor improviziran, t.j. prvi puta stvarav, ili govor, 
koji se ponovno stvara (a ne tek reproducira), takav 
govor (ili takova gluma) imat će duboko djelovanje: a imat će 
i kulturno djelovanje, ako je prožeto duhovnim vrednotama. 


Zato bi bilo opravđano reći, da bi jače djelovanje postigao sli- 
kar-umjetnik, kada bi pred publikom izrađivao i stvarao svoje 
djelo. A moglo bi se reći i to, da bi još bolje bilo za samu kul- 
turu, kada bi slikar (u koliko je impresionist) — umjesto da 
prikaže n.pr. veličajnost zalaza Sunca na nekom komađu platna 
— u prirodi oduševljavao publiku pomoću vlastitog estetskog 
uzbuđenja i k tome primjerenim govorom ukazivao na savršen- 
stvo boja i ostale estetske momente nekog stvarnog zalaza 
Sunca. 


Naravno iskrsavaju tu praktične poteškoće, n.pr. da se uhvati 
baš onaj pogodan vremenski momenat zalaza Sunca i s onog 
mjesta, gdje i kada se prikazuje on u velebnoj slici. Ljudi bi 
morali čekati po više dana na odnosnom mjestu ili dolaziti više 
tjedana svaku večer na neko mjesto. Danas bi se to smatralo 
smiješnim, jer da je to nepraktično. Svakako je uđobnije u to- 
ploj sobi s mekanog naslonjača ili možda ležeći na divanu pro- 
matrati uokvirenu sliku na zidu, nego penjati se nekamo na 
brdo preko kamenja | povaljenih stabala, samo da bi se vidio 
istinski zalaz Sunca. — Ili uzevši »socijalno šslikarstvo« za pri- 
mjer: udobnije i »jednostavnije« je objesiti na zid sliku neke 
bijedne majke s umrlim čedom u naručju, nego zalaziti u kuće 
bijednika pa u stvarnosti zagledati te proživiti osjećaje i »šti- 
mung« bijede ili socijalne nepravde. 


No evo iz tih se primjera takodjer nazire, đa sva naša. »civilizi- 
rana kultura« izvire iz proste želje za udobnošću ili želje za ne- 
radom, pa se to povezivanje kulture s civilizacijom osvećuje sro- 
zanjem duševno-duhovnog života na nisku razinu. Život civili- 
Zirana čovjeka prividno izgleda kao ujedno veoma kulturan. 
Takva kulturnost je nažalost varka, samo vanjština, iza koje se 
često sakriva plitkost i snobizam. 


Nestanu li tako nestankom civilizacije i knjige, slike i kipovi, 
nestat će samo »civilizirana kultura«. Znači, nestat će samo 

snobistička i hohštaplerska »kultura«. No istinska kultura ostat 
će netaknuta; ona, živeći u dušama ljudskim, samostalna .je pre- 
ma civilizaciji. 


Uvidjevši tako samostalnost kulture prema civilizaciji kao i pre- 
ma kulturnim dobrima, potrebno je ispitati daljnji odnos civili- 
zacije i kulture na taj način, da se (misaonim eksperimentom) 
ukloni iz svijeta sva kultura. 


Nestanak kulture 


Bez kulture bi ljudi, naravno, živjeli prirodnim životom. Među 
ljudima bi dakle bio »bellum omnium contra omnes« ili »tko 
jači taj kvači«. No ostajući ljudi bez kulture ne znači, da bi 
ljudi ostali i bez mozgova ili bez razuma. Jer ne samo nagon već 
i razum (ili intelekt) spada još u krug prirode, Prostom inteli- 
gencijom jednako kao i pamćenjem ne izdvaja se još čovjek 
kao naročito biće od ostalih životinja. Tek kulturom, tek svo- 
jim duhovno-duševnim životom, postaje čovjek čovjekom. 


Odstranivši dakle kulturu, ljuđi bi ipak imali neki duševni ži- 
vot. Ostali bi, kao i sada, dosjetljivi i snalazili bi se lako u raz- 
nim situacijama borbe- I u onoj međusobnoj borbi nastojeći već 
po nagonu održati sebe, tražili bi razna gredstva za nadmoćnost. 
Nicali bi izumi, civilizacija bi se razvijala. Jer svaki izum, sva- 
ka tekovina. civilizacije služi zapravo za održanje nadmoćnosti u 
borbi za opstanak, odnosno za sticanje moći nad drugim ljudi- 
ma. A rad ili nastojanje oko izuma ili uopće rad za napredak 
civilizacije nije kulturan akt. Takav rad spada u krug prirod- 
nog djelovanja čovječjeg. Tehničke izume mogu vršiti i — maj- 
muni! 

Čovjek bez kulture rado će se poslužiti i znat će se (i previše) 
poslužiti civilizacionim tekovinama. "Tko će biti okrutniji (dakle 
manje kulturan), taj će se posredstvom takvih tekovina, n.pr. 
pomoću ldika i strelice, sablje i revolvera, nametnuti gospodarem 
drugim ljudima 


Civilizacija je tako najbolji pomagač prirodnom nekulturnom 

čovjeku. Nekulturan će čovjek ići.i dalje: ne će se zadovoljiti 
S nadmoćju nad nekolicinom »zarobljenika«-robova, koji služe 
njemu za njegove tjelesne prohtjeve, već će postepeno svoju 
moć proširivati nad sve većim brojem »pođanika«. Razvitkom 
civilizacije takvu »gospodaru« postaje moguće sve više širiti 
svoju moć. Zato politik (čovjek moći) teži za što većim napret- 
kom civilizacije. Naravno, ne da bi »usrećio čovječanstvo«, već 
da se novim izumima sAm ojača za borbu s protivnicima; od- 
mosno da si osigura vlast nad podanicima. I zato razvoj kolek- 
tiviteta ide uporedo s razvojem civilizacije.!!) 


Veliki kolektiviteti, kao n.pr. današnje države, mogući su samo 


zahvaljujući dobrim i brzim prevoznim sredstvima, telefonu, 
radiotelegrafiji, mitraljezima i bombama. Jedna snažna centra- 
listička vlast nad velikim teritorijem: nije bila moguća u raz- 
dobljima, kada je civilizacija bila na niskom stepenu.!?) Vojsko- 
vođe najviše forsiraju (prosto: naređuju) razvoj civilizacije. Za 
vrijeme rata niče najviše izuma. 


Bez kulture bi prema tome — mogla civilizacija opstati i raz- 
vijati se. Civilizacija je jednako samostalna prema kulturi kao 
i kultura prema civilizaciji. Stoga se može reći: kada bi preko 
noći nestala kultura (točnije: svela se na minimum), ipak bi 
današnja civilizacija ostala skoro neizmijenjena. 


Ostale bi tvornice, parobrodi, kuće i telefoni. Pa i vanjski život 
se ne bi mnogo izmijenio. Svijetom bi dominirala brutalna sila. 
No zato ipak ne bi morao biti kaos u društvenom životu, jer sila 
upravo i stvara najkrući red (poredak); jer se konačno samo 
nasiljem može postići uniformiranje (n.pr. strojni red vojnika) 
i kolektiviziranje ljudi. Vladala bi sila, to jest vladalo bi nasi- 
lje nekog pojedinca, »vlastodršca«, koji bi se nametnuo svima 
i do skrajnosti ostvarivao svoje nagonske težnje za prostim 
golim održanjem sebe samog. Takav vlastodržac bi n.pr. natje- 
Tao na hiljade liječnika da pronađu »lijek protiv smrti« — no 
ne da liječi druge, već da održi svoj prosti biološki život, da 
održi svoje prirodno tijelo, eventualno i tjelesni život svojih po- 
tomaka. A zašto da živi, koju svrhu da poda životu, o tome si 
kao nekulturan individuum ne bi davao računa. 


U takvom nekulturnom svijetu nestalo bi odgoja, no ostali bi 
učitelji, koji bi pod pritiskom vlasti nasilno dresirali djecu, Ne- 


* 

stalo bi vjere, no ostali bi svećenici, koji bi postali izvršioci ne-- 
kih administrativnih formalnosti, n.pr. oko ukopa mrtvaca. Ne-- 
stalo bi pravde i pravednosti, no ostali bi zatvori, u koje bi vla- 
stodržac po svom prohtjevu bacao svoje protivnike. Nestalo bi 
ljubavi i poštovanja, no pljačke i ubijstva ipak ne bi bila češća. 
nego sada, jer bi policija već prema nalogu »vođe« bezobzirno i 
uvjerljivo uredovala. Nestalo bi umjetnosti i znanosti, no ostali 
bi plaćeni propagatori, tehničari i liječnici, koji bi svi pođ gi- 
lom kao službenici i nadalje vršili svoje zvanje, naravno bez sa-- 
vjesti i milosrdnosti. I vršio bi tako svaki svoje zvanje i odvijao. 
bi se društveni mehanizam možda još »urednije« nego sada — 
jer bi se svaki bojao za svoj goli život, jer bi svaki izvršavao 
sve, što mu se naredi ili što se od njega zahtijeva, samo da sa-- 
čuva svoj tjelesni opstanak, odnosno da namiri svoje fiziološke 
potrebe. 


Nakon mnogih krvavih borba, pobuna i ratova mogla bi se ci- 
vilizacija razviti do svog savršenstva: vlastodržac bi svoje po- 
danike na cijeloj kugli zemaljskoj do skrajnosti specijalizirao u 
pojedinim zvanjima, i ubivši u njima svaku klicu slobode i ne- 
zavisnosti, postali bi oni prosti strojevi u državnom mehanizmu. 
Živjeli bi tađa ljudi disciplinarno, kolektivistički i specijalistički. 
kao roj pčela ili kao mravi u svom gnjezdu. Ljudi bi tako (bez 
kulture) prestali biti Ljudi: bili bi životinje. I to životinje, koje 
bi se mogle nazvati: »državotvorni dvonožni sisavci«. Slično: 
kao što se mravi ili termiti ili pčele zovu: »državotvorni in- 
sekti«. 


Ljudski društveni život naličio bi dakle kompliciranoj uri, koja. 
mehanički »ide«. Ljudski rod postao bi besvijesnom masom Ži-- 
vog mesa, koja bi živjela i to samo živjela. 


Civilizacija i kultura svaka za sebe su samostalne činjenice.. 
Zato može biti neki čovjek kulturan a bez civiliziranosti; dok: 
drugi može biti civiliziran a bez kulture. Takva dva čovjeka ne 
će se naravno razumjeti: onaj kulturan čovjek smatrat će civi-- 
liziranog za barbarina, a civilizaciju za barbarstvo; ovaj civili- 
ziran čovjek smatrat će kulturnog za primitivca, a kulturu za. 
izmišljotinu, dangubljenje i ludost. 

Evolucija kulture 


Mnogi mislioci ispravno uviđaju, da je današnja civilizacija u 
neskladu s kulturom. No nekritički misle, kada savjetuju, da bi 
«civilizaciju trebalo u njenu napredovanju kroz neko vrijeme us- 
poriti ili ukočiti, kako bi mogla kultura (kao »sporija u razvo- 
ju«) da dostigne adekvatni stupanj »napretka« prema civiliza- 
ciji. Ove misli o nekom zajedničkom razvoju i napredovanju 
kulture i civilizacije nekritične su: 


Postoji naime pitanje: da li se kultura razvija-evolucionira? To 
jest, kultura se svakako neprestano rađa i prenosi (točnije: 
probuđuje) od pokoljenja na pokoljenje; no đa li se usto i stal- 
no razvija? Da li raste u nekom smjeru? Koji je taj smjer? 
Ima li kultura svoje veće ili manje stupnjeve razvoja? Kako da 
:se mjere ti stupnjevi? I konačno: da li se napredovanje kulture 
(ako postoji) slaže s napredovanjem civilizacije? T. j., da li su 
ta dva razvoja usporedna ili su si možda suprotna ? 


“Odgovor na ta pitanja glasi: niti historijsko-sociološki niti in- 
dividualno - psihološki kultura nije u nekom stalnom porastu. 
"Kultura je doduše i u pojedinim licima, a gdjekada i u izvjes- 
nom društvu-zajednici kroz neka razđoblja punija i snažnija, a 
“u drugim razdobljima opet siromašnija. Kako se ali ne može go- 
voriti ni o nekom stalnom &mjeru tih kolebanja, to je možda 
najispravnije reći: kultura nema neki svoj određeni historijski 
razvoj; ukratko: kultura nema svoju evoluciju. 


Ove tvrdnje mogu se obrazložiti i ovako: 
Kada se govori o porastu i smanjenju kulture, tada se čitavo 
stupnjevanje (mjerenje) kulture može vršiti samo oznakama: 
bogata ili puna, i tome nasuprot: siromašna ili prazna. Ove 
oznake imale bi se pripisati »izmjerenim« kulturama i to prema 
ugledanoj (ili »taloženoj«, ili »prikazanoj«, ako se radi o kul- 
turnom dobru) ljestvici vrednota, t.j. prema skladu ili punoči 
ili količini ostvarivanih duhovnih vrednota. 'A prema intenzitetu 
kulturnih akata može se kultura mjeriti s oznakama »snažna«, 
»mlitava«; »duboka« ili »plitka«. Ali izvornu živu kulturu, koja 
se očituje u vrijednosnim doživljajima raznih lica, nije moguće 
izravno mjeriti, kako je to već napomenuto na str. 11. Mjerenje 
se stoga vrši neizravno t.j. na osnovu kulturnih dobara, koje 
je neko lice stvaralo i stvorilo. 

Kako historičari prosuđuju bivšu kulturu jedino na osnovu pre- 
ostalih i sačuvanih stvarnih kulturnih dobara, to naravno oni 
nikako ne mogu dovoljno upoznati nili ispravno ocijeniti bivše 
kulture. A možda će još više griješiti historičar u ocjenjivanju. 
kultur& raznih historijskih razdoblja zato, što je on sAm često 
kulturno ograničen, što je on sam zbog nedovoljne odgojenosti. 
nesposoban đa zamijeti onu kulturnost, koja je možda doista. 
taložena u stvarnim kulturnim dobrima bivših pokoljenja. 


No ovakovo mjerenje ne samo da će biti relativno (jer će se 
obično mjeriti sa svoje kulturne razine, s gledišta one ljest- 
vice vrednota, koju je procjenitelj ugledao, i t.d.) — nego i u. 


principu nije ispravno. I to zato ne, jer seistinska k ul-. 


tura nikad ne podudara s kulturnim do- 
brima! 


Ne može se naime smatrati ispravnim stav, da su vrijednosni 


doživljaji »u jedno djelovni, tvorni, koji traže ne 
samo što primjereniji, negoištotrajniji izraz teu povo- 
du toga gone na to, da se pomenuti oblik veže na tvar«,15) Nije. 


to ispravno baš kao ni stav »po djelima se poznaje kultura«, 


Ne mora se naime svaki kulturni akt (vrijednosni doživljaj) 


uvijek i faksirati u kakvom stvarnom kulturnom dobru. Ne mo- 


ra se svaki takav doživljaj ispoljavati vidljivo i aktivno fizio- 


loško-fizičkim radom u stvarnosti. Jer nije svaka duša raspolo-- 


žena aktivistički (a nije raspoložena, jer aktivnost ne smatra 


vrijednom !). Jer mnoge duše ne nailazeći možda na susretljivost. 


okolnih duša ne smatraju potrebnim. (ni vrijednim) da riječima 
ili pomicanjem ruku pa ni izrazom lica pokažu ili objave one ve- 
like duševne borbe, velike spoznaje, velika ushićenja i velike 


ljubavi, koje se u njihovim dušama odvijaju. (Koliko n.pr. samo- 


zaljubljenika nije iskazalo svoju žarku. ljubav prema ljublje- 
noj osobi!) Odnosno, jer može duša biti na stanovištu, da bi 


ispoljavanje ili čak fiksiranje vlastitih kulturnih akata (t.j. vri-- 


jednosnih doživljaja) bilo nešto licemjernoga, odnosno nečeg, 


što bi moglo druge vrijeđati pokazujući im kako su manjevredni ;: 
ili nečeg, što je suvišno, jer da se drugih lica i onako to ne će: 
moći kosnuti niti na njih djelovati, ako ta druga lica nisu sama. 


spontano naišla na iste doživljaje i na ista uvjerenja. 


I tako, da bi se pravi unutrašnji kulturni život i vanjskim djeli-- 
ma pokazao da živi, potrebno je da odnosna duša vjeruje, da. 

treba ispoljavati djelima svoju unutrašnjost. Potrebno je zatim, 
da ima volju za to ispoljavanje i da ima sposobnost za izražava- 
nje svoje duševnosti (koja sposobnost je zapravo sposobnost 
umjetničkog stvaranja, pa nije toliko raširena, odnosno nema 
je svako kulturno lice). Potrebno je konačno da bude lice u tak- 
vim prilikama i u takvoj okolini, gdje će joj biti moguće ispo- 
ljavanje i fiksiranje svoje duševnosti. N.pr. ako je čovjek u 
tamnici, pa ne može s nikim ni govoriti, niti ima papira i olovke 
ili pera da zabilježi svoje misli i osjećaje — kako će se znati, 
što se sve odigravalo u njegovoj duši? Nije li on možda u sebi 
stvarao velebne govore i optužbe veće umjetničke i retoričke 
vrijeđnosti od onog Ciceronovog govora protiv Katiline? Ili, nije 
li on u sebi razvijao misli dublje i snažnije od Schopenhauera ? 
Ni, nije li on u sebi stvarao kompozicije uzvišenije od Beetho- 
vena? Ili, nije li on u mašti slikao pred sobom roman uzbudlji- 
viji i etičniji od Lewis Sinclairovog »Ann Vickers« ili B. Traven- 
ovog »Bela Ruža«? 


Zaista mnogo vrijednoga (s kulturnog gledišta) nije sačuvano 
za kasnija pokoljenja. Vanredno mnogo toga nestaje svakodne- 
vno, a nestajat će i kasnije »u nepovrat« ne vežući se »na tvar«. 
No takva činjenica naravno ne znači, da »sve više« nestaje i 
sama kultura, ili da kultura (uzevši općenito: histor.-sociološki) 
ostaje »trajno osiromašena«. Kulturi se ne može ništa trajno 
oduzeti, ali ni trajno pridodati. 


Kultura se po svom bistvu — jer je ona zapravo živa dušev- 
nost i to duhom prožeta duševnost — uvijek nanovo stvara. 
Kultura je stalno u toku. Znači dakle, đa općenito sva kultura 
Svakog momenta nestaje, no ona se i rađa svakog momenta. 
Kad je tako, zar bi se onda time, što nije napisano i štampano 
neko n.pr. Einsteinovo djelo, ili što je primjerice nestala neka 
umjetnina, zaustavio stvaralački tok kulture? Ili, zar bi se »za- 
uvijek« taj tok suzio? Tko i kako bi branio samostalnoj 
kulturi, da »nikad više« ne stvori vrijednosne doživljaje jednake 
onim, koji su »propali«, a da se nisu vezali. na kulturna dobra? 


Pa da n.pr. Einstein nije htio napisati i štampati svoje spoznaj- 
ne uviđaje s područja teorije relativiteta — zar ne bi smio ili 
Bo bi mogao nitko drugi prije ili kasnije da spoznajno doživi 
jednake onakove uviđaje?'“) A možda i jesu već prije Ein- 
steina mnogi fizičari ili matematičari u svojoj duši spoznajno 
doživjeli očitost onih »Einsteinovih« misli i stavaka, samo što 

nisu htjeli ili nisu dospjeli ili nisu tehnički umjeli ove doživljaje 
fiksirati i objaviti ih širom svijeta vežući ih na papir. A si- 
gurno je, da će i poslije Einsteina mnogi — neznajući uopće za 
Einsteina i njegove radove — sami spontano naići na jednake 
spoznaje, na koje i Binstein. A za kulturu baš i je važno samo 
to, da se spoznaje doživljuju i proživljavaju (bez 
obzira, da li gu »originalne« ili ne, štaviše makar su bile »iste« 
spoznaje već i pred 2000 godina od mnogih mislilaca doživljene !) 
— ane, da budu one »vezane na tvar«, pa da se te »tvari« ko- 
dificiraju i spreme u neki magazin s oznakom: ovo je vlasni- 
štvo i tvorevina gospodina X.Y-a. 


Ukratko: ako neki kulturni život i nije našao stvarni izražaj, 
t.j. ako se nije staložio u kulturna dobra, time ne nastaje »vječ- 
na šteta« za kulturu. Ima li kulturnog dobra ili ne, za kuituru 
to nije od bitne važnosti. Kulturna dobra su samo posredno 
(kao tehnička pripomoćna sredstva za odgoj) ođ izvjesnog zna« 
čenja i za samu kulturu. 


Zato ako se i uništi slučajno kakovo kulturno dobro, n.pr. neka 
slika od Raffaella Santia (koliko je smiješno, da se za takovu 
sliku sada plaćaju basnoslovne svote novaca!) — ne bi to za 
živu kulturu bio neki naročiti gubitak. Ne bi naime nestao neki 
dio, ili neki »komađić« kulture, već bi nestalo samo kulturno 
dobro.5) Nestao bi naime samo jedan predmet i historičari 
bi imali 1 dokumenat manje među svojim historijskim materi- 
jalom. ' 


Nestanak svih slika Raffaellovih također ne bi bio štetan za 
kulturu, jer taj nestanak ne bi sprečavao, da duše i u buduće 
stiču estetske doživljaje promatrajući bilo druge umjetnine bilo 
prirodu. Jedino bi nestanak tih slika mogao imati štetu za osob- 
ni ugleđ Raffaella — kad bi on bio živ! Ljudi tiaime tada ne bi 
znali, da li je uistinu Raffaell bio dobar majstor, ili ne; prema 
tome, da li zaslužuje dobru plaću i društveni ugled, ili ne. (Jer 
ljudi nažalost cijene samo djela i vanjske uspjehe, a ne dušu 
i kulturnu duševnost ljudsku!) A što se jednog Raffaella cijeni 
ili ne, te da li je uopće živio neki Raffaell ili ne, to je za današ- 
nju kulturu indiferentno. Za kulturu je važno, da se cijeni du- 
ševno-đduhovni život, t.j. da se ljube vređnote, a ne nekakva 
platna i neki Raffaelli ili neki iksi i ipsiloni. 


Jednako kako nestanak kulturnog dobra nije »dragocjen gubi- 

tak« za pravu kulturu (gubitak za kulturu je samo propast žive 
kulturne duše!) tako i ostvarivanje (stvaranje) nekog kultur- 
nog dobra nije »dobitak« za kulturu ili neko »veliko obogaće- 
nje«.!*) Ostvarivanje ili postojanje kulturnog dobra samo je 
znak, da je u nekoj izvjesnoj duši postojala kultura. Kulturno 
dobro samo dokazuje, da je njen stvaralac b i o kulturan, da 
je imao duševno-duhovni život barem u vrijeme, kada je izrađi- 
vao to dobro. No to kulturno đobro ne zajamčuje niti osigurava, 
da njen stvaralac i kasnije bude imao kulturan život, a još ma- 
nje da će bilo tko drugi imati ovakav ili onakav kulturan život. 


Kulturno dobro dakle ne »obogaćuje« živu kulturu, već je samo 
dokaz nekadašnjeg (bivšeg) bogatstva kulture. Postojanje ne- 
kog kulturnog dobra, n.pr. nekog arhitektonskog spomenika ne 
mora niti može neposredno širiti i jačati kulturu, a niti ovo pro- 
sto postojanje kulturnog dobra nije trajni napredak kulture, na 
kojem bi kao na sigurnoj baštini, kao na čvrstom podnožju mo- 
gla da se gradi daljnja još neka »naprednija« kultura. 


Prosto postojanje divnih umjetnina u Ateni nije učinilo osvajače 
Atene kulturnijim i nije ih spriječilo da uništuju ona stvarna 
kulturna dobra. A niti je svima atenskim građanima osigurana 
trajna kulturnost i smisao za arhitektonsku ljepotu time, što se 
nalaze u blizini preostalih onih »dobara«. Uzalud su i oni milioni 
knjiga u knjižarama i bibliotekama, pa uzalud bi se i besplatno 
dijelile na milijarde knjiga: kulturnost ne bi porasla, ako ne bi 
ljudske duše otvorena srca pristupile k tim dobrima. Treba 
htjeti.i umjeti približiti se ka kulturnom dobru. 


Naprosto, kulturna dobra su samo znak, ili nesigurno sredstvo 
(vidi str. 22.) za procjenjivanje, da li je kultura za vrijeme 
stvaranja tih dobara bila bogata ili siromašna. Pa tako ima je- 
dino historičar neko sredstvo za nagađanje, da li je neko histo- 
rijsko razđoblje bilo na stepenu veće kulturnosti ili ne. I drugo 
ništa. A da li će se u buduće kultura snažiti ili će osiromašiti ili 
se »srozati na nisku razinu« to ne ovisi o kulturnim dobrima, 
pa ma kako bila mnogobrojna i značajna. 
Takav porast ili pad istinske kulture ovisi naprotiv od odgoja, 
odnosno od duše odgajateljeve i lic4, na koja se odgajatelj 
obraća. ' 


Dakle duše ljudske i samo one, odgovorne su za stupanj posto- 

jeće kulturnosti. Porast i pad kulture ovisi konačno o duši sa- 
moj, o tome, hoće li se ova prikloniti ka kulturi ili ne. 


A kulturna dobra moći će samo onda djelovati na dušu, kada će 
ova to htjeti, t.j. kada će ge staviti kao u neki stav iščekivanja, 
kada će biti »disponirana«, »naštimana« za resonancu s dušev- 
nošću staloženom u kulturnom dobru. 


Ni najintenzivnije stvaranje kulturnih dobara ne može osigu- 
rati nikakav siguran (trajni) porast kulture. Možda će i po- 
rasti no možda i kroz 200 do 1000 godina ne će izvjesno kultur- 
no dobro na nikoga djelovati.. »Publika ne razumije to«, ili »ne- 
mo propheta in patria«, ili »suvremenici ga nisu shvatili«, 
»ostao je neshvaćen i umro usamljen, a tek sada vidimo 
kakvog velikana je (u X-u) imala ona učmala sredina« — ta- 
kove riječi pokazuju, kako kulturno dobro nesigurno djeluje, 
odnosno da uopće ne djeluje, ako nema srodne duše, koja je 
disponirana, koja hoće ili želi primiti utjecaj s kulturnog dobra, 
I onaj, koji kaže »viđimo«, ne bi smio tako reći, jer možda 
samo on vidi u X-u velikana, jer je on slučajno disponiran za 
primljivost utjecaja s onog kulturnog dobra. Pa kad umre ova 
jedna srodna duša, može opet proteći nekoliko stotina godina, a 
đa nitko ne pokaže primljivost i suzvučje s onim prvim »do- 
brom« od X-a, kao ni s onim drugim (riječima) od Y-a. 


Ne može se dakle govoriti o nekom historijskom stalnom pora- 
stu kulture. Već zato ne, jer se ne može takav porast ničim 
trajnim osigurati. Nema izvan pojedinih duša neke historijske 
nužde, ili neke sile, koja bi tjerala kulturu na sve višu razinu. 


Evolucija kulture ne postoji! 


No, makar nema stalne i određene evolucije u kulturnom »raz- 
voju«, odnosno u kulturnoj povijesti kako čovječanstva tako i 
pojedinca — to se ipak smije i može zamišljati izvjesni kulturni 
ideal. Štaviše, i treba zamišljati izvjesni ideal, koji bi imala do- 


seći (u bližoj ili kasnijoj budućnosti) željena »evolucija« kul- 


ture. Drugim riječima: mada nema faktične evolucije kulture, 
to je potrebno željeti i težiti za takvom evolucijom. 


Nije to neki paradoks, već jetomaravni posljedak samostalnosti 

kulture, koja izvire iz slobodne duše čovječje a ne iz nekih »hi- 
storijskih sila« ili iz nekih »prirodnih zakona« ili iz »produkcio. 
nih odnosa« i slično. Naime, prihvat nekakve stalne nužne kul- 
turne evolucije mora konačno dovesti do fatalističkih misli; ako 
postoji historijska nužnost, suvišno je svako samostalno postav- 
ljanje ideala. A upravo to, što nema, takve evolucije, podaje pra- 
vi ogroman značaj i puno opravdanje slobodnom samostalnom 
postavljanju kulturnih ciljeva. Čovjek kao slobodno biće po- 
stavljat će si za cilj možda različite oblike kulturnog savršen- 
stva. No ipak svako kulturno lice treba da ima ili treba da si 
postavi neki ideal kulture, đa bi znao u kom smjeru se ima ili 
hoče on sAm usavršavati, i da znade u kojem smjeru kulturna 
usavršavanja će davati poticaje drugim licima. 


Stog razloga bit će posve na mjestu, ako se ovdje odmah ocrta 
jedna od mogućih kulturnih »evolucija«: Prvi najniži stepen ta- 
kove »evolucije« je ugledavanje etičkih vrednota. Naime prirod- 
no biće ispoljava aktivnost samovoljno bez stalna pravca časo- 
vito se povodeći bilo biološkim nagonima bilo korišću; nagon i 
korist su uvijek besciljni i relativni. Pa će prvi korak prema 
kulturnosti biti to, da prirodno biće obuzda (slobodno!) svoju 
samovoljnu aktivnost podajući joj stalan smjer prema do- 
broti. U tom etičkom kulturnom stadiju, dakle, ne vrši se ak- 
cija poradi akcije, već se akcije svode u kolotečinu, usmjerava- 
ju se, podvrgavaju se duhovnoj vrednoti. No još ostaje akcija 
(n.pr. etički čin), t.j. akcija još nije prevladana. 


Drugi već viši stepen je ugledavanje estetskih vrednota. Kod 
tog kulturnog stadija se emocijom akcije prevladavaju u »sa- 
dašnjosti«, odnosno u doživljaju; i težeći prema ljepoti, sve 
više se duša uzdiže nad pojedinačnim, dobiva pregled nad akci- 
jama i ocjenjuje: koliko su pojedine: akcije podvrgnute izvje- 
snoj cjelini, izvjesnom jedinstvu, izvjesnom cilju. 


Treći još viši stepen je ugledavanje spoznajnih vrednota. U tom 
kulturnom stadiju povodeći ge za istinom intelekt prevla- 
dava akcije kroz više doživljaja. To jest, u težnji prema »istini« 
Spaja se i ono pojedinačno u duši, poječini doživljaji, u cjelinu: 
i privodi se duša k Idejama. 


Četvrti najviši stepen je ugledavanje religioznih vrednota. U 
tom kulturnom stadiju se prevladava i posljednja individuacija 

u obliku »ja«, odnosno u obliku osobe. Kod tog stadija smjera- 
jući prema svetosti duša prevladava akcije i kroz više 
duša, t.j. prevladava samu sebe i dovodi do stapanja s drugim 
dušama. Dostigavši đuša i samo svetaštvo, nije ona više zaseb- 
na niti osamljena, već je u tijesnom zajedništvu s ostalim du- 
šama, s kojima se i spaja. Zato sveta ličnost ljubeći duhovnost 
ljubi sve i svakoga, jer nazire u svemu duhovnu stranu svijeta, 
jer zapravo unaša duhovnost u sve oko sebe i u gebi, pa u toj 
ogromnoj univerzalnoj ljubavi iščezava svaka zasebnost, dakle 
i svaka individualnost a i osobnost. U religioznom kulturnom 
aktu, n.pr. u istinskoj molitvi, nestaje svaka odvojenost, poje- 
dinačnost, nastupa uzdizanje nad stvarnost. Svetošću se ko“ 
načno posve prevladava stvarnost, a duše se privode k Duhu, 
odnosno k Bogu. 


Ukratko može se reći ovako: Dok se »dobrotom« podaje đuhov- 
ni cilj voljnom životu, »ljepotom« duhovni cilj emocionalnom 
životu, »istinom« duhovni cilj intelektualnom životu, dotle se 
»gvetošću« podaje duhovni cilj cijeloj đuši, t.j. i volji i emociji 
i intelektu. Svetost, dakle, kao najviša duhovna vrednota har- 
monički ujedinjuje u sebi ostale tri »niže« vrednote. A sveta- 
štvo je prema tome najviši i najvrijedniji stepen kulture: to je 
stepen, gdje je duševnost posve preplavljena duhovnošću. Ovo 
je ideal, koji bi kulturno lice trebalo da dosegne i ostvari. Dru- 


gim riječima: kulturna evolucija trebala bi da smjera prema | 


gvetaštvu.!7) 


Ako dakle postoji nesklad između civilizacije i kulture, nije to- 
me neskladu kriva neka sporost »kulturne« evolucije«; nije to- 
me kriva navođna činjenica, da kultura po nekoj historijskoj 
nuždi u svom napredovanju stalno korača i zaostaje iza civili- 
zacije, jer đa je ona ovisna od civilizacije, štaviše da je meki 
produkt civilizacije ili prema izvjesnim teoretičarima neka lu- 
"ksusna »nadgradnja« civilizacije. Razlozi tom neskladu dublje 
su naravi. A potrebno je naći razloge!) tom nesklađu civiliza- 
«cije i kulture, ako želimo imati pravi uvid u njihov ođnos. 

Civilizacija u službi kulture 


Metafizičkom ustrojenošću svijeta uklopljen je čovjek između. 
Duha i Stvarnosti. Slikovito se može reći: duša čovječja je po- 
prište borbe tih dvaju metafizičkih realiteta. Ili: duša, točnije 
doživljaj'“) — stojeći na razmeđu Stvarnosti i Duha — čini i. 
jest most, koji veže ove dvije metafizičke sfere. 


Duh može biti preko čovječje đuše u vezi sa stvarnošću zato, 
jer čovjek ima tijelo. Stvarnost može biti u vezi preko čovječjeg: 
tijela s Duhom zato, jer čovjek ima dušu.2) Stoga tijelo i duša 
u čovjeka, naravno u živa čovjeka, nisu odvojeni i samostalni 
kao Stvarnost i Duh, već gu usko povezani. Duša bez tjelesnog“ 
života ne može da bude. Nestankom tjelesnog života čovječjeg, 
t.j: po tjelesnoj smrti, i duša nestaje. U izvjesnom smislu smije 
se reći, da od duše ostaje tada samo ono, što je duhovno. Bez: 
tijela je duša samo Duh. A bez duše tijelo je samo Stvarnost. 
Čovjekom se dakle smije nazvati samo cjelina duše i tijeia. 


Ukratko: duša ljudska se nužno oslanja na tijelo. Zato i kul- 
tura kao izvjesna duševnost (i to duhom prožeta duševnost) 
oslanja se nužno na tijelo. Tjelesni život je osnovka ili pred- 
uslov za kulturni život.?2!) 


Civilizacija je u službi biološkog života. A kako bez biološkog“ 
života nema kulture, to se pričinja, da je civilzacija i u službi 
kulturnog života. Ovaj pričin potrebno je ovdje pobliže osvijet-. 
liti. 


Civilizacija doista đolazi u dodir s kulturom, Oni su međusobno“ 
1 vezani cjelinom čovječjeg životnog zbivanja. No pitanje je: da 
li je ova povezanost civilizacije i kulture takove naravi, da jed- 
no podupire drugo? Ili štaviše i »uslovljava« ( t.j. jedno bez dru-. 
goga da ne može ni biti) ? Ili su možda i u nekom nužnom od- 
nosu, gdje bi se jedno moglo označiti »uzrokom« drugome (t.j. 
da n.pr. civilizacija stvara kulturu) 2? Ukratko pitanje je, da li 

je veza između njih slučajna (t.j. faktična) ili je ta veza nužna 
(t.j. da neophodno izvire iz njihovih bistvenih odnosa) ? ' 


Naprijed je već bilo ukazano na to, da se civilizacija i kultura. 
imadu smatrati samostalnim činjenicama. Prema tome da one: 

nisu u nužnom odnosu, a pogotovo ne u nekom odnosu, gdje 
bi jedno proizvodilo (prouzrokovalo) drugo. — Tu će se opet 
pokazati, kako je veza samo slučajna, faktična, pa zato, ako u 
gdjekojem pogleđu civilizacija možda podupire kulturu, da je 
to samo slučajno, a ne sigurno, niti tajno, niti nužno. Pokazat 
će se dakle, đa civilizacija nije u službi kulture, već da su njene 
povoljne uslužnosti slučajne naravi. 


Uglavnom se na tri načina očituje uslužnost civilizacije kulturi. 
Prvo se kaže: civilizacija omogućava život sve većem broju ljudi 
na Zemlji — zato vrši »etičku misiju«, Drugo se kaže: civiliza- 
cija stvara blagostanje u ljudskom društvu, a to je (navodno) 
nuždan preduslov za kulturu i njeno razvijanje. A treće kaže se: 
civilizacija omogućava stvaranje kulturnih dobara i njihovo ši- 
renje, pa je tako (navodno) u izravnoj službi kulture. 


Prva misao o »etičkoj misiji« civilizacije (dakle da je civiliza- 
cija navodno »kulturna«, ili da je ona u cijelosti zapravo »kul- 
turmmo dobro«, t.j. stvorena od kulturnog čovjeka u kulturne 
svrhe) u vezi je s problemima, koje je rješavao 1 Malthus 'svo- 
jom teorijom o geometrijskom umnožavanju članova ljudske 
rase i nemogućnosti opstanka na Zemlji za sve veći broj ljudi. I 
počela se u povodu toga cijeniti civilizacija, štaviše i precjenji« 
vati. Jer da ona n.pr. traktorima, umjetnim gnojenjem, kanali- 
zacijom; i tid. omogućava pribavljanje hrane Za Sve veći broj 
ljudi. Štaviše kemičari će proizvoditi hranu iz ugljena, drveta 
a možda i iz obične zemlje, kamena i uzduha i to u bilo kojoj ko- 
ličini. Tako će se moći osigurati opstanak gvim ljudima, pa ma 
bilo ih 1 200 milijarda na Zemlji. A ljekovima i operacijama će 
se umanjiti smrtnost i produžiti život svakom čovjeku, pa će 
tako broj živih ljudi biti ogroman. ' 


No u stvari civilizacija nije altruistička, niti oni, koji forsiraju 
civilizaciju, nisu altruisti. Civilizacija nije ni stvorena u altru- 
ističke ciljeve, a ako ona slučajno omogućava izvršavanje ne- 
kog altruističkog čina, to. je za samu civilizaciju od sporedne 
važnosti. A pitanje je i to, da li je takav »uspjeh« civilizacije 
(da slučajno održava na životu veći broj ljudi) uopće nešto 
etično 722) 


Dobar je onaj, koji hoće dobro — a ne, koji čini (slučajno!) ne- 
što dobroga. Zato i civilizacija nije dobra, nije etična, jer ona 

ne želi, ne hoće, ne smjera prema dobroti, već slučajno stvara 
nešto dobroga: — Civilizacija izvire iz posve sebičnih i nagon- 
skih težnja. Ona nastaje naime iz težnje pojedinog individuuma 
da održi sebe (eventualno i svoje potomke). A jer je individuum 
nadaren razumom, to računa, da će moći sigurnije održati sebe, 
ako proširi svoju vlast nad tvarnom prirodom kao i nad drugim 
(ljudskim) mdđividuima. Takovo sebično nastojanje rađa onda 
na jednoj strani tehniku (vlast nad tvarnom prirodom), a na 
drugoj strani politiku (vlast nad ljudima). 


Zato prirodan (t.j. nekulturan) čovjek ne će pomoću civilizacije 
(t.j. pomoću tehnike i politike) nastojati da iz nekih etičkih 
pobuda održi sve veći broj ljudi na životu. Naprotiv, ako će mu 
to konvenirati, on će uništiti i milijune drugih života, a ako će 
mu opet trebati za ojačanje svoje vlasti, on će forsirati rađanje 
i življenje drugih individua, naravno samo takovih individua, 
koji su njegovi podanici. (Neki državnik n.pr. sigurno ne će 
nastojati civilizacijom omogućiti život što većem broju svojih 
protivnika, nego će civilizacionim sredstvima pripomoći njihovu 
izumiranju). 


Ukratko: civilizacija može održavati na životu Sve veći broj 
ljudi, no ona ujedno može i spriječiti i uništiti život sve većem 
broju ljudi. Ako ona slučajno djeluje negdje i nekada u prvom 
pravcu, nije to njena zasluga, već to može biti ili zasluga kul- 
turnih lica, koja su privela neka civilizaciona dobra (a ne cijelu 
civilizaciju !) u kulturne svrhe, ili opet »zasluga« političara, koji 
traže što obilniju hranu za topove. : 


Civilizacija sama nije dakle usmjerena prema dobroti, već je 
ona slijepo ali značajno oruđe u rukama prirodnog čovjeka. A 
u rukama kulturnog čovjeka igra ona sasvim sporednu ulogu, 
Jer Je njemu stalo do kulture a ne do biološkog života, jer se on 
Dita, da li će drugi ljudi biti kulturni, a ne, da li će samo živjeti. 
Naime održavanje biološkog života nije samo po sebi vrijedno. 
Biološke vrednote su ispod kulturnih i izvan kulturnih vrednota, 
Civilizacija, dakle, održavajući biološki život, nije time i kultur- 
no dijelovanje. Važnije je zato pitanje: da li civilizacija omo- 
gućava svim tim ljudima i kulturan život a ne tek biološki? Jer 
Može biti i to, đa civilizacija zaradi svog uspjeha u biološkom 
Pravcu za naknađu donege svima nekulturnost! J er, drugim ri- 


Ječima, može biti to: da bi moglo posredstvom civilizacije neko- 

liko stotina hiljada ili milijona ljudi više nego prije biološki že 
vjeti, da će za to morati svi ljudi napustiti. kulturu, koja uopće 
podaje vrijednost onom biološkom životu! 


Izvjestan odgovor na takovo pitanje podaje ona druga naprijed 
spomenuta misao, naime da civilizacija (osim. što održava život 
ljudski) stvara i blagostanje, koje da tek omogućuje kulturan 
život ljudi. Bez civilizacije da ne bi bilo kulture, jer ne bi bilo 
blagostanja. — Ova je misao opet u logičkoj vezi s pvjetsnjem, 
da se kulturno izživljavati može čovjek samo u dokolici. Samo 
da, nerad i ljenčarenje omogućuje kulturan život. Odnosno, da 
je kultura luksusni proizvod danguba i ljenčina.??) 


Ova uvjerenja, naravno kriva, u ozbiljnom obliku ge gine mi 
vaju rečenicom »primum vivere detnde philosophari«. uy sono 
bi ge ovom rečenicom htjelo označiti samo to, da jedino živi čo- 
vjek:(a ne mrtav) može »filozofirati« 1 uopće kulturno živjeti 
— onda bi bila ispravna ova misao. No ova se rečenica rabi u 
smislu: prvo je potrebno »dđobro« se ekonomski osigurati, a on- 
da tek »misliti« na kulturan život. Prvo: novac 1 pun želudac. 
Zatim: gimnastika, šport, kozmetika i seksualni život. A tek jon 
'(ako još ostane nešto od »slobodnog vremena«) 4 znanost, umje - 
nost i religiozni život. Ili: prvo se izdići iz bijeđe i neimaštine, 
a onda prići k pravom spoznajnom, estetskom, etičkom i . 
goškom životu. Ukratko: u bijedi je nemoguć kulturan živa : 
Ove misli, koje su sve međusobom u logičnoj vezi, nisu ispravne. 


Ovdije ne će biti iserpnije analizirana sva pitanja, koja se Z 2 
s gornjim mislima nameću, već će se ukazati samo na ne “ iko 
činjenica, koje očevidno obaraju vrijednost gornjih misli, — 
Onaj, koji onako govori o bijedi, blagostanju i kulturi i ravna 
se po takvom uvjerenju, taj sigurno mnogo i premnogo čapea 
prirodni ili zemaljski život, pa postoji opravdana co pjena 
niti u boljim prilikama ne će »misliti« na kulturan život. Ni- 
kad mu naime ne će prilike biti dosta »dobre«, da bi našao za 
potrebno, da je već vrijeme pozabaviti se i istinskim kulturnim 
životom, jer će uvijek biti nezadovoljan sa svojim ekonomskim 
prilikama; jer teži samo k moći, k bogatstvu?*) ; jer mu je pred 
očima samo ekonomski i biološki život. I ne će on nikad smatra- 


ra 


ti, da je već dosta izišao iz bijede (»TA, drugi su još imućniji!«), 

da je već dosta osigurao svoj tjelesni život. 'On naime nema 
skoro nikakva uvida u duhovne vrednote, pa krivo shvaća kul- 
turu kao đa je ona samo luksusna razonoda. Stoga umjesto da 
se (i u bijedi) posveti pravom kulturnom životu, on će gi (u 
»boljim« prilikama) sagraditi plinsku kupaonicu, naučit će se 
šofirati, instalirat će si u sobi radio-aparat i mislit će, jadan, 
da je time postao kulturan čovjek. 


Da su ovakovi izgovori o nemogućnosti kulturna života u bijedi 
neispravni (jedino je to ispravno, da se u bijedi ne može hoh- 
štaplirati s kulturom), vidljivo je i po tome, što su skoro svi 
veći predstavnici istinske kulture bili siromašni, neimućni, koji 
su skoro stalno živjeli u oskudici i bijedi. Najveći broj tih pra- 
vih kulturnih velikana nisu ostavili iza sebe zemaljsku slavu, pa 
im se ne zna za ime, a od onih poznatih treba ge samo sjetiti na 
Sve one ličnosti od Sokrata i Krista preko Giordana Bruna, Spi- 
noze, K. Marxa i Dostojevskog do Gandhija. Ili, uzevši lokalne 
primjere iz umjetničkog života, od Lisinskog preko Matoša do 
Augusta Cesarca. — Najintenzivnijim kulturnim životom skoro 
nikad ne živi onaj, kojemu je »egzistencija obezbjeđena«, koji 
ima stalno pun želudac i živi u bezbrižnosti i nerađu. Već na- 
protiv, izgleda skoro, da je to intenzivniji i bogatiji kulturni ži- 
Vot, što manji imetak posjeduje čovjek, što je češće gladan, što 
je više bijedan."*) A što se odnosi na pojedinca, odnosi se u tom. 
pogledu i na ljudske skupine: imućna država ne mora biti i 
obično nije kulturnija od siromašne države. 


Ne želi se, naravno, time reći, da bijeda stvara kulturu, ili šta- 
više da bi ljude trebalo silom baciti u neimaštinu ili ostaviti ih. 
Pokraj bogatstva, koje već postoji, hotimice u bijedi, kako bi 
onda postali kulturniji. Želi se naprotiv samo to naglasiti, da će: 
čovjek, koji je naklonjen k duhovnom svijetu, pretpostavljati 
kulturu materijalnim probicima, pa će zato postati siromašan. 
(ako je ranije bio imućan) ili će ostati u bijedi (ako je ranije: 
bio siromašan). Jer, živjeti punim kulturnim životom i ujedno 
sticati zemaljsko bogatstvo, nije moguće. Ovu istu tvrdnju izri-. 
će Krist riječima: »Ne možete služiti Bogu i bogatstvu.« 


»Blaženi siromasi duhom, jer je njihovo kraljevstvo nebesko« — 
Ova Kristova izreka ima svoj puni smisao upravo u gore na- 
Značenoj misli, da pravi kulturan čovjek kao dionik duhovnog: 
Svijeta ne će mariti za zemaljska bogatstva, već će štaviše po- 

stati s duhom (t.j. svijesno, namjerno, radi Duha) siromašan, I 
oni, koji razdijele svoj imetak (ako su ga imali) i kao siromašni 
pođu stopama Kristovim, — blaženi su oni, jer su dostojni pri- 
padnici duhovnog svijeta.?*) 


Jednako kako bijeda, tako isto ni blagostanje ne stvara kulturu. 
Kulturnost čovjeka ne ovisi o njegovu blagostanju ili bijedi već 
o tome, da li on teži k punoj kulturi, t.j. k Duhu, ili teži k pu- 
nom prirodnom izživljavanju, t.j. k Stvarnosti, 


Ako dakle civilizacija i stvara neko blagostanje, to ovime nije 
u službi prave kulture. Jer blagostanje ne zajamčuje niti samo 
po sebi omogućuje postojanje i produbljenje kulturna života. 


A konačno je opravdano pitanje: đa li se civilizacijom može osi- 
gurati blagostanje svim ljudima? (Jer bi tek tada imala ona 
neku etičku vrijednost). Jasno je naime, da civilizacija omogu- 
ćava nekim pojedincima da se dovinu do izvjesnog blagostanja. 
(»Blagostanje« je uostalom veoma rastezljiv pojam, i ono raste 
s porastom civilizacije; t.j. potrebe ljudske su sve veće, što je 
civilizacija na višem stupnju, a zadovoljenje tih sve većih po- 
treba civilizirana čovjeka je sve teže, makar civilizacija mašin- 
skim radom proizvodi sve brže i sve više ekonomskih dobara). 
No sveopće blagostanje svih ljudi civilizacija ili uopće ne može 
ostvariti, ili ako već onda samo uz ogromno — barem 90%-tno 
— sudjelovanje kulture.?7) 


Potpunosti radi potrebno je dođati i ovo: mada bijeda ne spre- 
čava, kako je gore izloženo, kulturni život, t.j. vrijednosno do- 
življavanje — to ipak može bijeđa sprečavati ispoljava- 
nje kulturnih akata. T.j. bijeda može stavljati možda i velike 
zapreke ostvarivanju kulturnih dobara. Ona može n.pr. Ssli- 
kara, kipara ili arhitekta sprečavati u ostvarivanju zamisli ne- 
ke umjetnine ne dajući mu dovoljno novčanih sredstava za to 
ostvarenje. Bijeda može sprečavati književnika, da objelodani 
svoj roman, štaviše i to da napiše roman, koji je zamislio. No 
bijeda ne može spriječiti, da književnik (pa makar i skapavao 
od gladi) proživljava i doživljava u sebi onaj nenapisani roman, 
za čiji sastav nema možda ni papira ni olovke ni tople sobe. I u 
najvećoj oskudici čovjek može (sve dok je budan i živ) doživlja- 
vati kulturne akte. A za kulturu je važno samo to, da se ona 
duševno proživljava, a ne da budu neke riječi štampane, ili da 
se fizički nešto radi i postizava vanjski uspjeh. 


34 


No svakako, u koliko se traže vanjski uspjesi, u koliko se traže 
vanjska djela, u toliko se mora cijeniti blagostanje kao pred- 
uslov za ostvarivanje takvih djela. Prema tome bi civilizacija 
omogućujući blagostanje bila donekle u službi stvaranja kul- 
turnih dobara. No kulturna dobra nisu isto što i kultura. 


S ovim je dodirnuta već i treća naprijed spomenuta uslužnost ci- 
vilizacije kulturi, naime misao, da civilizacija omogućava stva- 
ranje i širenje kulturnih dobara. Ova je misao jedina (od spo- 
menutih 3 uslužnosti) donekle ispravna. No ipak je potrebno 
ovu činjenicu o omogućavanju stvaranja i širenja kulturnih do- 
bara nešto pobliže promotriti i ocijeniti. 


Ponajprije: stvaranje kulturnih dobara nije neophodno vezano 
na civilizaciju ili na tehniku. (Tehnika i civilizacija nisu posve 
isto, ali ovdje neka bude dopušteno to supstituiranje poradi veće 
jasnoće). Ova knjiga, primjerice, bez tehničkog napretka ne bi 
mogla da »ugleda svijet«, no autoru bi ipak ostala mogućnost, 
da barem govorom izražava svoje duhovno-đuševne doživljaje. 
A mogao bi i širiti svoje misli obilazeći (naravno pješice i bez 
Bata-cipela) druge ljude i ispovjedajući im svoje spoznaje. Kul- 
turna dobra mogu se dakle stvarati i širiti bez civilizacije, samo 
naravno u drugom obliku. 


Može se zato reći: civilizacija jedino olakšava stvaranje 1 
širenje dobara i to samo nekih (stvarnih) kulturnih dobara, a 
ne svih. Nadalje, o njoj ovisi vanjski oblik i broj dobara. 
— Olakšava stvaranje, jer daje stvaratelju u ruke n.pr. gotovu 
olovku, nalivpero ili štaviše pisaći stroj i papir, ili gotovu ulje- 
nu boju, platno i kist za risanje a možda još i mjesečnu plaću 
od države. Olakšava stvaranje, jer daje astronomu u ruke go- 
tov teleskop, a biologu gotov mikroskop. No baš kako mikro- 
Skop sam ne može napisati knjigu, niti izliječiti bolesnika, tako 
uzalud civilizacija pruža sve teleskope i instrumente u naučnim 
mstitutima, a umjetnicima potrebno oruđe i ateliere, ako nema 
ME uma kulture, ako duše ne teže za istinom, ljepotom, dobro- 
m 1 t.d. Ljudi s takvim dušama ne će stvoriti nikakva kul- 

urna dobra pa makar im civilizacija zajamčavala bilo kako 
Veliku mjesečnu plaću. 


Širenje kulturnih dobara olakšava. civilizacija pomoću štampe, 
1 saobraćajnih sredstava. A oblik kulturnih dobara ovisan je od 

civilizacije u tom smislu: kada n.pr. tehnička civilizacija ne bi. 
dosegla današnji stupanj, gdje se susreću strojevi na svakom 
koraku, gdje ne bi bilo niti štamparskih strojeva — tada ova. 
knjiga ponajprije ne bi bila štampana, već samo rukom pisana; 
zatim u toj knjizi ne bi bilo nigdje govora o štamparskim Stro-- 
jevima i slično. Samo pojedinosti ili vanjski oblik bili bi dakle 
drugačiji; no ono bitno u ovoj knjizi, t.j. spoznaje o odnosu ci- 
vilizacije i kulture, a još više nastojanje za istinitim spoznaja-- 
ma moglo bi se očitovati bez obzira u kakvom je stadiju civili-. 
zacija. 


Ali treba imati na umu dvoje: Ovo olakšavanje stvaranja i ši-. 
renja kulturnih dobara nije jedina zadaća civilizacije. Štaviše to. 
uopće i nije njena zadaća već samo jedna sasvim sporedna i slu- 

čajna primjena, civilizacije. Zatim, stvaranjem i širenjem (stvar- 

nih) kulturnih dobara ne stvara se i ne širi se sama kultura, 

kako je to već ranije rečeno. Za samu kulturu imađu kulturna 

dobra sporednu vrijednost, jer ona mogu probuditi vrijednosne 

doživljaje jedino u licima, koja su već odgojena, koja su već 

kulturna. Jedino u licima, u kojima je na osnovu neposrednog: 
odgojnog odnosa već probuđena ljubav za duhovne vrednote, 

t.j. u kojima je probuđen »kulturni interes«. Kulturna (stvar-: 
na) dobra samo naknadno mogu — ali ne moraju — probuđi-. 
vati izvjesne kulturne akte u licima. Ona dakle donekle pripo- 

mažu održanje nekog izvjesnog oblika kulture. 


Uslužnost civilizacije kulturi je tako posredna i neznatna. Jer: 
»pripomaganjem pripomaganja« malo se faktično postizava. A 
civilizacija jedino tako. stoji u odnosu s kulturom, što pripomaže 
stvaranje i širenje kulturnih dobara, koja opet sa svoje strane: 
tek nekako pripomažu odgoju oko održanja stalnog oblika kul-. 
ture. 


To sve dovodi do zaključka: vrijednost civilizacije za kulturu ne: 
smije se precjenjivati. Ova vrijednost je zapravo veoma mala. 
Kako je civilizacija samo preko kulturnih dobara u odnosu $S 
kulturom, to se smije reći: civilizacija može biti jeđino u službi. 
kulturnih dobara. : ' 


Dok je odgoj u izravnoj službi same kulture, dotle civilizacija. 
služeći donekle kulturnim dobrima može biti samo posredno u. 

«službi odgoja. Civilizacija je dakle odijeljena ođ kulture dvostru- 
kim zidom: kulturnim dobrima i odgojnom funkcijom. 


'Do sada su bili raspravljani povoljni momenti civilizacije za 
kulturu. No da bi se njihov međusobni odnos točnije osvijetlio, 
ukazat će se i na neke nepovoljne momente. 


“Tako u prvom redu jedna žalosna ali nužna posljedica, civili- 
.zacionog napretka posvema parira onu već spomenutu »etičku 
misiju« civilizacije. To je pojava prometnih nesreća, nesreća u 
industriji, i strahovita razornost modernih ratova. Dok na jed- 
noj strani civilizacija medicinskom tehnikom spašava živote 
mnogim ljudima i produžava, život većini čovječanstva, dotle se 
«ova »korist« mora na drugoj strani možda još skuplje naplatiti 
ogromnim smrtnim slučajevima kod prometa (u U.S.A. n.pr. 
godišnje pogiba od prometnih nezgoda, t.j. od automobila, že- 
ljeznica, i t.d. blizu 100.000 ljudi!), zatim mnogobrojnim nesre- 
<ćama u rudarstvu, u tvornicama, i t.d. a koje se ne mogu izbjeći. 
I sve veća raširenost srčanih i živčanih oboljenja, koja po smrt- 
nosti sve više nadomještavaju bivšu veliku smrtnost od zaraz- 
nih bolesti, ima se »zahvaliti« napretku civilizacije. A. o najgo- 
rem — o modernom ratu s plinskim, zapaljivim i bakterijskim 
bombama — nije potrebno ni govoriti, 


U drugom redu valja naglasiti, da civilizacija u ovakvom današ- 
njem razvijenom stanju zavođi dušu sa kulturne staze na svoj 
put. Ljudi su toliko okruženi civilizacionim tekovinama, da pre- 
ko toga jedva vide. Kultura za modernog čovjeka naročito iz- 
gleda nečim »natražnim«, jer je civilizacija brzim tempom po- 
kročila napred i stalno napreduje. Dok kultura ostaje skoro na 
jednakoj razini, a mijenjaju se samo vanjski oblici i neke poje- 
dinosti, t.j. jer kultura ne pozna konačne i trajne uspjehe, na 
kojima bi se gradila sve širom i dubljom, već se mora uvijek 
(u svakom pojedincu) iznova graditi — to i nema ona u očima 
Balea čovjeka toliki ugled, koliko blještava, poduzetna i (sa- 
Ba troino sve naprednija civilizacija. U takvom svom stadiju 
zacija razmazuje ljude, odmamljuje ih od trnovitog kultur- 
mai s većom moći privlači ih k zemaljskom prirodnom 
o. y vijaciju, izumiteljsku slavu, olimpijske rekorde, mini- 
ja Pia stolicu, bogatstvo, dug život, pa i nerad, te »sreću« — 
Sve pruža ili barem obećava civilizacija čovjeku. Civilizacija, 

mada je proizvod ljudski, zavarava čovjeka omamljena dosada- ' 


njim uspjesima, da će navodno pomoću civilizacije s v e postići, 
Tako omamljen čovjek misli: kada civilizacijom može, ako po- 
radi na njenu razvoju, podvrći pod svoju vlast i sam astronom- 
ski svemir, kako da ne bi mogao pomoću tako moćne sile naći 
i ono najviše za čim žudi — sreću? I on se baca u vrtlog civili- 
zacionog života napuštajući kulturan život, koji je daleko od 
gradske jurnjave, tjelesnih užitaka, svemirskih raketa i poli- 
tičkih senzacija. »Sreća«, koju pruža civilizacija, isprazna je. 
Pravu životnu sreću pruža samo kultura. A put do te sreće lag- 
lje je naći, kada civilizacija nije toliko razvijena. Ljudi bi tada 
češće i usrdnije svraćali pogled na duhovnu stranu Svijeta. 


Konačno je potrebno napomenuti još jednu negativnu stranu 
civilizacije, a koja je po kulturu najviše štetna: Civilizacija svo- 
jim sve većim napredovanjem dovodi do sve izrazitijeg kolekti- 
viteta i do — ugušivanja kulturne tendencije. 


Ova se tvrdnja ne će ovđje iserpno razložiti, naročito ne misao, 
da već same tehničke tekovine (strojevi, tvornice) bez obzira 
na političku stranu civilizacije dovode nužno do kolektivizacije, 
već će biti ovdje spomenute samo ukratko neke činjenice. — 
Prave kulture nema bez lične slobode (što nije isto što i »samo- 
volja«) i nezavisnosti. No civilizacija podiobom rada i specijali- 
zacijom dovodi do sve veće međusobne zavisnosti ljudi, dovodi 
i do neslobode i konačno do mehaniziranja svega. Pa tako 'se 
štaviše i na području mišljenja uspostavlja sve veća nesamo- 
stalnost. Uspostavlja se sve veći kult autoriteta, (specijalisti — 
stručnjaci!). Hierarhija u društvu biva sve izrazitijom, Antiđe- 
mokratska tendencija jednako kao i nesloboda kretanja, govora 
(Štaviše i mišljenja!) naravne su posljedice napredovanja ci- 
vilizacije. Samo jedan neznatan primjer: u većim gradovima za- 
branjeno je ulicu prelaziti bilo gdje i bilo kada; samo na odre- 
đenom mjestu, kada redar dađe znak, smije »slobodan« čovjek 
da pretrči ulicu. 


I tako se čovjek — usavršavajući civilizaciju — sve više sam 
sapinje u okove kolektiviteta. Za primjer mogu poslužiti da- 
našnja Rusija i današnja Njemačka, gdje je đo sada najjači za- 
mah civilizacionog napretka moguć samo unutar skrajnjeg eta- 
tizma. A takav društveni život da ne pogoduje kulturi — to je 
očevidno. A kome to ne bi bilo jasno, treba ga tada potsje- 

titi samo na to, da se odgojna funkcija, odnosno odgajateljsko 
djelovanje (koje bi se trebalo očitovati u punoj obazrivosti) ne 
može u takvim prilikama (koje traže nasilnu dresuru) skoro ni- 
kako ispoljavati. 


Postoji tako opasnost, da će stalnim napredovanjem civilizacije 
iščeznuti kulturan život sa Svijeta. 


Kultura u službi civilizacije 


Jednako kako civilizacija nije i ne može biti u službi kulture, 
već gamo gdjekada u službi kulturnih đobara — tako i kultura 
nije i ne može biti u službi civilizacije, no ona nije niti u službi 
civilizacionih dobara. Jedino kulturna dobra mogu se staviti u 
službu civilizacije, pa se i u tom pogledu pokazuje, da su civili- 
zacija i kultura tek preko kulturnih dobara u međusobnoj vezi. 
No neki misle, da ipak kultura i izravno može poduprijeti razvoj 
civilizacije, odnosno da ona | izravno služi civilizaciji. 


Kaže se n.pr.: avionska bomba mogla. se napraviti jedino zahva- 
ljujući »napretku znanosti«, a to znači »napretku« kulture. Na- 
predak kulture da »uslovljava« napredak civilizacije. Ili otišav- 
ši u skrajnost: da kultura stvara, proizvodi civilizaciju, jer evo 
samo napredak kulture đa omogućava i sve veći napredak civi- 
lizacije. (Da kultura historijom ne napreduje, o tome je već bilo 
govora. A da niti znanost — naravno, prava znanost — ne po- 
zna stalan historijski napredak, o tome će biti govora drugom 
zgodom). 


No odnos je zapravo takav: za izum, ili za pravljenje plinskih 
bomba doista je potrebno osim ostalog i znanje izvjesnih fizi-: 
kalno-kemijskih »zakona«, odnosno, potrebno je poznavanje ne- 
kih stavaka prirodnih znanosti. No znanje nije isto što i kul- 
tura. Niti pojedini stavci fizike, ili pojedini »prirodni zakoni« 
Nisu znanost. i 


Za kulturu je sporedno, što je sadržano u znanju. Da li je u 
znanju sadržan Pitagorin poučak, ili formula trinitrotoluola, ili 
latinska imena svih vrsta biljne porodice ruža — to je nevažno, , 
Za kulturu je važno: da li se znanje vrijednosno procijenjuje ili 

ne, te kakova je svrha sticanja znanja. Za kulturu je važno: đa 
se znanje omjerava o Istinu t.j. da se ljubi istina, da se teži za 
istinitim spoznajama; a nije važno, da li se spoznaja baš 
»znade«. 


Spoznaja i znanje nije isto. Spoznati i znati nije isto. Dok je 
spoznavanje kulturna funkcija, a spoznaja kulturni akt, dotle 
sa znanjem nije tako. »Znati« nešto, znači: imati mehaničku 
sposobnost ponavljanja neke misli. Dakle »znati« i »znanje« ima 
samo praktičnu vrijednost a ne kulturnu. Znanje je zapravo kul- 
turno dobro, jer je u nj taložen bivši i eventualno »tuđi« spo- 
znajno-vrijednosni doživljaj. (Znanje bi bilo tek onda neka 
»kultura«, t.j. kulturan doživljaj, kada bi se kod svog reprodu- 
ciranja ponovno i spoznavalo kao istinito — no tađa bi se to 

moralo nazvati spoznajom. I tako znanje ostaje samo ono, što 
je mehanički reprođucirano, t.j. što nije provrednovano, što nije 
proživljeno — đakle što nije ni kulturni akt. »Znanje je niz 
stečenih automatizama« kaže Dr R. Bujas. Zato bi se moglo re- 
ći, da ono »znanje«, koje reproducira neki gramofon s gramo- 
fonske ploče, ima kulturno istu vrijednost sa znanjem, koje me- 
hanički reproducira učenik pred ispitnom komisijom). 


Još jedan primjer o »znanju«: za kulturu nije važno, da li se 
znadu neki paragrafi Krivičnog zakonika, kao niti to, da li uop- 
će postoje kakvi paragrafi: već je važno za kulturu, da li u duši 
postoji ljubav za pravednost. Ili: za kulturu je skroz nevažno, 
da li se »znade« Katekizam ili se izgovara koja molitva »napa- 
met«, već je važno da se živi istinskim religioznim životom. 


Ako se dakle kod fabrikacije bombe upotrebljava izvjesno zna- 
nje n.pr. o trinitrotoluolu, to ne znači, da je upotrebljena sama 
kultura. Nije dakle kultura pomogla izumu i fabrikaciji bombe. 
Ne oslanja se ovđje civilizacija na znanost ili na kulturu, već 
samo na neke (neđuhovne) oblike duševnosti. Nužna podloga 
civilizaciji je samo duševnost kao prosta prirodna duševnost 
(n.pr. zorovi, predodžbe, čuvstva ugode i neugode, u izvjesnoj 
mjeri i mišljenje), a ne kultura kao duhovna đuševnost. A civili- 
zacija, jer je nužno vezana na duševnost, to se ona upravo de- 
finira kao: duševnošću potencirana, ojačana, akcija, t.j. du- 
ševnošću prožeta stvarnost. 


Kod fabrikacije bombe nikako ne učestvuje kultura ni znanost, 
nego je civilizacija zloupotrebila neka kulurna dobra. Znanje 

je naime jedan ođ onih oblika duševnosti, koji se ne može na- 
zvati kulturnim aktom (jer nije vrijednosni doživljaj) već naj- 
više kulturnim dobrom. Slično kao neka slika ili neka knjiga. 
A kulturna dobra može civilizacija zloupotrebljavati. 


Tako n.pr. knjige i slike mogu postati trgovačkom robom. Go- 
vor se može također privući u službu civilizacije, n.pr. u politi- 
čke svrhe. Ples i gluma mogu jednako da se stave u službu eko- 
nomskih i bioloških (n.pr. pornografskih) ciljeva civilizirana, čO- 
vjeka. No u svim takvim slučajevima nije sama kultura učestvo- 
vala, niti je bila podjarmljena ili stavljena u službu civilizacije. 
Ovo se i ne može učiniti, jer kultura nije ništa stvarnoga već je 
intimno doživljavanje, do kojeg ne može doprijeti nikakovo na- 
silje. 


No onaj primjer s fabrikacijom bombe ipak ukazuje na nešto 
karakteristična u odnosu civilizacije i kulture. Naime, za sve 
veći napredak civilizacije u tehničkom smjeru (dakle ne u poli- 
tičkom smjeru, za koji vrijedi možda baš obratno od ovoga) po- 
trebna su u sve većoj mjeri izvjesna kulturna dobra, i to samo 
intelektualna dobra. Jedino invelektualna dobra može civiliza- 
cija (tehnika) u punoj mjeri iskoristiti u svoje ciljeve. Zato ona 
jedino spoznajnoj funkciji ne stavlja veće zapreke. Naime, dok 
Civilizacija ne mari za etičku, estetsku a najmanje za religioznu 
funkciju kulture (jer njihova dobra ne može nikako ili veoma 
teško ocijeniti kao »korisna«, t.j. što se ne može poslužiti'njima 
u svoje ciljeve) — dotle civilizacija dopušta donekle nesmetano 
ispoljavanje spoznajne funkcije. To je i razlog pretjeranom in- 
telektualizmu današnjega doba. 


Čovjek naklonjen civilizaciji (t.j. ekonomskim i biološkim vred- 
notama) priznaje jedino intelektualnim dobrima — naravno ne 
svima — neku >»civilizacionu« vrijednost, jer ova dobra donose 
njemu korist. A znanje i iskustva korisna su praktičnom čovje- 
ku, jer donekle omogućuju predviđanje budućih događaja. No 
baš zato, jer praktičan čovjek, t.j. prirodan, civiliziran čovjek, 
odobrava i prihvaća samo takova kulturna dobra, koja imađu 
Praktičnu vrijednost — to on ne će cijeniti samu znanost (koja 
se ne može svesti na praktičnu vrijednost) niti sve spoznaje, već 
samo neka znanja i neka iskustva. To dovodi u eri civilizacionog 
forsiranja do nerazmjerno većeg poleta i precjenjivanja nekih 

(uglavnom prirodnih znanosti i nauka) na štetu drugih (duhov- 
nih) znanosti. 


I tako pravi znanstveni rad ipak ne će civilizacija toliko podu- 
pirati koliko puko sabiranje činjenica i iskustava. Nešto više 
od činjenica i podataka, civilizacija naime ne traži, jer su već 
oni dovoljni za ojačanje akcije i vlasti nad pojavama i stvarima, 


Sve to ne znači da bi civilizacija tjerala kulturu na višu razinu, 
niti da bi kultura omogućavala ili štaviše i tjerala civilizaciju u 
sve naprednije stanje. — Ponajprije, i ako civilizacija donekle 
podupire i forsira stvaranje intelektualnih dobara preko škole, 
gdje traži uglavnom samo intelektualro »znanje«, i pomoću os- 
talih kulturnih dobara te obrazovanja olakšava jedino buđenje 
smisla za istinu — to na drugoj strani civilizacija stavlja sve 
veće zapreke kulturnom životu na ostalim područjima. Tako 
uz naprednu civilizaciju kultura u cijelosti postaje siromašnija, 
ma da se možda na jednom uskom području intenzivnije izživ- 
ljava. 


Drugo, kultura ne »proizvodi« sve napredniju civilizaciju, jer 
bi se kultura tada pokazala nekulturnom. Sama kultura niti 
omogućuje civilizaciji usavršavanje. Takovo usavršavanje, kako 
je već rečeno, podupiru jedino neka kulturna dobra. Dakle je- 
dino se kulturna dobra mogu zloupotrebiti u civilizacione ci- 
ljeve. Ona tako postaju i trgovačkom robom, ona se kupuju i 
prodaju. No kulturu nije moguće ni kupiti ni prodati. 


Suprotne tendencije 


Kako je već rečeno, civilizacija i kultura su samostalne činje- 
nice. Kultura se ne oslanja na civilizaciju već na goli biološki ži- 
vot. Civilizacija se opet ne oslanja na kulturu već na prirodni 
duševni život. No metafizičkom ustrojenošću svijeta dolaze one 
nužno u dodir, štaviše i isprepliću se, jer im je nosilac isti. Nji- 
hov zajednički nosilac je čovjek. 


Čovjek se često izživljava i kao civilizirano biće i kao kulturno 
biće. No kao slobođno biće čovjek nije ničim vezan, da se upravo 
na neki jedini određeni način izživljava na ova oba područja. 
Naprotiv se čovjek, odnosno duša čovječja, može (kako sam 
faktičan život pokazuje) različito izživljavati, pa se tako jedni 
priklanjaju više k civilizaciji, drugi više ka kulturi. Pa ista 
duša jednom ise više priklanja primjerice ka kulturi, drugda ma- 
nje, štaviše u nekim časovima pa katkada i u većim razdoblji- 
ma znade duša i posve napustiti kulturno izživljavanje. Civili- 
zacija i kultura pojavljuju se tako kao tendencije, između kojih 
lavira čovječja duša. 


Takovo stanovište može se i ovako opravdati. Čovjek mora jesti, 
da bi mogao živjeti, a mora živjeti da bi mogao misliti i kulturno 
djelovati. Stoga je biološki život zajedno sa svojim privjeskom: 
civilizacijom (sporedno da li razvijenom ili nerazvijenom) nu- 
žan preduslov za kulturu. I to samo preduslov, a nikako ne po- 
ticaj ili pokretač ili stvaralac kulture. Biološki život i civiliza- 
Cija kao njezin privjesak podaju samo mogućnost za kulturu, no 
oni je ne stvaraju niti izravno uvećavaju ili umanjuju. Ali — 
ako čovjek svoj duševni život u većoj mjeri posveti brizi oko 
biološkog života, dakle se prikloni civilizacionoj tendenciji, to 
će se naravno civilizacija usavršavati, no na kulturnom polju 
ispoljavat će se samo onaj umanjeni (preostali) dio duševnog 
života. Kulturan život će dakle slabiti. Ili obratno: duša priklo- 
njena više ka kulturi ispoljavat će se neznatno na civilizacionom 
Području. Prema tome, ma da su si civilizacija i kultura samo- 
stalne i nezavisne činjenice, ipak između njih postoji takva ne- 
izravna veza, da razvoj civilizacije ne može biti istodobno praćen 
S razvojem kulture. Znači: usavršavanje civilizacije popraćeno 
je nužno padom kulture, a porast kulture prati nazadak civili- 
zacije. 

Pa tako pojedinoj duši (a i cijelom čovječanstvu) ostaje samo 
izbor: ili da se nakloni civilizaciji ili da se nakloni kulturi. Može 
se preporučiti duši, đa nađe (izabere) izvjestan sklad, da poda 
pravu mjeru tim naklonjenostima k civilizaciji i ka kulturi. No 
treba uvidjeti, da duša nikako ne može ujedno u oba pravca ići 
ili dospjeti do krajnosti. Sluga služeći dva gospodara, ako će 
jednoga gospodara sve više, bolje i savršenije služiti, to će dru- 
goga samim tim zanemarivati. Jasno je dakle, da se može raz- 
vijati i usavršavati ili samo civilizacija a kultura zanemarivati, 
ili obratno. Porađi toga su si civilizacija i kultura kao tenden- 
cije suprotne. 


Pojava današnje ovće nekulturnosti (mali primjer: otvoreno 
propagiranje prava sile) unutar dosada najsavršenije tehničke 
civilizacije mnogim je misliocima nerazumljiva. No ako se vođi 
računa o izloženoj oprečnosti, tada će biti shvatljivo, da se mo- 
že očekivati samo nazadak kulture, kada su ljudske duše u to- 
likoj mjeri zauzete brigom oko strojeva i drugih kako tehničkih 
tako i političkih tekovina civilizacije. Prosto jer je takova briga 
kao i sam napredak civilizacije rezullat zanemarivanja kulture 
a precjenjivanja tjelesnog života. 


No i s drugih vidika pokazuje se kultura u oprečnosti i suprot- 
nosti prema civilizaciji. Naime: kultura vodi k ljubavi i slobodi, 
a civilizacija k sili i ropstvu.?*) Nadalje: kulturna tendencija se 
očituje u prevladavanju akcije, t.j. u prevladavanju Stvarnosti, 
a civilizaciona tendencija u pojačanju i snažnijem ispoljavanju 
akcije, t.j. u afirmiranju Stvarnosti. Zatim: dok se kultura mo- 
že smatrati izražajem duhovnih vrednota, dotle je civilizacija 
izražaj ekonomskih i bioloških t.j. »zemaljskih« vrednota. 
Ukratko: civilizacija je uperena prema Stvarnosti a kultura 
prema Duhu. 


Prema tome kultura i civilizacija kao trajne tendencije nespo- 
jive su u istoj duši. Štaviše, čovjek, koji teži da se što više i 
češće ispoljava kao duhovno biće, ne će samo trajno zanemari- 
vati civilizaciju kao izražaj prirodnih i neduhovnih vrednota, 
nego će biti upravo protivnik civilizacione tendencije, jer ova 
odvodi (druge) duše ođ duhovna života i sprečava slobodno du- 

hovno izživljavanje. I baš kako će se duhovno biće boriti protivu 
precjenjivanja bioloških i ekonomskih vrijednosti, tako će se. 
boriti i protivu usvršavanja civilizacije, koje ide na štetu kul- 
ture. — A čovjek, koji teži da se što više ispoljava kao prirod- 
no biće, bit će time i protivnik kulturne tendencije, jer će u 
kulturi vidjeti samo zapreku za svoje djelovanje, odnosno ru- 
šitelja civilizacionog poretka. I nastat će tako borba između čo- 
vjeka prirode i čovjeka duha, Tli općenito: između kulturne i 
civilizacione tendencije, odnosno između Duha i Stvarnosti. Ta 
borba, kako u pojedinoj duši tako i u cijelom čovječanstvu po- 
stoji i traje od kako postoji kultura. 


A. kako se u ovoj borbi čovjek civilizacije služi svojim sredstvi-- 
ma, dakle silom i oružjem, a čovjek kulture s ljubavlju i riječ- 
ju, to je posve naravno, da se kulturan čovjek ni u obrani ne će 
laćati mača??), pa će biti pribijan na križ, paljen na lomači ili 
barem bacan u tamnice te izvrgavan nevoljama i javnim poru- 
gama. 

OBRAZOVANJE I ODGOJ 


Na razmeđu 


Sva ljudska djelatnost može se podijeliti u svijesnu djelatnost 
i u nesvijesnu ili instinktivnu djelatnost. Svijesna ljudska 
djelatnost dijeli se na tri područja: na civilizaciono i kulturno 
područje, a između ta dva područja nalazi se treće pođručje 
svijesne djelatnosti, koje se može nazvati »pedagoška praksa«. 


Pedagoška praksa je djelovni izražaj vrednote »budđućnost«. 
Znači, da je to djelatnost (duševno-tjelesna), kojom se prenosi 
na nova pokoljenja sve ono duševno, što je vrijedno da se sa- 
čuva za budućnost. No peđagoška praksa stojeći na razmeđu 
civilizacije i kulture nije u sebi jedinstvena. Na jednu stranu 
vuče je k sebi kultura, na drugu stranu privlači je k sebi civili- 
zacija. Pedagoška praksa je zato razdvojena. Ona se dijeli na 
odgoj i obrazovanje. 


Odgoj je u službi kulture. Obrazovanje je u službi civilizacije 
i kulturnih dobara. U koliko je dakle pedagoška praksa kao 
svijesna djelatnost namijenjena kulturi, pa rađi na održanju i 
prenošenju kulturna života, u toliko je ova praksa odgojna: u 
toliko se naziva takova praksa riječju odgoj. U koliko opet 
pedagoška praksa kao svijesna djelatnost namijenjena civiliza- 
ciji i kulturnim dobrima, pa radi na prenošenju političkog i teh- 
ničkog života (dakle i na razvijanju duševno-tehničkih sposob- 
nosti za usvajanje i stvaranje kulturnih dobara), u toliko je OVa 
Praksa obrazovna: u toliko se takva praksa naziva riječju 
obrazovanje.) 


U kojoj mjeri i kako se isprepliću obrazovanje i odgoj međusob- 
no? Koju ulogu u tom ispreplitanju imade specijalizacija? U 
koje područje ljudske djelatnosti spada nastojanje za specijali- 
zacijom? Nadalje: za ličnost je poznato, da je ona predstavnik 
(točnije: »prenosilac«) kulture i prema tome ideal odgoja, — 
no ostaje još pitanje: nije li možda specijalist predstavnik ci- 
Vilizacije i prema tome ideal obrazovanja? Kako se odnoge lič- 
nosti specijalist međusobno? 

Zadaća je narednih poglavlja, da rasvijetli ova pitanja. No ka- 
ko je problem specijalizacije danas najaktuelniji a i najvažniji, 
to je u ovoj raspravi najveća pažnja posvećena upravo svim 
onim pitanjima, koja su u vezi sa specijalizacijom. 


Cilj odgoja 


Cilj odgoja izvire iz samog bistva odgoja. Cilj odgoja je zato 
stalan u sva vremena. Dok će postojati: lica i odgoj među njima, 
dotle će i cilj odgoja biti uvijek isti. Taj bistveni — teoretski — 
cilj odgoja može se formulirati riječima na nekoliko načina, ma- 
da se iza tih raznih riječi sakriva isti smisao. Tako se može reći: 
cilj je odgoja održanje kontinuiteta kulture. 


Kultura se iživljava u licima, a razvija se ! nastavlja preko lič- 
nosti. Zato je cilj odgoja: stvaranje i izeradnja potpune ličnosti. 


Ličnost nastaje od lica, u kome je probuđena ljubav za sve 
duhovne vrednote. Zato je cilj odgoja: probuđivanje ljubavi za. 
vrednote uopće u licima, kako bi ona postala ličnosti i to da 

"se razviju u ličnosti s izgrađenom odgajateljskom sviješću. U 
ličnosti, koje će nastaviti odgajalaštvo, a time i održati kon- 
tinuitet kulture. 


Kod ovakove formulacije bilo bi potrebno u svrhu jednoznačnog: 
određenja pobliže prikazati značenje riječi »lice«, »ličnost« i 
»buđenje ljubavi«. U ovoj raspravi ta značenja ne će biti pri- 
kazana, već se čitaoca upućuje na djelo »Ličnost i odgoj« od 
Dr P. Vuk-Pavlovića, čiji su rezultati filozofijskog istraživanja. 
u pogledu odgoja ovdje i primijenjeni. No u svrhu rješavanja 
postavljenog problema specijalizacije potrebno je ovdje: 
pobliže objasniti smisao riječi »uopće« unutar spomenute for-: 
mulacije odgojnog cilja. ' ' 


Nije naime odmah jasno, da li probuđivanje ljubavi za vrednote: 


»uopće« znači: probuđivati tek bilo koju pojedinu vrednotu, ili 
upravo sve, t.j. svaku vrednotu? Svakako je od važnosti uočiti 
činjenicu, da nije zadaća ođgoja probuđivati ljubav za upravo 


sve vrednote, već samo za duhovne i pedagoške vrednote. Eko-: 


nomske i biološke vrednote ispadaju prema tome iz odgojne 


funkcije. Jer doista: zar je uopće potrebno probuđivati ljubav: 
prema jedenju, spavanju, seksualnom aktu i prema borbi za. 

opstanak? Za cijenjenje takvih bioloških. vrijednosti brine se 
sam životni nagon ili instinkt. Nadalje zar je potrebno odgo- 
jem probuđivati ljubav prema novcu i sticanju materijalnih 
dobara? Za cijenjenje ekonomskih vrijednosti brine se već sam 
stvaran prirodan život. Odgoju đakle ne može biti zadaća da 
probuđuje niti da podupire ovu nekulturnu stranu života. Ko- 
načno, zar odgojem treba probuđivati ljubav za — moć? Dakle, 
zar da odgoj radi na uništenju kulture? To je naravno ap- 
surdno, i zato se kod ođgoja ne djeluje u pravcu ekonomskih i 
bioloških vrednota, koje smjeraju prema prirodi i moći, dakle 
k civilizaciji, a koja je opet (kao tendencija) u suprotnosti s 
kulturom. — Prema tome, kada se u spomenutoj formulaciji od- 
gojnog cilja reklo: »vređnote uopće«, ili kada će se niže reći 
»sve vrednote«, to znači da se misli samo na duhovne i peda- 
goške vrednote. (Naravno, odgoj sam kao i odgajatelj obaziru 
se i na ekonomsko-biološke vrednote, t.j. vode o njima računa 
kao o nekom potrebnom zlu, kao o nekoj potrebnoj životnoj os- 
novci — no odgoj i odgajatelj ne uzimaju te vrednote u cilj 
svog djelovanja!) 


Drugo pitanje, koje se nameće u vezi s označenim ciljem odgoja, 
Je ovo: da li imadu te sve vrednote biti ođjednom aktualizirane 
ili postepeno, te da li u jednom licu ili u razna lica ili u svim 
licima ? : 


Moglo bi se naime pomisliti, da odgoj, jer se osniva na ljubavi, 
a ne na moći, prepušta kao na volju pitomcima, da u sebi raz- 
Vijaju samo neke izvjesne vrijednosne doživljaje, za koje imađu 
»prirođene« sposobnosti. Moglo bi se pomisliti, da je pravi od- 
goj, jer se ne služi silom, toliko liberalan, da se zadovoljava, ako: 
Pojedino lice uzljubi samo neke vrednote te tako ispoljuje svoj 
naročiti »talent« samo na izvjesnom kulturnom području. Na- 
vodno bi se odgoj imao zadovoljiti time, jer će drugo neko lice: 
Uzljubiti druge vrednote, treće lice treće, i t.d., pa će tako ipak 
Sve (duhovne) vrednote biti ostvarivane. 


Pravi odgoj ipak nije ovako liberalan. Jer baš kako se traži od 
Pravog odgajatelja, da nesebično i bez ograničenja bude uprav- 
ljen prema svim vrednotama, baš tako se ima tražiti i od pra- 
Vog — idealnog — pitomca, đa nesebično (t.j. bez obzira na 
Posebne naklonosti i sposobnosti) uzljubi sve vrednote. Jer 

sve vrednote postat će i 
ličnost. Jer 


samo uzljubivši 
“pitomac prava odgajateljska 
će samo tako i pitomac biti dostojan da 
preuzme zadaću odgajalaštva A ovo preuzi- 
.manje ili nastavljanje odgajalaštva jest praktički konačni cilj 
odgoja. 


Odgoj dakle sam po svom bistvu teži za tim, da u svakom licu 
probudi ljubav za sve duhovne vrednote. Moglo bi se prema to- 
me reći, da lice, koje se vrijednosno izživljuje samo na nekom 
području pa makar i s najvećim intenzitetom, da takovo lice 
još nije odgojeno! I zadaća je odgoja i odgajatelja, da i ta- 
kove jednostrane ličnosti, t.j. individualnosti, privede do općeg 
— univerzalnog — kulturnog života. Odgojna bi zadaća dakle 
tek tada bila ispunjena, kada bi se svako lice dovelo do potpu- 
ne, svestrane, ličnosti. 


Valja dakle imati na umu ove postavke: 

Cilj odgoja je stalan: Ne mijenja se tokom ljudske povijesti. 
Cilj odgoja sadrži univerzalnost u smislu svestranosti kao svoj 
bistveni momenat-*!) 


Obrazovanje u opreci s odgojem 


Ako se »odgoj« želi izraziti u obliku glagola, tada će se reći: 
»odgajati«. Onaj, koji odgaja, naziva se »odgajatelj«. Onaj, na 
koga je upravljeno odgajanje, naziva se »pitomac«. — Kod 
obrazovanja postoje drugi nazivi. Želi li se »obrazovanje« iz- 
raziti kao glagol, to će se uzeti riječ »učiti«. Onaj, koji poučava 
(t.j. obrazuje), naziva se »učitelj«. Onaj, na koga je obrazovanje 
upravljeno, zove se »učenik«. 


Jednako kako postoji razlika između naziva pojedinih nosilaca 
odgojne funkcije prema nosiocima obrazovne funkcije, tako po- 
stoji bitna razlika između odgoja i obrazovanja, a naravno i iz- 
među odgojnih metoda i obrazovnih metoda. 


Mada nije zadaća ove rasprave da iscrpno i svestrano obradi 
one razlike i oprečnosti, koje se ukazuju u ove dvije strane 
pedagoške prakse, što se okupljuju pod pojmom odgoja na jed- 

noj strani a pojmom obrazovanja na drugoj strani — to će se 
ipak ukazati na nekoliko karakterističnih momenata, 


Nazivi »učitelj, učiti i učenik« nemaju se shvatiti tako, kao 
da se obrazovna funkcija iscrpljuje samo u razvijanju i obli- 
kovanju intelektualne strane duševnog života. Naprotiv obra- 
zovanje obuhvata i voljnu kao i emocionalnu stranu duševnog 
života. Može se tako govoriti n.pr. o obrazovanju volje. No sva- 
kako je obrazovanje volje nešto drugo, no što bi bio »odgoj vo- 
lje« (u koliko se o takvom odgoju može govoriti). I dok volju 
obrazuje učitelj (bez obzira da li se on tako i titularno 
maziva ili se naziva imenom »narednik«, »potporučnik«, »otac«, 
»profesor« ili »šef« ili kako drugačije) — dotle volju odgaja 
odgajatelj. Pa dok se obrazovanje volje sastoji u podvrgava- 
nju voljnih akata pod automatsku ili mehaničku kontrolu ra- 
zuma — dotle bi se »odgoj volje« sastojao u podvrgavanju volj- 
nih akata u svrhe kulturnih funkcija (etičkih, estetskih, i t.d). 


Noo odgoju volje nije opravdano govoriti baš kao ni o odgo- 
ju intelekta ili odgoju čuvstava. Takvih odgoja zapravo nema. 
Odgoj naime nije uperen niti prema volji kao volji, niti prema 
intelektu ili prema čuvstvima, pa ne nastoji niti oko njihova ja- 
čanja ili kvantitativnog usavršavanja. Odgoj je uperen samo 
prema kulturnim vrednotama, odnosno nastoji oko buđenja du- 
hovno-vrijednosnih doživljaja: Koliku će ulogu kod takovih 
vrijednosnih doživljaja imati intelekt, volja i čuvstvo, to je za 
odgoj sporedno. Za odgoj je važno: kakov je intelekt, kakova 
volja i kakovo čuvstvo! Obratno od toga, posve je opravdano g0- 
Voriti o obrazovanju volje, ili o obrazovanju intelekta, ili 
O obrazovanju čuvstava. Obrazovanje je baš upravljeno na đu- 
ševne funkcije kao duševne odnosno na psihofizičke funkcije, 
Pa nastoji oko njihova jačanja ili kvantitativnog usavršavanja, 
a ne obazire se, da li će one poslužiti kulturnom životu ili ci- 
vilizacionom životu čovjeka. 


Obrazovanje nema zadaću da probuđuje ljubav ni za kakve 
vrednote. Prirodno (ekonomski i biološki) vrijednosni život jav- 
lja se sAm. Takav život nije potrebno svijesno buditi (već samo 
upravljati i sapinjati). Duhovno vrijednosni život pak probu- 
đuje odgoj. Obrazovanje dakle nije upravljeno izravno ni na 
kakove heteronomne vrednote izvan svojih specifičnih obrazov- 
Mih vrednota. Obrazovanje imade naprotiv zadaću da poda lici- 

ma sve pređuslove za snažan kulturan život ali i za civilizacioni 
život. Znači, obrazovanje imade da razvije i izgradi djetinju 
odnosno ljudsku dušu (dakle i tijelo! — jer je duša vezana na. 
tijelo) tako, da bude sposobno bilo za djelovanje u kulturnom 
smjeru bilo za djelovanje u civilizacionom smjeru. Ukratko: 
'dok odgoj vrši buđenje etičke, estetske, spoznajne i religiozne: 
funkcije u duši — dotle obrazovanje vrši buđenje i razvijanje 
osnovnih psihičkih funkcija (pamćenje, fantazija, intelekt, vo- 
lja, čuvstva) bez obzira, da li će te psihičke funkcije poslužiti 
odgoju i kulturi, ili civilizaciji. Prema tome, da bi se obrazova- 
njem već izgrađena duša privukla u kolo kulturnog života, to: 
je potrebno da se k takvoj duši pristupi i s odgojem. Stoga se. 
smije reći: tek obrazovanjem duša postaje dušom, ali tek od- 
gojem postaje duša kulturnom dušom! 


Odgoj je pedagoška praksa upravljena univerzalno na kulturu. 
Obrazovanje je pedagoška praksa upravljena univerzalno na 
duševnost, odnosno na dušu i tijelo. — Obrazovanje razvijajući 
(osim tjelesnih sposobnosti) duševne sposobnosti završava svo- 
je djelovanje duševnim usvajanjem kulturnih đobara. Odgoj za- 
počinje tamo, gdje je obrazovanje svršilo: odgoj polazi od kul- 
turnih dobara pa izaziva u pitomcima izvorno kulturno stvara- 
laštvo. (Zbog toga se može — doduše ne posve ispravno — od- 
goj smatrati savršenijim stupnjem obrazovanja, ili se obratno 
može obrazovanje smatrati kao nesavršeni, degradirani odgoj). 


Prema tome: obrazovnu funkciju a ne odgojnu vrši majka, ka- 
da poučava dijete: kako se hoda, kako i što se ima jesti, kako 
se drži nož u ruci, kako se izgovara koja riječ, kako se peru 
ruke sa sapunom. Kada se đijete uči na redovno polaženje u 
školu, na točan i uredan život, kada se uči pisati, čitati i crtati, 
kada se uči obavljati računske operacije, kada stiče znanje i 
vještine, kada mu se obogaćuje pamćenje, kada ga se privikava. 
na koncentraciju pažnje, kada čita poučno štivo, kada mu se 
jača intelekt, i t.d. — tada se još uvijek vrši obrazovno djelo- 
vanje. Pa i na univerzitetu kada n.pr. student medicine uči pro- 
pisanu anatomiju, ili student kemije kada uči formule kemijskih 
spojeva i reakcija, ili ili student filozofije kada uči naslove knjiga 
i razne riječi napisane u tim knjigama, koje su izdali izvjesni 
filozofi, ili kada skijaš uči kristijaniju i telemark, tada je to 
još uvijek stupanj obrazovnog djelovanja. — No ako student. 
ne čita samo knjigu i ne uči se samo reproduciranju u njoj sa- 

držanih riječi, već ako knjigu proučava, uspoređuje njen mi- 
saoni sadržaj s drugim mislima, t.j. ako kritički prosuđuje i 
procjenjuje sadržaj knjiga, ili ako na osnovu vlastitih opažanja 
odnosno eksperimenata naiđe na niz spoznaja, koje pokušava 
i obrazložiti, i t.d.: tada vrši on kulturno djelovanje, za što je 
morao biti već prije po nekome odgojen. 


Odgojnu funkciju (a ne obrazovnu) vrši majka, kada probu- 
đuje u djetetu osjećaj samilosti, kada nastoji dijete privesti k 
obazrivosti i k iskrenosti te cijenjenju ljepote i dobrote. Kada 
nastavnik u školi probuđuje u učeniku težnju prema istini (koja 
ge težnja ili ljubav naravno ne probuđuje nametanjem gotovih 
fiksiranih spoznaja kao nekih završnih istin&4!), ili kada se u 
mladiću izaziva smisao za socijalnu pravdu, ili kada mu se ot- 
kriva istinska religiozna strana života — tada se vrši odgojna 
funkcija. 


Obrazovanje se dakle sastoji u izazivanju i jačanju tjelesno-du- 
ševnih funkcija: tjelesnih, intelektualnih, čuvstvenih i voljnih. 
Odgoj se naprotiv sastoji u izazivanju i jačanju duhovno-dušev- 
nih funkcija: etičkih, estetskih, spoznajnih i religioznih. 


Cilj obrazovanja 


Obrazovanje je — kao svijesno razvijanje psihofizičkih sred- 
stava (vještina, znanja, i t.d.) bilo za stvaranje kulturnih do- 
bara bilo za civilizaciono djelovanje — po svom bistvu neutralno 
Prema kulturi ili prema civilizaciji: ono može jednako da služi 
jednom kao i drugome. No upravo zato se na području obrazo- 
Vanja isprepliću kulturna i civilizaciona tendencija. A zato je 
i cilj obrazovanja različit, već prema tome, da li se u izvjesnoj 
društvenoj sredini veće težište polaže na kulturnu ili obratno 
na civilizacionu tendenciju. 


Cilj obrazovanja je dakle povremen već prema udjelu, koji ima- 
du u tom cilju civilizaciona i kulturna tendencija izvjesnog do- 
ba i izvjesne sredine. Specijalizacija u obrazovanju znači (kako 
po se to u narednim poglavljima pokazati), da se je obrazova- 
Nje priklonilo civilizacionoj tendenciji. Svestranost (cjelovitost) 
U obrazovanju znači, da je obrazovanje priklonjeno kulturnoj 
tendenciji. 

Može se dakle odmah reći: cilj obrazovanja se me pokriva s ci- 


ljem odgoja, odnosno cilj obrazovanja ne mora biti ni u skladu. 
s ciljem odgoja. ' 


Dok je cilj odgoja stalan i uvijek isti, dotle je cilj obrazova- 
nja povremen. Znači: različiti su ciljevi obrazovanja u raznim. 
“vremenskim razdobljima ili na raznim mjestima Zemlje. Cilj, 


obrazovanja nije dakle stalan, već si ga svaka ljudska sredina, 
nanovo i različito postavlja prema prilikama, u kojima živi, ilina: 


osnovu civilizacionog stupnja, životnih nazora i duhovnih strem- 
ljenja, koja baš tada i tamo vladaju. 


Na primjer: u sređnjem vijeku — uzevši sasvim općenito — 
cilj obrazovanja je bio usidren u religioznom području života. 
A religijska je funkcija, barem unutar kršćanstva, sveobuhvat- 
na, univerzalna. Goji se ljubav za sve i svakoga, pa i za neprija-. 
telja svoga. U skladu s time bio je i cilj obrazavanja u svestra- 
nosti-univerzalnosti. Radi toga nema u srednjem vijeku i u 
doba, renesanse naročite neke specijalizacije u obrazovanju. Spe- 
cijalisti se ne cijene. U cijeni su svestrani ljudi, Ideal je: »lLuo- 
mo universale« (Leonardo da Vinci). 


Ne navodeći u pojedinostima razlike obrazovnog cilja u raznim 
krajevima i u raznim razdobljima, to će se ovdje samo potsjetiti 
na razlike primjerice između spartanskog obrazovanja te Pita- 
gorine ili Epikurove škole. Nadalje da se spomenu razlike sstoič- 
kog, brahmanističkog i budističkog obrazovanja prema, srednje- 
vjekovnom obrazovanju u kršćanskim samostanima; zatim 
obrazovanje u modernoj Americi prema obrazovanju u »tradi- 
cionalnoj« Evropi, n.pr. u predratnoj Njemačkoj. Tu je razlika 
i između internacionalne industrijske škole u današnjoj Rusiji 
prema nacionalističkom, rasnom, obrazovanju u Hitlerovoj Nje- 
mačkoj; ili razlika između »činovničkih« škola naprama »slo- 
bodnim«, gospodarskim i t.d. školama. Sve ove razlike nisu ni- 
kakav »dokaz« za relativnost ili povremenost (»uslovljenost«) 
odgojnog cilja, već to ukazuje samo na povremenost obra- 
zovnog cilja. Umjesto iserpnijeg ulaženja u spomenute raz- 
like, ovdje će se obilježiti samo još današnji opći cilj obrazova- 
nja unutar takozvane »zapadno-evropske civilizacije«. 


Danas je — općenito uzevši — cilj obrazovanja pod utjecajem 
ekonomskih vrednota. Ekonomske vrednote unose u. društveni 

život skrajnje naglašenu podiobu rada, koja se konačno ispo- 
ljuje u nastojanju za specijalizacijom. Život nekoć prilično cjelo- 
vit, sada se rascjepkao na nebrojene struke. Na svakom se i ne- 
znatnom području traže stručnjaci-specijalisti! 


Naravno da se takvi socijalni uslovi i takav društveni »duh 
vremena« očituje i na pedagoškom polju. Cilj se obrazovanja 
natme također uspostavio u smjeru k specijalizaciji. Ukratko: 
cilj današnjeg obrazovanja je — amorfan! 


Amorfan, jer specijalizacija kao vrhovno današnje mjerilo obra- 
zovanja, ne podaje određeni neki smjer. Danas nema neke izra- 
zite jedne ideje ili nekog duhovnog (pa prema tome stalnog) 
vrijednosnog područja, prema kome bi obrazovanje bilo uprav- 
ljeno. Ekonomske vrednote s »korišću« na čelu kao neđuhovne 
su relativne i »liberalne« pa ne mogu podati stalan smjer. Lje- 
stvica vrednota u današnjem društvu nije utvrđena, nije ni 
jasna niti skladna — već se nad kaosom vrednota uzdižu jedi- 
no ekonomske vrednote. Zato se pod utjecajem naturalističkog 
individualizma i s njime povezanim isticanjem ekonomskih vred- 
nota dopušta u današnjem obrazovanju sve i svašta: glavno je 
da pojedinac postane takov stručnjak-specijalist, da bude u toj 
struci »jedini« i »najsposobniji«! Ovako kao specijalist moći će 
naime ponajbolje da unovči svoje znanje i umijeće. 


Problem 


Današnje obrazovanje svojim omogućavanjem, štaviše i svojim 
zahtjevom za specijalizacijom ostvaruje zapravo — jedno- 
stranost. 


Obrazovanje naime danas ne ide za tim, da nekom licu poda 
sve pređuslove za univerzalan kulturni život, već obratno na- 
stoji, da se pojedinac — k tome još od »malih nogu« — razvije 
samo u jednom smjeru, kako bi postao što »bolji« specijalist. 
"Ta jednostranost, — i to amorfna jednostranost, jer je neod- 
ređena smjera — izgleda da je u protivnosti s ciljem samog 
odgoja. 


Cilj odgoja nosi u sebi univerzalni karakter. Cilj današnjeg 
obrazovanja je jednostranog specijalističkog karaktera. Nije 

li dakle cilj današnjeg obrazovanja u sukobu s ciljem od- 
goja? 


Pravi odgoj traži svestrana čovjeka, potpunu ličnost! Današnje 
obrazovanje traži jednostrana čovjeka — specijalistu! Ideal 
odgoja je: ličnost u obliku savršenog odgajatelja. Ideal da- 
našnjeg (!) obrazovanja je: specijalist u obliku najspo- 
sobnijeg tehničara ili političara.?*) Ako su si ta dva ideala: i 
cilja u protivštini, kako i gdje da se ovaj sukob izmiri? To je 
osnovni problem ove rasprave. ' 


Da taj problem ne bi možda nekima izgleđao suviše apstraktan, 
kao da je to tek neki problem »u zraku« ili »papirnati problem«, 
to će se taj problem prikazati nešto realnije primjerima iz da- 
našnjeg obrazovnog i odgojnog života. 


Tako se danas zahtijeva od srednjih škola (gimnazijA), da ima- 
du voditi računa o tome, što će apsolventi tih škola da uče na 
sveučilištu, pa da se već na srednjoj školi proveđe specijaliza- 
cija barem u višim razredima. Osnivaju se psihotehnički insti- 
tuti, da utvrde prirodne dispozicije đaka za izvjesna zvanja, 
da bi tako u svojoj struci postali što bolji specijalisti — rekor- 
deri. Pa i sami neki pedagozi (nažalost) u propagiranju škole 
rada, škole aktivnosti, samorada, i t.d. traže, da se đak razvije 
samo u smjeru svojih sposobnosti. U takvim školama, da će se 
baš ponajbolje ispoljiti naročite sposobnosti pojeđinih đaka, pa 
da je onda zadaća nastavnika i rođitelja te sposobnosti potenci- 
rati. U Rusiji pedagog Blonskij ide tako daleko, da sve škole 
rascjepkava i dodijeljuje ih tvornicama i uredima, u kojima će 
odnosni đaci kasnije raditi. Sovjetska vlada je tako i samo sve- 
učilište rascjepkala, i pojedine fakultete kao zasebne škole do- 
dijelila odnosnim ministarstvima. Javljaju se i kod nas u po- 
sljednje vrijeme predlozi, da se ukine što više gimnazija, koje 
da ionako »ne služe životu«. Pod »životom« se, naravno, kod 
takovih predbacivanja misli samo na praktičan i privredni život, 
tj. na prirodni (biološki ili »zemaljski«) život. A da postoji 1 
duševno duhovni život, u čiju službu bi se imale ponajviše sta- 
viti sve gimnazije, na takov kulturni život (koji tek podaje vri- 
jednost i samom biološkom životu) uopće i ne misle oni kriti- 
čari gimnazija, koji bi htjeli umjesto gimnazija da vide što više 
trgovačkih, obrtnih, srednjotehničkih i oslalih privrednih škola. 

U svim ovim kao i brojnim ostalim mogućim primjerima moglo 
bi se pokazati, kako se tendencija za specijalizacijom uvukla i 
na samo peđagoško područje. A same škole, koje su bile naža- 
lost i onako tek u maloj mjeri odgojne ustanove, ovom tenden- 
cijom k specijalizaciji odalečuju se još više od odgojnog ideala. 
Najžalosnije je pak, da su i razni pedagozi toliko kratkovidni, 
da pod utjecajem današnjeg načina života još i forsiraju tu spe- 
cijalističku tendenciju, koja je očito na štetu pravog odgoja. Da 
bi se štetni utjecaj specijalizacije na odgoj što više umanjio, 
potrebno je da se bude na čistu i da postane svim odgojnim 
faktorima svijesno i jasno: koje je pravo značenje specijaliza- 
cije? Potrebno je točno odrediti: koju vrijednost imade specija- 


“ lizacija s odgojnog odnosno s kulturnog gledišta? 


Specijalist i stručnjak 


Specijalist nije isto što i stručnjak. Stručnjak je širi pojam. 
Svi stručnjaci nisu specijalisti. Samo jednostrani stručnjaci su 
specijalisri. 


Specijalist je stručnjak, koji izživljava svoju djelatnost samo 
u jednoj struci. Prividno kao da ge posvećuje specijalist katkada 
i većem broju struka, no one su tada zapravo u tijesnoj vezi, pa 
se 1 opet smiju smatrati samo jednom, novom, strukom. Bitno je 
dakle za svakog specijalistu, da zanemaruje sve ostale struke, 
koje nisu u centru njegova, interesa. 


Za stručnjaka je opet bitno, da »svladava« izvjesnu struku, da 
je »duboko ušao« u poznavanje odnosne struke. U nekritičnoj 
Pretjeranosti mogao bi neko zahtjevati od stručnjaka, đa znade 
i primijenjuje »sve« znanje i »sva« iskustva, koja su »svi ljudi« 
»sve do danas« stekli u toj struci. Takav zahtjev je naravno ap- 
surdan, pa ne može ovakovo sveznanje biti karakteristika struč- 
njaka. Naime ne samo danag nego niti u doba Sokrata nije mo- 
830 nijedan stručnjak da znade za »sva znanja i iskustva«, koja 
Su »svi drugi i on sam« do onda stekli. Jer ne samo da nije n.pr. 
neki starogrčki graditelj mogao znati za ona iskustva, koja su 
Stekli stari Kinezi ili Indijanci, već on nije mogao imati stalno 
na umu niti sakupiti sve znanje i vještine, koje su stekli sami 
Grci do ondašnjeg razdoblja — pa ipak se takov graditelj oprav- 
dano mogao onda smatrati stručnjakom. 

“s 


Nemogućnost da stručnjak posjeduje svezdnje uhutar ma ka- 
ko ograničene struke, naročito se očituje, kada se pomisli na 
znanje o historiji čovječanstva: nijedan stručnjak-historičar u 
nikojem razdoblju, pa niti pred 5.000 godina primjerice u Egip- 
tu, nije mogao da znade za sve bivše historijske ljudske do- 
gađaje. Zato je posve besmisleno tražiti n.pr. od stručnjaka za 
njemačku književnost, da znade sadržaj svakog romana, 
svake novele i pjesme, koju su štampali njemački autori. Ne 
samo da je nemoguće jednom čovjeku pročitati svu književnost 
nekog naroda — pa ma i samo književnost dvadesetog stoljeća 
— već je i nepotrebno takovo često bezvrijedno sakupljanje 1 
nagomilavanje znanja u jednom čovjeku, I takav živi magazin 
znanja ne će biti nikakov stručnjak već samo »magaziner« ili 
automat za reproduciranje činjenica. A da bude stručnjak, po- 
trebno je i nešto drugo, nešto više, nego posjedovanje znanja. 
Zato će biti jednako dobar a možđa i bolji stručnjak za nje- 
mačku književnost onaj, koji će pročitati svega samo 30 roma- 
na i oko stotinu novela i pjesama — a usto da posjeduje (na 
osnovu svoje bogate kulture) dar procjenjivanja i uživljavanja 
u književna djela, nadalje da poznaje i književnost drugih na- 
roda (naravno ne suviše iscrpno), kako bi mogao uočiti točnije 
osebujnost njemačkog književnog stvaralaštva; osim toga da 
posjeduje sposobnost snalaženja (inteligenciju) da prema po- 
trebi pronađe književna djela i izvore, koji su za određeni zada- 
tak od vrijednosti i konačno: da »znade« osnovne metode ling- 
vističkih i estesko-književnih istraživanja. : 


Prema tome karakteristika stručnjaka nije u tome da posjeduje 
iscrpno znanje ili umjeće svake pojedinosti u svojoj struci, već 
je ta bitna karakteristika više u širokom. pregledu čitave stru- 
ke, koji pregled omogućuje prema potrebi duboko ali ispravno 
rješavanje pojedinih zadataka. Zato bi primjerice jednako be- 
smisleno bilo tražiti od nekog stručnjaka-matematičara, da 
znade (kao automat, »napamet«, momentano) riješiti svaku 
jednadžbu ili sve matematičke zadatke, koji su do sađa riješeni 
u matematičkoj literaturi. 


Ukratko, za stručnost nikako ne može biti karakteristika po- 
znavanje s vih rezultata neke nauke ili neke struke, dakle ni- 
kakovo sveznanje, već je jedina bitna karakteristika, stručnja- 
ka: sposobnost da će na neki zadatak dati takov odgovor ili 

rješenje, koje će biti primjereno tehničkom ili naučnom ili 
znanstvenom stanju, koje tada u onoj društvenoj sređini po- 
stoji. Drugim riječima: bitno je za stručnjaka da umije u svr- 
hu izvršenja zadanih zahtjeva ili ciljeva primijeniti sva dana 
sredstva u onoj struci. N.pr., u nekoj znanstvenoj struci da se 
umije poslužiti svim danim izvorima i metođama, tako da može 
dati nakon izvjesnog vremena odgovor, kakvog ne bi mogao 
Minogo boljeg izraditi itko drugi u onoj bližoj društvenoj sre- 
dini.?*) 


Kako za stručnost nije nužno neko iscrpno znanje svih pojedi- 
nosti neke struke, već je nužno samo posjedovanje širokog ali 
jasnog pregleda cijele struke te posjedovanje inteligentne Spo- 
sobnosti za pronalažanje sveg onog vrijednog, što može 
poslužiti za rješenje određenog zadatka ili za izvedbu određenog: 
djela ili čina, — to stručnjak ne mora stalno ići za tim da stiče 
što više detaljnog znanja iz samo jeđne (svoje) struke. Znači: 
stručnjak se ne mora specijalizirati, da bi održao svoju struč- 
nost. 


Prema tome stručnjak nije vezan samo na jednu struku. Struč- 
njak će ostati stručnjak, ako poznaje savršeno i 5 ili 10 struka, 
ili (teoretski zamišljeno) sve struke ljudske djelatnosti. — No 
specijalist čim poznaje ili svlađava više raznih struka prestaje: 
biti specijalistom. Tada on postaje stručnjak-enciklopedist. 


Stručnjaci mogu se dakle podijeliti na specijaliste i enciklope- 
diste. 


Specijalisti se sami ograničuju u svom obrazovanju i djelovanju. 
Oni se trajno izoliraju od ostalih struka (naučnih, tehničkih, 
gocijalno-ekonomskih) povodeći se uglavnom mišlju, da se 
stručnost ponajbrže stekne specijalizacijom, i da je navodno 
nemoguće stručno svlađati više struka. 


Specijalist često teži za tim, da bude nešto više od stručnjaka: 
da bude stalno ili što duže jedini predstavnik u svojoj struci, 
odnosno u dijelu svoje struke. Ova težnja se opravdava na- 
vodno časnim nastojanjem za »napredak nauke« ili slično. 
Praktični rezultat ovakove skrajnje specijalizacije je ili dru- 
štveni ugled ili novčana dobit. Nije li to osnovni motiv za spe- 
cijaliziranjem ? i 


59: 


U ovoj raspravi doduše ne će biti podana psihologija specijaliste, 
pa se dakle ne će pobliže analizirati duševnost specijaliste ni 
motivi njegove odluke za specijaliziranjem (mnogi su štaviše 
prisiljeni na takvu odluku).**) No ipak je vrijedno konstatirati, 
da je danas veoma, rašireno uvjerenje, da su znanosti, nauke i 
umijeća toliko napredovale i usavršile se, da je potrebnu struč- 
nost moguće postići jedino specijaliziranjem. Ljudski mozak 
da je preslab, da svlada sve ono razgranato i mnogobrojno 
znanje i one vještine, koje su se razvile u ljudskom đruštvu. 
Ako se nasuprot ovom uvjerenju kao živ protudokaz pojavi 
gdjegdje (još i u današnje vrijeme, n.pr. W. Wundt, koji je 
umro 1920 god.) stručnjak sa širim pogledima i razumijevanjem 
mnogih struka (dakle enciklopedist), tada će svi — naročito 
specijalisti — radije proglašavati takvu ličnost diletantom i 
površnim tipom, nego da priznaju neispravnost gornjeg uvje- 
renja. Jer ono uvjerenje o navodnoj potrebi specijalizacije veo- 
ma je podesan izgovor ili zgodno velo, da se prikrije duševna 
nehajnost i duhovna uskoća specijaliste. Stoga specijalisti ne 
žele, da se sumnja u opravdanost takve potrebe i tog uvjerenja. 
No kako će se kasnije pokazati, ova potreba za specijalizira- 
njem diktirana je praktičnim i političko ekonomskim motivima 
te brigom za održanje i napredak civilizacije, a koja je opet ba- 
zirana samo na biološko-ekonomskim vrednotama. Prema tome 
ta »potreba« za specijaliziranjem nije diktirana nekom pri- 
rodnom slabošću ili ograničenošću ljudskih mozgova. Takova 
eventualna prirodna ograničenost mozgova i sposobnosti imade 
posve sporednu ulogu u pitanju specijalizacije. 


Specijalizacija i civilizacija 


Posmotre li se zajedničke karakteristike (ciljevi, životne okol- 
nosti, djelovanje »iza kulisa«) n.pr. nekog specijaliste u šahov- 
skoj igri »na slijepo«, ili nekog specijaliste za »umjetno kliza- 
nje na ledu«, ili specijaliste za bušenje rovova u nalazištima 
nafte, ili specijaliste za spektrografsko ispitivanje sunčevih pro- 
tuberanca, ili specijaliste za asirsku arheologiju, i t.d. — to će 
se svuda naći, da je samo praktičan život (t.j. potreba za traj- 
nijim i bolje plaćenim zaposlenjem, štednja na vremenu i rađu, 
postignuće što većeg »uspjeha« uz mali uloženi trud) razlog za 

specijaliziranjem u tim strukama kao i u bilo kojoj drugoj 
struci. Sama znanost, sama umjetnost pa ni sama tehnika kao: 
nauka, ni sam šport kao čist šport ne zahtijevaju specijaliste. 
Specijalisti su čedo privredno-socijalnih odnosa u ljudskom dru- 
štvu. Ekonomsko-politički su motivi za postojanje i toliki za- 
mah svakovrsnih specijalista u naše doba. 


Specijalizacija izvire iz borbe za opstanak, iz težnje za moći, iz: 
nastojanja za afirmacijom svog individualiteta. Iz kulturnih in- 
tencija ne izvire nikakva specijalizacija. Što je dao specijalist 
kulturi? Ništa! Specijalist daje samo sebi kao osobi i tijelu, a ako: 
što daje drugima, to daje i opet samo nešto tjelesno-stvarnog a 
ništa kulturnog. U narednom poglavlju će biti obrazloženo, kako 
doista specijalist ne može da bude ni pravi umjetnik, ni muđrac,. 
ni svetac, ni dobročinitelj — jer specijalist, kada je spe- 
cijalist, ne djeluje kulturno. Specijalist djeluje samo u 
smjeru ekonomskih i bioloških vrednota, dakle djeluje samo na. 
području civilizacije. 


Koliko se specijalizacija povodi ekonomskim vrednotama vidljivo: 
je i po ovome: Pojeđinac je danas sve više prisiljen (radi pri- 
vredno-socijalnog poretka) da si »izabere« jedno određeno zva- 
nje, da uđe u jednu izvjesnu struku, da se specijalizira. Danas 
naime u eri napredne civilizacije svaka struka nastoji, da se 
zakonski pomoću moći ogradi od drugih struka. Štaviše ne izo- 
liraju se zakonski samo razne struke međusobom, već se i pod- 
vrste u istoj struci ograđuju. Zašto? Zbog nesmetanog eko- 
nomskog »obezbjeđenja«. Tako se ograđuje n.pr. djelokrug ra- 
da zubotehničara naprama rađu zubara liječnika; ili rad elektro- 
tehničara naprama radu elektroinžinjera; ili rad arhitekta za. 
visokograđnje, naprama radu graditelja i radu zidara-majstora.. 
Struka se tako i zakonski priznaje za društveni život potrebna, 
i pripadnici one struke steknu time pravo, da budu za svoj &pe- 
cijalni posao stalno uzdržavani i zaštićeni od društva. 


U vezi s time potrebno je odmah primijetiti i ovo: Mada, je za. 
Pojedinca velika dobit, što si on preko izvjesne struke i zvanja. 
kod današnjih privredno-društvenih uredaba može donekle traj- 
no osigurati »miran« tjelesni život, to ipak svaki takav poje- 
dinac (prema tome i cijelo društvo) mora skupo naplatiti takov: . 
socijalno“ekohomski uspjeh. Ponajprije se mora Specijalizirati; 
drugo se mora stalo (većinom kroz cijeli život) 'baviti sarno 

svojom jednom strukom i ne smije dirati u djelokrug, »tuđe« 
struke (odmah se takav prestup označuje kao nađriobrtništvo 
ili još i gore). I tako pojedinac mora napustiti i samo upozna- 
vanje s drugim strukama. Osuđen je na doživotnu ograničenost 
znanja, umijeća i djelovanja. A konačno, osuđen je i na doži- 
votnu zavisnost od drugih struka i od drugih pojedinaca. I 
tako svi »diferencirani strukovnjaci«, tj. zakonski omeđeni 
pripadnici struke (n.pr. stolar, bravar, zidar, advokat, zubar, 
svećenik, brijač, kuharica, artilerijski oficir, učitelj, stenoti- 
pistica, i t.d.) postaju nesamostalni; trajno se vežu na kolekti- 
vitet, bez koga ne mogu da žive. A ova se ovisnost ne očituje 
samo u tome, što je pojedinac već u početku kod zađobivanja 
zaposlenja ili kod prilaženja k struci ovisan od stotinu ispita, 
kontrola, zagovornika i raznih drugih okolnosti, jednako kao i 
kasnije kod premještenja, unapređenja i t.d. — već još više u 
činjenici, što specijalisti sami za sebe nisu potpuni ljudi. Kuha- 
rica ne zna zašiti haljine, kirurg ne zna prirediti ručak, zubar 
ne zna izraditi čarape, slagar u štampariji ne zna popraviti ci- 
pele: kada se ne bi oslanjali na druge, ostali bi dakle oni bosi, 
gladni i neodjeveni. I tako svaki specijalist bez izvjesnog dru- 
štva i njegova poretka ne bi imao nikakav ugled, nikakvu 
vrijednost: sami za sebe specijalisti su nemoćni! 


Smjela bi se zato u izvjesnoj mjeri prihvatiti Strindbergova 
misao, da je specijalizacija zajedno s cijelim sistemom podiobe 
rada kao izmišljena od nekih nasrtljivih ljudi, samo da se na- 
metnu seljaštvu (od svih privredno-socijalnih oblika jedino Se- 
ljaštvo nije ili barem ne mora biti specijalističkog oblika!), da 
ih ono prehranjuje, uzdržava i časti. Sistem specijalističkih zva- 
nja đoista izgleda kao lukavo izmišljen sistem. No taj sistem je 
ujedno klopka, u koju su se uhvatili ljudi sami. 


Strindberg u svojoj knjižici »Otok blaženih« uzima donekle ne- 
zgodne primjere, koji bi eventualno mogli dovesti do krive misli, 
da je i znanost kao i kultura nešto suvišna. No pravo značenje 
njegovih misli ima se tražiti u intuitivnom zamjećaju svih zala, 
koje donosi civilizacija upravo poradi specijalizacije. U stilu 
Strindbergovih izlaganja ovdje će se prikazati lukavština civiliza- 
cionog napretka na primjeru o plinari i namještenicima plinare: 
Ljudi su bez plinare i plina živjeli »blaženo«; po noći su mirno 
spavali, a kada im je trebala vatra, donesli su si drva. No neki 
nemirni ljudi, kojima je bezbrižan život bio dosadan, htjeli su 

pronaći nešto, čime bi se nametnuli drugima, da pokažu svoju 
naročitu vrijednost (da steknu dakle moć i autoritet) pa su oni 
izmislili (naravno i ođmah patentirali!) plinsku rasvjetu i plin- 
sko loženje. Priredili su tako usred noći »umjetni dan«, i uvje- 
ravali (reklama!) druge, kako je to korisno i lijepo. Dokoni i 
nerazboriti ljudi su im povjerovali ili pozavidjeli. I počeli su svi 
da uvode plinsko svijetlo i loženje u svoje kuće: otkinuli su je- 
dan dio svojih dobara i predali izumitelju, plinanskim rađnici- 
ma i namještenicima u zamjenu za novu potrebu. No kako 
ova »potreba« (kao i hiljade drugih u današnje vrijeme) izvire 
zapravo iz suvišnog luksusa i zavisti, to se čitava plinara sa 


“svim radnicima u njoj mora označiti s kulturnog gledišta, steril- 


nim poslom» No glavno je, da je nekoliko hiljada ljudi našlo za- 
poslenje i mogućnost punopravnog primanja materijalnih do- 
bara (u prvom redu onih, koje proizvodi seljaštvo), t.j. uspjeli 
su se nametnuti društvu, koje ih izdržava kao navodno veoma 
vrijedne članove. 


Treba odmah primijetiti, đa se specijalizacijom ili podiobom 
rada i racionalizacijom poslovanja ne mora Smanjiti broj po- 
trebnih radnih sati uopće. Zato mne, jer u takvom društvu, gdje 
vlada podioba rada i specijalistička proizvodnja, rastu životne 
i radne potrebe. Za zadovoljenje sve većih potreba potrebno je 
katkada unatoč strojeva, još # više raditi ili zaposliti više radni- 
ka u cjelokupnoj privredi nego prije specijalističke podiobe ra- 
da. Iako se n.pr. u tekstilnoj nekoj tvornici pomoću strojeva 
1 moderne organizacije rada zaposluje mnogo manje radnika ne- 
go prije za isti efekat, to treba imati u vidu činjenicu, da oni 
strojevi i energija za pokretanje strojeva nisu mastali sami od 
sebe. Za izradbu tih strojeva bilo je zato zaposleno mnogo rad- 
nika (nažalost drugih, često iz druge države); nadalje poradi 
strojeva i njihova pogona morao se pojačati rad u rudnicima 
željeza, zatim u rudnicima ugljena ili kod gradnje hidrocen- 
trale, zatim kod prezova strojeva, za što je potreban rađ oko 
lokomotiva ili automobila i njihovih pogonskih sredstava, i t.d. 
A u koliko neki pojedinci radi nesklada između podiobe rada i 
Podiobe dobara steknu više »slobodnog vremena« i bogatstvo, 
to oni doskora pronađu nove potrebe (kao dnevno letenje aero- 
planom ili gradnju prostranih vila iz stakla, betona i heraklita, 
ili nabavku perzijskih ćilima, a pronađe se konačno i potreba 
ratovanja) pa, uzevši općenito, trebaju svi ljuđi da rade zapra- 
Vo više nego prije. I tako, što se ide u razvijeniji oblik civiliza- 

«cije, dakle u izrazitiji. oblik specijalizacije, to.se Više radi, to 
ima sve više briga radi sve većih potreba, sve više ovise jedni 
od drugih, sve više su ljudi neslobodni i okovani: posla je mno- 
20, a pravog zadovoljstva i kulturna života je malo. 


Upravo pomoću sve savršenije specijalizacije i podiobe rada do- 
vodi civilizacija ljudsko društvo u takav kolektivistički oblik, 
koji se može prispodobiti preciznom mehanizmu. Pojedinci kao 
specijalisti su samo pojedini kotačići, poluge ili neznatni dije- 
lići ovog ogromnog mehanizma. A takav oblik imade dvije ma- 
ne. Prvo: postoji opasnost, da već od malenog kvara u samo 
jednom »kotačiću« nastane ogromna katastrofa zaustavljanjem 
funkcije čitavog mehanizma*). Drugo: umjesto navodne slo- 
bode i oslobođenja od naporna rada, od bijede, od prirodnih ne- 
daća i zapreka, donosi takav kolektivistički oblik zapravo skraj- 
nju neslobodu! Ropstvo jednih ljudi drugima, ropstvo sistemu 
i stroju. Dakle ropstvo vlastitom proizvodu. 


U prilog specijalizaciji govore iste misli, koje opravdavaju i ci- 
vilizaciju. Specijalizacija je s civilizacijom u tijesnoj vezi. Bez 
specijalizacije nije moguć savršeni oblik civilizacije. Zato oni, 
kojima je civilizacija najdragocijenije dobro, te ne mogu zami- 
sliti život bez mnogih tekovina civilizacije, oni će naravno cije- 
niti i specijalizaciju te podiobu rada, pa ne će ni razumjeti one 
prigovore, koji se opravdano pripisuju specijalizaciji. Za takve 
ljude je specijalizacija nešto, što »mora biti«, bez čega se ne 
može biti, što treba štaviše podupirati i usavršavati. U takvom 
opravdavanju specijalizacije naročito se ističu tri misli. 


Ponajprije se kaže: za pojedinca je »bolje« da robuje državi i 
civilizacionom poretku nego prirodnim pojavama.: Nečemu da 
čovjek mora robovati, ili prirodi ili civilizaciji, Ili olujama, bo“ 
lestima i ostalim prirodnim nedaćama — ili ispitnim komusija- 
ma, pretpostavljenim šefovima, zakonskim propisima i ostalim 
civilizacionim nedaćama. Ako dakle specijalizacija dovodi do 
ropstva sistemu, to je navodno ovo ropstvo ugodnije (jer da 
civilizacija osigurava miran život svojim građanima, da pruža 
bolesnima liječnike i lijekove, i t.d.) od ropstva prirodi (gdje 
đa je život svaki čas u opasnosti, pa je pun tjeskobe i nemira). 
No ovakovo opravdanje nije posve ispravno. I u civiliziranom 

društvu pojedinac je podvrgnut prirodnim nedaćama, bolestima 
i poplavama. Ove se nedaće tada štaviše jače osjećaju i nanose 
veće štete. N.pr. bujica vođe razrušivši visoke nasipe preplav- 
ljuje odjednom čitave gradove, ruši naselja i uništava živote 
mnogima, koji su živjeli bezbrižno pouzdavajući se u moć civi- 
lizacije. Nadalje se u civiliziranom društvu sve očekuje od dr- 
žave i službene inicijative, pa jedni ljudi nemaju ljubavi ni sa- 
milosti prema drugima i tuđim brigama; svatko je ostavljen 
gebi i mora se stalno boriti s birokracijom za svoja »zakonska« 
prava. Naprotiv tome u neciviliziranom ali kulturnom društvu 
ropstvo k prirodi ne mora da dođe do većeg izražaja poradi 
međusobne ljubavi prema bližnjem. Može se dakle postaviti pi- 
tanje o »većoj ugodnosti« i »mirnoći« spomenutih dvaju rop- 
stva. : 


Drugo se opravdava specijaliziranje ovime: bez sumnje pomoću 
podiobe rada i specijalizacije svi zajedno učine mnogo više nego 
bez pomoći takovih uredaba. Može se dakle uložiti manje posla, 
da se postigne isti uspjeh. Pojedincima će ostati više »slobod- 
nog« vremena. — Ali poradi ove činjenice mogu nastati dva 
zla u civiliziranom društvu, ako nema u njemu dovoljno kul- 
ture! Naime postoji opasnost, da budu čitave čete ljudi izbače- 
ne iz privrednog života, pa đa se tako razviju ogromne legije 
nezaposlenika, koji će isključeni od rada i privrede biti osuđeni 
na gladovanje i propast. Jer onaj, kome je stalo da postigne što 
veći uspjeh uz što manji trud, to je čovjek, koji gleda samo 
na svoju korist, koji cijeni ekonomske i biološke vrednote. To 
je prirodan čovjek, kome nije stalo do kulture: takav se ne će 
žacati da prosto poubija stotine hiljada nezaposlenih (koji su 
usto »buntovnici« i stalno trebaju hranu), ako ih može posve 
nadomjestiti čeličnim strojevima (koji ne podležu razornom 
djelovanju bakterija niti ih treba hraniti skupim tvarima!). S 
druge strane postoji već spomenuta opasnost, da se stvara sve 
veći broj civilizacionih potreba (n.pr. gramofon, radio, 
automobil, i t.d.), poradi čega je potrebno ipak mnogo raditi, a 
usto se izgubi svaka samostalnost. i 


Zatim se opravdava specijalizacija različitošću i ograničenošću 
Prirodnih sposobnosti pojedinih ljudi, a preobilnošću znanja 1 
umijeća. Takovo opravdanje pretpostavlja već prihvat civili- 
zacije kao nečeg vrijednog, na čijem napretku je potrebno ra- 
diti. I doista, ako se teži za sve većim napretkom civilizacije, 

tada je specijalizacija neophodno sredstvo. No i u tom pogledu 
mogu.se staviti neki prigovori. Na primjer kod liječništva: zar 
je specijaliziranje u liječništvu potrebno upravo zbog preobi:l- 
nosti znanja? Ne. Za inteligentnog čovjeka obdarena »prirod- 
nim« sposobnostima nije ni sveukupno međicinsko znanje pre- 
obilno. Spretan »Dr. med. univ.« baš će tako dobro umijeti iz- 
vršiti operaciju kao i prosječan specijalist kirurg. No ako se 
već prihvati uloga prirodnih sposobnosti — koja se uloga ne 
smije nikako precjenjivati, a peđagog obratno mora uvijek 
imati na umu onaj slučaj s Demostenom, koji si jestvorio 
govorničku sposobnost, kada je nije imao »od prirode« 158) — 
tada se smlje reći, da će biti mnogo specijalista, kojima sve spe- 
cijaliziranje i sva koncentracija na jedan isti posao (n.pr. na 
liječenje stanovitih internih bolesti) ne će pomoći, da svladaju 
svoju nespretnost i neinteligentnost. Specijaliziranje ne zajam- 
čuje. dakle u dovoljnoj mjeri doista bolji i savršeniji rad. (Jer 
specijaliziranje niti ne izvire iz težnje za usavršivanjem, već iz 
težnje k izolaciji, t.j. k nadmoćnosti, koju će drugi ljudi morati 
da cijene i skupo plaćaju.) I većinu izuma stvore upravo ne- 
stručnjaci, točnije ljudi, koji se nisu već od mlađosti specijali- 
zirali u izvjesnoj jeđnoj struci. Specijaliz'ranje zajamčuje sa- 
mo nespretnima i manje inteligentnima. izvjestan uspjeh. Spe- 
cijalizacija  zajamčuje samo manje sposobnima, da će i oni 
nešto postići, ako se stalno koncentriraju samo na jedno. I 
tako razlog za specijaliziranje nije u samoj precbilnosti znanja 
niti u težnji za boljim (savršenijim) radom. Naprotiv je težnja 
za specijalizacijom rezultat (možda nesvijesnog) znanja, da 
ustrajnost u radu u jednom pravcu nadoknađuje prirodni »ta- 
lent«. Znanja, da i kapljica vode kod dugotrajnog kapanja na 
isto mjesto izdube tvrdi kamen. Znanja, đa 1 osrednja duša trai- 
nim kopkanjem na uvijek istom području može da stvori dijelić 
novih dobara. No snažna duša bi i bez takvog trajnog ograni- 
čenja stvorila ista dobra, koja i bilo kako savršeni specijalist. 
Specijalizacija je tako zapravo sredstvo za nesposobne, da ipak 
postignu neki uspjeh i tako da se ipak domognu ugleda u dru- 
štvu. 


Specijalisti se tako u povodu prirodnih sposobnosti specija- 
liziraju ili poradi toga, što su im takve sposobnosti neznatne 
ili poradi toga, što je jedna sposobnost nešto veća za djelovanje 
u izvjesnoj struci — a sve u istom cilju: da će specijalističkim 

razvijanjem samo jedne sposobnosti postići što veći uspjeh. No 
sav taj. uspjeh ne trebaju specijalisti u neke svečovječanske 
a još manje u duhovne svrhe, već samo u sebičnu svrhu: da se 
što više istaknu, da steknu nadmoć nad drugima, da steknu bo- 
lju plaću i bogatstvo. Jer čemu je opće potreban (vanjski) us- 
pjeh 2 Kultura ne treba i ne traži uspjehe! Kakvu vrijednost za 
samu kulturu ima n.pr. uspjeh nekog crnca, da je iskočio 8 me- 
tara i 7 centimet. u daljinu? Ili kakvu kulturnu vrijednost ima 
uspjeh asirskog arheologa, kada je u pustinji iskopao 4 zemlja- 
ne posude i lubanju? Uspjehe poznaje samo stvarno prirodno 
djelovanje. Uspjehe traži samo civilizacija! 


Specijalizacija ima đakle za motive i ciljeve iste vrednote,.koje 
i civilizacija. (Pa i onda ako se specijalist specijalizira navodno 
na kulturnom području!) Specijalizacija je djelovanje u smjeru 
civilizacije. Napredovanje civilizacije nije moguće bez specija- 
lizacije. Tehnika kao praktična djelatnost i politika mogu se 
održati u naprednom obliku i dalje se razvijati jedino pomoću 
specijalista. A opravdano je reći da i sama država ima korjen 
BVOg postanka upravo u specijalizaciji, Vojskovođa, ratnik, feu- 
dalac, političar — sve su to specijalisti. Specijalist je dakle 
izraziti predstavnik civilizacije. 


Rukovanje s civilizacionim dobrima je Sve zamršenije. Civili- 
zacija kao nešto stvarnoga nije u sebi skladna već raskomadana, 
mnogostrana i raznovrsna, što je nemoguće jednoj duši da obu- 
hvati. Napredna i savršena civilizacija sadrži elemente stvar- 
nosti, pa je i kao stvarnost nepronična, dijeliva, te ima pojedine 
vlasnike: specijaliste. Specijalizacija je s civilizacijom u tijes- 
noj vezi. Oni idu uporedo. Naprosto, jer napredovanje civiliza- 
Cije zahtijeva sve napredniju specijalizaciju. | 


Specijalizacija se prema tome s pojedinačnog .gledišta ukazuje 
kao taktičko sredstvo za predobivanje moći i ugleda u civilizi- 
Panom društvu. S općeg gledišta je specijalizacija sredstvo za 
usavršavanje civilizacije ili za održavanje savršene civilizacije. 
A definicija specijalizacije glasi: specijalizacija je svijesno, ho- 
timično i trajno ograničenje ljudske djelatnosti na izvjesno 
usko područje. / 

Za istinski kulturan život nije toliko štetna civilizacija koliko 
usavršavanje civilizacije pomoću specijalizacije. Upravo speci- 
jalizacija (svojim zahtjevom za trajnom ograničenošću na samo: 
jednu vrstu rada) najviše sprečava bujnost i usavršavanje 
kulturna života (u duši svakog pojedinog specijaliste). Smije: 
se stoga reći: kulturan čovjek ne će posve zabaciti civilizaciju,. 
već će je prihvaćati i služiti se s njome (kao »potrebnim zlom« 
za održanje tjelesna života i za stvaranje kulturnih dobara) —: 
ali samo do onog stupnja, gdje započinje nužnost“ specijali-- 
zacije. 


Stoga, ako je doista u današnjoj naprednoj civilizaciji mozak: 
pojedinaca preslab, da obuhvati sve vrijedno znanje i umijeća 
raznovrsnih struka, pa je kod takvog stupnja civilizacije nužno 
specijaliziranje, tada je s kulturnog gledišta opravdano željeti. 
i zahtijevati, da se civilizacija »vrati« na onaj stupanj, u kojem. 
je svaki pojedinac mogao živjeti cjelovitim životom. Na onaj 
stepen, gdje se ljudi ne moraju rascjepkati u specijaliste. 


Poziv na »povratak« na onaj stupanj civilizacije, gdje nije po- 
trebna umjetna podioba rada, ovakov poziv ne znači neko na- 
tražnjaštvo, niti se želi time prosti povratak na neko bivše hi-- 
storijsko stanje. Povratak u prošlost nije ni moguća, a u tom 
slučaju ne bi bila ni poželjna, jer bi se baš kao u toku prošlog: 
historijskog događanja ponovno iz primitivnog  civilizacionog 
stupnja razvila savršena civilizacija sa svakovnsnim specijali- 
stima. Ovaj poziv za »natrag« traži i želi zapravo napredak! Alf 
ne besmisleni napredak u smjeru industrijalizacije, kolektiviza- 
cije, urbanizacije i specijalizacije, već na temelju svih kušnja 
i sveg iskustva napredak u takov oblik civilizacionog poretka, 
gdje će se moći kulturni život nesmetano i potpuno ispoljavati.. 
Koji je to oblik? 


Zagovornici specijalizacije ovdje će odmah prigovoriti, da već 
biološke razlike između muškarca 1 žene stvaraju i zahtijevaju 
podiobu rada. Žena rađa. Muškarac (navodno) pribavlja hranu. 
za ženu i obitelj. Takvom prigovoru se može mnogo toga od- 
govoriti, a što bi se ukratko moglo izraziti ovako: Dosta Je, 
ako već priroda unosi razlike među ljude različitošću spolova 1 
eventualno  različitošću prirodnih sposobnosti — no me treba 
takvu različitost još i umjetno forsirati! Zato i ne valja ženu 

umjetno ljudskim običajima i uredbama siliti kroz cijeli život 
na posebne vrste poslova (kuhanje, ribanje podova, pranje rub- 
ja, čišćenje prašine), a muškarca opet za posebne vrste kao ra- 
tovanje, javni politički i privredni rad, i t.d. A još gore je 
(baš po ljudsko dostojanstvo!) siliti svakoga na skrajnju Spe- 
cijalizaciju, gdje čovjek zapravo postaje stroj. Naprotiv treba 
svakome ostaviti mogućnost, đa se svuda i u Svakovrsnom po- 
slu ispolji, da razvije sve sposobnosti (pa i one koje nije bašti- 
nio od prirode), da upozna sve, da ima tako pregled kroz svu 
ljudsku djelatnost, pa da tako bude cjelovit i skladan. Zar nije 
nedostojno čovjeka, da danas radnik na »vrpci« u tvornici auto- 
mobila ili u tvornici cipela ili »einleger« u tiskari ne zna i neradi 
ništa drugo već stavlja uvijek jednaki predmet na uvijek jed- 
nako mjesto? I još ga prisiljavaju, da u takvom mehaničkom 
poslu kao specijalist proživi čitav život! Ili, nije li nedostojno 
čovjeka, da specijalist historičar kao kakav »cicerone« napa- 
met nabraja godine rođenja i smrti raznih kraljeva i sličnih. do- 
gađaja, a funkcioniranje radio-aparata mu je misterij jednako 
kao i benzinski motor automobila ?! 


Mogu se prema tome postaviti praktična načela: Ukinuti svaku 
umjetnu i trajnu podiobu rada, koja dovodi do razvitka samo 
jedne sposobnosti a zakržljavanja svih ostalih. Civilizaciji do- 
puštati razvoj samo do stupnja, gdje upravo počinje nužnost 
Podiobe rada. Dakle: civilizaciju uspostaviti na takvom stup- 
nju, gdje svako može da primijeni sve tekovine civilizacije, 
gdje prema tome svaki pojedinac m ož e bbiti potpun čovjek. 


Takav stupanj civilizacije izgleda da je moguć jedino u obli- 
ku izvjesnog racionalnog seljačkog gospođarstva. 


Specijalizacija i kultura 


Na civilizacionim područjima može postojati štaviše i potrebna 
je specijalizacija. Na kulturnim područjima ne smije biti i ne- 
ma specijalizacije. 

Tko ne vodi računa o bistvu specijalizacije, tome će biti neobič- 
na tvrdnja, da nema specijalizacije na kulturnim područjima. 
Taj će štaviše reći, da upravo na kulturnim područjima, n.pr. u 

znanstvenom ili umjetničkom području, ima najviše specijali- 
sta, pa upravo da znanost sama najviše iziskuje specijalizaciju. 
No takove su misli krive, jer ne vođe računa o bistvu znanosti 
i umjetnosti, odnosno o bistvu kulture. O znanosti i umjetnosti 
ne će ovđje biti iserpno govora, pa će se zato samo na nekoliko, 
primjera pokazati, kako je specijalizacija (kao trajno svijesno 
ograničenje djelatnosti na jednu struku) u kulturnom pod- 
ručju nemoguća, točnije: nekulturna. 


Ftiziolog, ginekolog, otorinolaringolog i svi ostali medicinski 
specijalisti nisu specijalisti na kulturnom području. Medicina je 
tehnika. Oni su dakle tehnički specijalisti baš kao i specijalist. 
za konstrukcije parnih turbina. Svi tehnički specijalisti su spe- 
cijalisti na području civilizacije, a ne na području kulture. Fti- 
ziolog, ginekolog, i t.d. su specijalisti na praktičnom području a 
ne na teoretskom. Oni traže vanjske stvarne uspjehe, a ne teo- 
retsko-duševne. Oni dakle nisu znanstveni specijalisti već najvi- 
Še naučni specijalisti (ako nastoje i ostale ljude, medicinare, 
uputiti, kako se postizavaju ti uspjesi). Njihova djelatnost nije 
znanstvena (tako dugo dok su specijalistit!), dakle nije kultur- 
na, već civilizaciona. 


Umjetnik nije umjetnik, ako se bavi isključivo samo »čistom« 
umjetnošću, odnosno jednom strukom umjetnosti. Umjetnik na- 
protiv treba đa neprestano promatra život, da bude upoznat 
sa svime, kako bi mogao biti bogatiji svojim duševnim životom 
od prosječna čovjeka. To on naravno ne bi mogao postići, ako 
bi se isključivo bavio proučavanjem tehničke, strane umjetnosti, 
n.pr. postizavanjem vještine za tehnički dobro risanje uljene 
slike, jer bi tada bio samo virtuoz a ne umjetnik. Naprotiv 
umjetnik treba da ima osim estetskog smisla još razvijen naro- 
čito etički a i spoznajni i religiozni smisao, ako želi doista po- 
dati vrijedan sadržaj svome stvaralaštvu. 'T.j. on treba da 
umjetnini poda biljeg punog kulturnog dobra time, što će je is- 
puniti i ostalim duhovnim vrednotama a ne samo estetskim (ili 
možda samo tehničkim!). Naravno, kada umjetnik ostvaruje 
neku umjetninu, t.j. u onom razdoblju, kada praktički radi na 
umjetnini, tada se on privremeno kao »specijalizita«, onda se 
on i mora ograničiti (ali samo privremeno), jer to zahtijeva 
stvaran (tehnički) rad. No takvo ograničenje nikako ne Za- 
htijeva kultura! Dakle i opet: u koliko je jedan umjetnik stal- 

no grafičar, drugi stalno pjesnik, treći stalno kipar — onda su 
se oni specijalizirali samo radi tehnike, oni su samo tehnički 
specijalisti a ne kultumi specijalisti. 


I na znanstvenom području, ako postoje nekakvi specijalisti, 
to onda oni nisu pravi mislioci, već su sakupljači raznih poda- 
taka, činjenica i tuđih znanja. 87) Prema tome, ako bi se koji 
mislilac specijalizirao n.pr. samo ma područje silogizama u lo- 
gici, prestao bi biti pravi mislilac. Njegovo đjelovanje ne bi 
bilo više znanstveno ni kulturno, već tehničko i najviše možda 
predznanstveno. U pravom znanstvenom radu ne smije biti 
ograničavanja i specijaliziranja, jer znanstveni rad na bilo ko- 
jem problemu uključuje i povlači za sobom ili pretpostavlja rje- 
šavanje 1 svih ostalih problema.*) 


Sve ovo biti će još razumljivije, ako se ima u vidu činjenica, 
da i najbogatija kultura može i treba da stane u jednu dušu. 
Svaka duša može živjeti najsavršenijom kulturom. Svaka duša | 
može posjedovati kulturu u bilo kojoj mjeri, koju si sama želi. 
Obratno od civilizacije, kultura nema vlasnika. Na kulturnom 
području ne postoji »neprikosnovenost prava imovine«, svi mo- 
gu posjedovati jedno isto i svatko može posjedovati. sve! Dakle, 
dok jedan čovjek ne može obuhvatiti svu civilizacionu djelat- 
nost u njenu savršenom obliku, dotle kulturnu djelatnost može. 
A i treba da se duša univerzalno upravlja prema kulturi, jer su 
duhovne vrednote međusobno povezane. : 


Specijalizacija na kulturnom području značila bi negiranje kul- 
turnosti: značila bi neobaziranje na nužnu povezanost kultur- 
nih vrednota i njihovih područja. Specijalizacija na kulturnom 
području znači, da odnosni specijalist više cijeni zemaljske 
vrednote; da više cijeni ogobni uspjeh, nego duhovne vrednote; 
da je on više čovjek prirode nego čovjek duha. Zato se sva- 
kom takvom specijalizacijom čovjek prebacuje s kulturnog na 
civilizaciono područje.??) 


Dobročinitelj ako bi se (svijesno!) specijalizirao n.pr. samo na 
ublaživanje onih zala, koja podnosi ratna siročad — ne bi bio 
dobročinitelj! Dobročinitelj je onda dobročinitelj, ako je prema 
svakome dobar i ako svakome (pa i neprijatelju svome!) uka- 
zuje svoju pomoć. Specijaliziravši «e na ratnu siročad onaj 
»dobročinitelj« će biti bešćutan i nemilosrdan prema svim osta“ 

lima pa i prema takvom, kome je momentano možda preča po- 
moć nego li ratnoj siročadi. Takav »dobročinitelj« bit će samo 
nastran čovjek, koji sigurno jedino poradi političkih težnja is- 
poljuje ovakvu nastranost. Ne može se naime drugačije obraz- 
ložiti ovakovo svijesno ograničenje đobročiniteljske djelatnosti 
nego time, da on više cijeni vanjski uspjeh odnosno biološko-po- 
litičke vrednote, radi kojih na vidljiv način ispoljuje neku na- 
vodno karitativnu funkciju, kako bi postigao popularitet i us- 
pjeh u političkom pogledu. Specijaliziranjem prebacuje se dakle 
dobročinitelj u političara. 


No potrebno je naglasiti 1 to, da se ne samo na etičkom pod- 
ručju ne smije dobročinitelj specijalizirati, već se on ne smije 
specijalizirati ni samo na etičko područje napuštanjem (dušev- 
nog) djelovanja u estetskom, spoznajnom i religioznom pravcu 
— ako doista želi biti dobročinitelj. Znači, dobročinitelj je tek 
onda dobročinitelj, ako je ujedno i umjetnik i mudrac i svetac! 
Jer dobročinitelj bez mudrosti bit će bezazlena luda — a ne 
dobročinitelj; bez svetosti bit će darodavac, koji dijeli milosti- 
nju i tako ponižava bližnje nemajući ljubavi za njihove duše — 
a me pravi đobročinitelj; bez umjetnosti bit će nespretan i ne- 
pravedan vršilac dužnosti i zakonskih propisa — a ne dobroči- 
nitelj. — A jednako kako dobročinitelj, tako se ne smiju ni 
umjetnik, ni mudrac, ni svetac u nikojem kulturnom pogledu 
specijalizirati, ako doista žele biti ono, što jesu. 


No — premda ne smije biti i nema specijalizacije na kulturnom 
području — ipak postoji na tom području pojava uzasebljenja. 
Uzasebljenje je ona pojava, koju kultura, trpi po tome, što kul- 
tura živi i ostvaruje ge u individualnim ljudskim dušama. Sa 
sociološkog stanovišta uzasebljenje se ukazuje kao odvajanje 
ođ (duhovne )zajednice, kojoj pripada pojedino lice, no uzaseb- 
ljenje je zapravo jedna psihološka pojava u kulturi. Uzaseblje- 
nje je kao neka atavistička primjesa psihičkih faktora u kulturi. 
Kultura naime — kao duševna duhovnost, t.j. kao duhovnost, 
koja se u živoj duševnosti proživljava — nužno je vezana na 
psihičke akte, pa će na sebi nositi mnoga obilježja psihičkih aka- 
ta samih. I zato se u kulturi, točnije u pojedinim kulturnim 
aktima, očituju ova psihička obilježja baš u obliku uzaseblje- 

nja. Kada bi kultura bila sama čista duhovnost, tada ne bi po- 
stojala u njoj pojava uzasebljivanja, već bi kultura bila uvijek 
puna, jednaka, jednolična, stalna i ista. No kultura je u prvom 
redu duševnost, pa se zato (ostvarujući duhovnost u vremenu) 
različito, nestalno, ograničeno, povremeno i kao uvijek nova 
pojavljuje u živoj zbilji. 


Drugim riječima: Kulturan život je isječak iz duševnog života 
uopće. Kulturan život je zato raskomađan na pojedine kulturne 
akte, kao i duševni život uopće na pojeđine psihičke akte. Ovo 
postojanje pojedinih kulturnih akata stvara pojavu uzaseblje- 
nja u kulturi. Svak1 pojedini takav akt nije sveobuhvatan, nije 
ni kulturno univerzalan. Pa jednako kako pojedini psihički akti 
koncentracijom pažnje i intencionalnošću svijesno zahvataju 
samo neke podražaje odnosno samo pojedine predmete između 
obilja mnogih — tako se i u pojedinim kulturnim aktima (obič- 
no) ostvaruje nazočnost pojedinih duhovnih vrednota. Aktuali- 
ziranjem mogu se dakle kulturne vrednote uzasebiti, i u takvom 
časku kulturna života nekog pojedinca postojat će kulturno 
uzasebljenje. 


No ovakovo uzasebljenje nije nužno, već samo faktično (đakle 
slučajno), niti se mora u pojedinom aktu ostvarivati nazočnost 
samo neke pojedine vrednote. Obratno od običnih psihičkih 
akata (n.pr. obratno od predodžbe) mogu pojedini kulturni akti 
(koji su u živoj zbilji nažalost rijetki) biti i kulturno sveobu- 
hvatni — univerzalni. Takvu sveobuhvatnost u pojedinom aktu 
omogućava povezanost vrednota, koja se povezanost ponajviše 
očituje u vrednoti »svetost«. Tako u aktima svetaštva redovno 
živi puna sveobuhvatna kultura. 


Iako prema tome u živoj kulturi uzasebljenje nije nužno, 'to je 
takovo uzasebljenje nužno kođ stvaranja kulturnih dobara. 
Umjetnik, mislilac, svetac ili dobročinitelj, kada nastoje dati u 
fizičkom radu ili djelu oduška svom kulturnom doživljava- 
nju — tada se nužno uzasebljuju u kulturnim aktima. U kul- 
turna dobra ne mogu se naime odjednom taložiti sve duhov- 
ne vrednote, jer se fizičkim nekim radom ili pomoću fizičke 
neke stvari ne može odjednom podati (izraziti) sva punoća 
kulturnog doživljaja. Umjetnik n.pr. kod stvaranja uzasebljuje 
Se prvo, jer mu i sva raspoloživa tehnička sredstva (bilo kod 

slikarstva, bilo kod pjesništva, i t.d.) ne dostaju da izrazi sve 


ono u potpunosti i cjelovitosti, što možda želi da dade; drugo 
stoga, jer mora postepeno upotrijebiti u radu pojedina tehnička 
(fizička) sredstva, pa se od časa do časa još više uzasebljuje. 
Smije se zato reći: lice se ne mora nužno uzasebiti, već se ono, 
ako hoće da dade konkretni (fizički) izraz svome duhovno- 
vrijednosnome doživljaju, faktično bez izuzetka uzasebljuje.*“) 


Naravno, kulturno lice ne mora htjeti konkretno (govorom, 
pismom, skulpturom, glumom, slikom) izraziti svoj kulturni 
doživljaj, pa se i stoga ne mora uzasgebiti. Može se zato posta- 
viti pitanje: zašto hoće lice da dade konkretni izraz svome du- 
hovno-vrijednosnome doživljaju? Dva su odgovora na to pita- 
nje: Ili se lice uzasebljuje stvarajući konkretni izraz (t.j. stva- 
rajući kulturno dobro) zato, jer je u njemu još ostao trag po- 
litike, pa želi da vlada drugim licima naturavajući im svoje 
konkretizirane doživljaje, odnosno ističući vrijednost svojih do- 
življaja u svrhu sticanja nadmoćnosti, Ili se lice uzasebljuje u 
nadi, da će s tim saopćenjem svog doživljaja u konkretiziranom 
obliku odgojno djelovati na ostala lica 1 privući ih k sve snažni- 
jem kulturnom životu. No ova nada nije posve opravdana, jer 
ispravno kaže P. Vuk-Pavlović (»Ličnost i odgoj«, str. 243.) : 
»Uzasebljenje ne zajamčuje.... kulturnu neku povezanost, 
kulturni kontinuitet u odvijanju povijesnoga događanja. 'Ono 
samo još ne veže jedno pokoljenje s drugim u duhovnu zajed- 
nicu, nego ostavlja granice između njih... one granice, ko- 
jima... u carstvu odgajatelja nema mjesta ....« Prema tome 
uzasebljenje kod stvaranja kulturnih dobara može, ali ne mora 
da ima odgojnu vrijednost. Ono ima doduše punu obrazovnu 
vrijednost, ali odgojnu vrijednost ima tek u koliko i svako kul- 
turno dobro, a to je, da služi kao nesigurno pripomoćno sred- 
stvo kod odgojnog odnosa. 


I tako ma da se sama kultura (u izvornoj duševnosti) ne mora 
uzasebiti, to se ona mora uzasebiti fiksirajući se u kulturnim. 
dobrima. To je i razlog, da se (sudeći po kulturnim dobrima!) 
razlikuju razne kulture.  Historičari stoga nalaze po raznim 
vanjskim oblicima ili izražajima različite kulture u historiji. No 
(uzevši općenito!) uistinu ne postoje razne kulture ili više vr- 
sta kulture, već ima samo različitih stupnjeva samo jedne (ali 
uvijek nove) kulture! Različiti su jedino vanjski pojavni obli- 

ci, različite isu samo stvari, na kojima se očitovala kultura — 


' a sva ova kulturna dobra su različita poradi različitih moguć- 


mosti tehničkog svladavanja izražajnih sredstava. 


Na području kulture dakle može postojati i postoji pojava uza- 
sebljenja. No ta pojava nije istovjetna sa specijalizacijom. Po- 
najprije, uzasebljenje je sve neznatnije 1 iščezava kod sve savr- 
šenijeg kulturnog života, dok je specijalizacija sve očitija kođ 
sve savršenije civilizacije. Zatim je karakteristika specijaliza- 
cije trajno i svijesno (hotimično) ograničenje izvjesne djelat- 
nosti, dok je uzasebljenje uvijek privremeno. Kulturno lice se 
naime kod pojeđinih kulturnih akata uzagebljuje samo onaj ča- 
sak dok traje odnosni pojedini akt — jer se lice (redovno) kroz: 
sve svoje akte ne uzasebljuje stalno na isti kulturi isječak, 
već su mu vrijednosni doživljaji od časa do časa različiti i ve- 
zani s raznim duhovnim vrednotama. A ako bi se ipak kod ne- 
kog lica gdjekada nailazilo na donekle trajno uzasebljenje (n.pr. 
Samo ma estetske doživljaje), to onda takovo uzasebljenje nije: 
svijesno, već slučajno, n.pr. zbog nedovoljne odgojenosti prema 
tome i nesposobnosti odnosnog lica da ugleda ostali duhovno- 
vrijednosni život. 


Prema tome uzasebljenje je samo faktično, a nije nužno. Šta- 
više uzasebljenje na kulturnom području (premđa: to i nije spe- 
cijalizacija — ali je koncesija mdividualizaciji!) imade kulturno: 
lice da prevlada! Jedino prevlađavanjem uzasebljenja postat će: 
lice puna kulturna ličnost. Ovo prevladavanje ide u dva smjera. 
Bilo tako, da se uzasebljivanje (shvativši ga kao »potrebno 
zlo«) svijesno regulira, kako bi se stalnim doživljajnim prela- 
ženjem s jednog kulturnog područja na drugo postigla barem 
u vremenskom nizu ona svestranost i sveobuhvatnost, koja se 
ne može postići u jednom časku. Bilo opet tako, đa se lice raz- 
vije u pravog odgajatelja i postane tako ličnost, koja će ljubiti 
vrijednost nazočnosti vrednota, pa će mu ljubav prema vredno- 


* tama biti uperena nesebično prema svih duhovnim vrednotama ; 


dakle da postane svijestan univerzalne kulturne tendencije od- 
gojnog djelovanja. 

Teorija i praksa 


Proučavajući značaj specijalizacije mora se uvidjeti, da je ona 
samo u službi civilizacije a nikako ne i kulture. Prema tome Se 
odgoj ne može služiti specijalizacijom, jer odgoj smjera jedino 
ka kulturi. A kako je specijalizacija na štetu kulturna života, 
odnosno što specijalizacija prebacuje lice iz kulturnog djelova- 
nja u manje vrijeđno civilizaciono djelovanje — to je vrijed- 
nost specijalizacije s odgojnog gledišta negativna! Štaviše uvi- 
đa se, da je tendencija k specijalizaciji upravo oprečna univer- 
zalnoj kulturnoj funkciji samog odgoja. 


Prema tome jedino obrazovanje (koje je već i po bistvu svome 


praktično-civilizacione naravi) može biti specijalističkog karak- . 


tera. No iz gornjeg je jasno i to, da nikako nije u skladu S 
istinskom odgojnom namjerom onakovo obrazovanje, koje teži 
k specijalizaciji i ostvaruje specijaliste. INaime obrazovanje 
može, ali ne mora biti specijalističkog karaktera. U koliko je 
obrazovanje specijalističkog karaktera, u toliko se više odvaja 
od odgoja :1 kulture. No u koliko je obrazovanje svestranije, u 
toliko je više u skladu s odgojnim djelovanjem. I tako obrazo- 
vanje može imati različite ideale i ciljeve, no svi ti ideali 1 cilje- 
vi su samo razni stupnjevi između dvije skrajnosti. Jedna je 
skrajnost: obrazovanje je posve pod uplivom civilizacije i pri- 
rodnog života, pa je ideal obrazovanja specijalist kao najspo- 
sobniji indiviđuum, t.j. kao rekorder. Druga je skrajnost: obra- 
zovanje je primjereno odgojnom cilju i u skladu s odgojnim 
idealom, t.j. ideal obrazovanja je ličnost kao svestrani struč- 
njak. ž 


Onu prvu skrajnost u obrazovnom cilju zastupaju svi oni peda- 
gogijski teoretici, koji smatraju vrijednim onakovo proizvođe- 
nje automatizama, kakovo je opisao eventualno i želio n.pr. H. 
Spencer i Cl. Ferrero. Prema takvim teoreticima vrijedna bu- 
dućnost ljudskog roda trebala bi se sastojati u obliku, gdje bi 
svaki pojedinac bio specijalist za zasebnu struku i to tako, da 
se ođ ranog djetinstva svatko posvećuje samo svojoj struci, 
n.pr. samo izrađivanju jedne određene vrste gvozdenih čavala 
ili samo izrađivanju jedne vrste tinte za naliv-pero, i t.d. Po 
smrti svakog takvog »jedinog i najsposobnijeg« specijaliste 
istim poslom smjela bi se baviti samo djeca od tih specijalista, 


76 


pa bi tako vještina brzog i točnog izrađivanja nekog predmeta 
»ušla u krv« nekoj porodici, i konačno bi se sve pojedine vješti- 
ne nasljeđivale navodno već biološki na sve daljnje potomke; pa. 
bi se tako u budućnosti rađala djeca, koja bi instinktivno i 
automatski odmah po rođenju znala n.pr. pisati i čitati ili iz- 
rađivati metalne dijelove strojeva ili logaritmički izračunavati 
arimetičke zadatke ili pilotirati avionom — baš kao što sada 
novorođenče »znade« jedino sisati mlijeko. Svaki čovjek kao i 
svi ljudi zajedno onda bi (navodno!) izvršavali maksimum 
onog, što se može izvršiti. Sve, štogod bi se radilo, bi bilo »naj- ' 
bolje«, »najpreciznije«, »najsavršenije«. I ljudi bi mogli izvo- 
diti tako ogromna djela i izrađivati tako precizne strojeve, ka- 
kove danas navođno ne možemo ni zamisliti. 


Svi teoretici, koji se oduševljavaju takovim, vizijama budućno- 
sti, zapravo su zaslijepljeni momentanim razvitkom tehnike, pa. 
od sveg ljudskog djelovanja smatraju najvrijednijim tehničko 
djelovanje. U svojoj.kratkovidnosti ti teoretici možđa misle, da 
se tehničkim pronalascima i tehničkim radom čovjek navodno 


. najviše odvaja od ostalih životinja i da se tehnikom uzdiže nad. 


prirodu, jer da tehnikom svladava i najveće prirodne zapreke. 
Dakle, da pomoću tehnike čovjek postaje gospodarem prirodi i. 
konačno barem polubogom, ako ne skoro ravan bogu. (»bog« 
u smislu »svemoguće biće«.) 


No već je ranije bilo ovdje pokazano, kako je od sveg ljudskog: 
(svijesnog) djelovanja upravo tehnika najbliža prirodi i prirod- 
nom (životinjskom) djelovanju; kako tehnika i politika spadaju 
u civilizaciono djelovanje a ne u kulturno; i kako se sam o kul-- 
turnim (etičkim, estetskim, spoznajnim i religioznim) djelova- 
njem čovjek razlikuje od životinja i iskazuje kao pravi Čovjek. 
Jer prirodu je svladao samo onaj, koji je uspio svladati samoga. 
sebe, koji je dakle prirodu prevlađao uzdigavši se nad nju. Teh- 
nikom se čovjek ne uzdiže nad prirodu, već se naprotiv iskazuje 
kao pravo prirodno biće. Tehnikom čovjek afirmira svoje prirod- 
no ibistvo. Tehnika je zapravo u službi prirode, naravno u službi 
jednog đijela prirode, koji se naziva: ljudsko tijelo. 


Prema tome bi se samo u skroz nekulturnom društvu mogao 
Postaviti obrazovanju onakov gore označeni cilj u proizvođenju. 


skrajnjih specijalista i dosljedno automata. A kod takvog obra- 

zovnog cilja bi se dosljedno smjela upotrijebiti i prosta dresura 
kao obrazovna metoda. Ne.bi tada trebalo voditi računa o tome, 
da ge »adekvatnim sredstvima izazovu sve vrijedne funkcije 
ljudske duše« (osnovno načelo obrazovno-odgojne metode, pre- 
ma Dr. S. Matičeviću), već bi se silom ili pomoću metođe kazne 
i nagrade proizvodili u djeci automatizmi samo pojedinih poželj- 
nih vrsta, n.pr. automatsko pozdravljanje na ulici, automatsko 
produciranje pojedinih privrednih dobara, automatiziranje uči- 
teljeva rada na stvaranju novih automata u djeci, i t.d.; a sve 
to u neopravdanom nastojanju, da bi nova pokoljenja baštinila 
ove dresurom stečene utomatizme, pa da bi se život u buduć- 
nosti odvijao automatski, dakle »lijepo« uređno i navodno bez 
trzavica i suvišnog gubljenja vremena na svijesno upravljanje 
akcijama. 


"Ne ulazeći u imanentnu kritiku ove (prve) skrajnosti obrazov- 
nog cilja i ideala — t.j. ne raspravljajući pitanje, da li je uopće 
moguće nasljeđivanje stečenih osebina, niti pitanje o izveđivosti 
skrajnje specijalizacije, niti najodlučnije pitanje: da li bi kod 
automatiziranja sveg rada i skrajnje specijalizacije bio moguć 
ikakav daljnji napredak u bilo kom području, kao i pitanje: 
tko će odlučivati, koja vrsta automatizama je poželjna, te da li 
se ne će kasnije mnogi (sada poželjni) automatizmi pokazati 
suvišnim ili nepoželjnim — smije se na osnovu sveg do sada 
rečenog ustvrditi, da se svaki automatizam (n.pr. i samo meha- 
mičko reprođuciranje znanja kod ispita) mora smatrati kultur- 
no nevrijednim. Jer.ako i može čovjek biti civiliziran i onda, 
kada mehanički (automatski) obavlja izvjesne poslove, to čo- 
vjek ne može postati a niti ostati kulturan mikakvim meha- 
ničkim djelovanjem. 


Opće načelo treba dakle biti: ništa ne raditi automatski ili ne- 
svijesno, već svaki pa i najsitniji akt (po mogućstvu i samo 
kucanje srca i pokret najmanjeg mišićja tijela, kako to postiza- 
vaju fakiri), svaku izgovorenu riječ kao i cijeli život podvrći 
pod kontrolu svijesti i prožeti duhovnim smislom. Jer samo ta- 
ko će se postići, da duh vlada nad stvarnošću. A ovo osvješta- 
vanje sveg ljudskog djelovanja omogućuje jedino svestrano 
obrazovanje, gdje dolazi već kod obrazovanja djeteta do punog 
izražaja ona jasna metodička norma, koju je Dr. S. Matičević 
sažeo u riječima: »Stavljaj u funkciju, uposli sve vrijedne 

ljudske sposobnosti spoznajne (osjetilne i misaone) čuvstvene 
i voljne«.“') Naime samo takav obrazovni rad u skladu s od- 
gojnim ciljem podaje sve preduslove za odgoj, i omogućuje od- 
goju buđenje izvornog (samostalnog i slobodnog) kulturnog 
života. 


Tko cijeni kulturu, cijeni i odgoj. Tko cijeni odgoj, cijeni 
i obrazovanje — ali samo takovo obrazovanje koje u skladu s 
odgojem teži k svestranosti. Zato svi pedagogijski teoretici, koji 
osim zemaljske strane svijeta naziru i duhovnu stranu svijeta, 
zastupaju onu drugu skrajnost u obrazovnom cilju, gdje je 
ideal: ličnost kao svestrani stručnjak. ' 


=. Mada specijalističko obrazovanje dovodeći do podiobe rada do- 


vodi do međusobne zavisnosti ljudi, ipak takovo obrazovanje 
razdvaja ljude! Naprotiv svestrano obrazovanje, mađa sva- 
kom pojedincu podaje samostalnost (nezavisnost), ipak spaja 
ljuđe! Specijalističko obrazovanje naime dovodi do nasilnog ve- 
zanja pojedinaca u društvo. Svestrano obrazovanje pak dovodi 
do slobodnog stupanja pojedinaca u zajednicu. Zato teoretici, 
koji ne cijene toliko zemaljski život koliko duševno-duhovni, 
nastojat će ostvariti takovu budućnost, gdje ne će carevati ner- 
vozna jurnjava, nadmetavanje, borba i rekorderstvo, gdje se ne 
će više cijeniti svemirske rakete, automobili i simplonski tuneli 
od ljudskog života ili od znanosti, već gdje će carevati ljubav 
prema bližnjem i kulturan život uopće. 


Vrijednu budućnost ljudskog roda takovi teoretici ne vide nai- 
me u nekom nakaznom potenciranju individualnih sposobnosti, 
kako se to vrši kod specijalista-rekordera, već naprotiv sma- 
traju vrijednim: harmonično izgrađivanje ličnosti. Jer vrijedna 
budućnost je samo ona, gdje je svaki čovjek potpun Čovjek, 
gdje nema čovjeka-automata već ima samo ličnosti, gdje su svi 
jednaki, gdje su svi — savršeni! 


Jedna i druga označena teoretska skrajnost u svojoj potpunosti 
nije ostvariva. No to ne znači, da je praktički moguće ostvariti 
samo »zlatnu sredinu« između tih skrajnosti. Naprotiv, ako bi 
se jedna skrajnost označila s 0% a druga sa 100%, onda je iz- 
van sumnje, da se barem svi oni stupnjevi između 2% pa sve do 

98% mogu ostvariti i ostvaruju se. Zato je opravdano pitanje: 
kojoj skrajnosti da se poda prednost? : 


Kako se ovdje stalno naglašava veća vrijednost kulture na- 
prama civilizaciji, a i veća vrijednost odgoja naprama obra- 
zovanju — to je naravno, ako se pretpostavlja ono obrazovanje, 
koje je što bliže k drugoj skrajnosti, koje je dakle što svestra- 
nije i prema tome upravljeno k odgoju i kulturi. A. pretpostav- 
lja se takovo obrazovanje, mada je ideal takvog obrazovanja 
(svestrani stručnjak) u svojoj potpunosti možda i neostvariv; 
jer je odlučno i kulturno vrijedno samo to, dasenastoj i oko 
vrijednog cilja, da se teži k što potpunijem ostvarenju vrijednog 
ideala, a nije odlučno to, koliko će se faktično ostvariti u prak- 
si ili koliki je stvaran uspjeh. 


U današnje doba gdje se civilizacija veoma razvila, gdje  po- 
stoje mnogobrojna zvanja, najrazličitije vještine, gdje je u knji- 
gama sakupljeno vanredno mnogo znanja, gdje postoje toliki 
specijalisti, i t.d. — u takvo doba je doista teško obrazovanjem 
doseći takvu svestranu stručnost, koja bi bila primjerena struč- 
nosti svih današnjih specijalista zajedno. No to ne znači da je 
takov ideal odjeđnom postao iluzoran, i da treba sada sustati S 
nastojanjem u tom pravcu. 'Taj ideal svestranog stručnjaštva 
bilo je teško ostvariti i pred 2000 godina kao i pred 200 godina, 
i, naravno, uvijek će biti takovo ostvarenje teže od ostvarenja 
pojedinih specijalista. A zar da čovjek bježi od poteškoća i za- 
preka? Zar treba čovjek postavljati sebi samo onakove ideale, 
koje je najlaglje i bez muke moguće ostvariti? Ne! Treba naime 
uvidjeti, da se sa m o skroz praktički ciljevi mogu posve ostva- 
riti, n.pr. da se baci lopta 3 metra u vis, ili da se razbije neko 
staklo, ili da se pojede pola kile kruha u roku od četvrt sata, 
i slično. A takove i tome slične sitničave ciljeve (koji su jed1- 
n o posve ostvarivi!) ne bi ni neuko dijete moglo postavljati kao 
osnovni životni cilj svim ljudima. Ljudski život ima visoku 1 
značajnu zadaću u Svijetu. I svi oni ideali, koje si čovjek po- 
stavlja u skladu sa zadaćom i smislom ljudskog života, biti će 
uvijek takove naravi, da potpuno ili trajno ostvarenje njihovo 
nije moguće.,No za ovu neku tragiku ljudskih ideala ne valja 
kriviti same ideale ili možda ljude, koji takove iđeale postavlja- 
ju, već (ako se baš traži »krivac«!) treba kriviti jedino Stvar- 
nost, u koju je čovjek uklopljen. 

No taj »krivac«, t.j. stvarnost, nije'samo o k o čovjeka, već je 1 
u čovjeku; najveći dio te stvarnosti mosi čovjek sa sobom 
uglavnom u obliku tijela. I zato praktičnom ostvarenju visokih i 
pravih ideala (a tako i ideala o svestranom stručnjaštvu) ne 
stavljaju možđa toliko zapreke okolne prilike (n.pr. obilnost 
znanja), koliko čovjek sam kao prirodno biće. Štaviše, upravo 
ođ čovjeka samog ovisi najviše, koliko će ostvariti od postavlje- 
nog ideala. 


Zato će i danas onaj, kome je stalo do vrijednog obrazovnog 
ideala, ostvarivati u relativno velikoj mjeri ideal o svestranom 
stručnjaštvu. A kome nije stalo do vrijednog iđeala već do in- 
dividualne moći, koristi i sličnih zemaljskih ciljeva, taj će una- 
pred poći drugim putem, putem specijalizacije. — Ova dva puta 
u obrazovanju, ili ove dvije tendencije k specijalizaciji i k sve- 
stranosti u obrazovanju, mogu se zorno prikazati u njihovom 
odnosu k civilizaciji i ka kulturi pomoću ove shematske slike: 


svestranost u obrazovanju 


NE NEK 60. 80. 100% 
specijalizacija u obrazovanju 


Iz te slike razabire se suprotnost smjerova civilizacione 1 kul- 
turne tendencije, kao i suprotni smjerovi tendencije k svestra- 
nosti i tendencije k specijalizaciji u obrazovanju. Ujedno se iz 
ove slike može jasno vidjeti n.pr. i to, kako je maksimum kul- 
turnosti moguć tek kod minimuma civilizacije i minimuma speci- 
jalizacije a kod maksimuma svestranog obrazovanja. 

Slično se i dvije skrajnosti u idealima obrazovanja mogu prika- 
zati ovakvom shematskom slikom: 


Wara 
Ličnost, 2. > Specijalist 
svestrani stručnjak jednostrana individualnost 


Veliki krug na tim slikama prikazuje područje cjelokupne 
vrijednosne (kulturne i civiizacione) zazbiljnosti. Zrake iz sre- 
dišta prikazuju vrijednosne smjerove. Harmonična ličnost raz- 
vila se obrazovanjem i odgojem u svim smjerovima, ona ostva- 
ruje nazočnost svih vrednota izživljuje se na svim kulturnim a 
(s nešto manjom intenzivnošću) i na civilizacionim područjima. 
Takvu ličnost može se s toga prikazati likom koncentričnim cje- 
lokupnoj vrijednosnoj zazbiljnosti. 


Specijalist je rastrgana, neskladna individualnost. U nekom se 
smjeru razvio do krajnje mogućnosti i dosegao granice vrijed- 
nosne (civilizacione) zazbiljnosti, dok mu je vrijednosni život u 
drugim smjerovima zakržljao. Ako se takova individualnost 
možda izživljuje na još kojem području, to su mu ta pedručja 
nepovezana. Takva neharmonična individualnost može se prika- 
zati nepravilnim šiljatim likom. 


Da je opravdan ovakav shematski prikaz specijaliste, može se 
razabrati već predočenjem kulturne i civilizacione djelatnosti 
bilo kojeg »pravog« specijaliste. Tu će se odmah podati slika 
jedne takove »ličnosti« (bolje: indiviđdualnosti!), koja možda 1 
nije nemcguća ili rijetka u današnjem životu: On je n.pr. liječ- 

nik«kirurg. Specijalizirao se i na samom području kirurgije re- 
cimo za laparatomiju. Naišao je na neke savršenije metode, no 
ova otkrića drži za sebe. Ne povjerava ih drugima, samo da za 
sebe zadrži monopol »prvog specijaliste«. (Patent! Tvornička 
tajna!) A kada bi i htio bilo što povjeriti drugima, odnosno 
uputit! ili naučiti druge, on to ne umije, jer ne posjeduje za ta- 
kvu svrhu pedagoški smisao ili pedagoški takt. No tu svoju spe- 
cijalizaciju razvio je na uštrb ostalih svojih sposobnosti, umije- 
ća, nauka i kulturnih vrijednosti. Jer evo: On — liječnik ne bi 
umio niti zub urediti, nije upućen ni u cizulistiku, i t.d, »jer mi 
to nije struka«.“?) No još manje mu je poznato područje umjet- 
nosti, a nema interesa niti za, fiziku, psihologiju i matematiku. 
Razlomljeni eksponent ili znak integrala mu je baš kao i primje- 
rice značenje renesansnog doba zapravo »terra incognita«. Ne 
djeluje na karitativnom ni uopće na socijalnom području. U 
postupku s okolinom je osoran. Dobrotu ne razumije. Osim 
»znanstvene« laparatomije postoji za njega još primjerice ves- 
Jački šport. On je — kajakaš. To bi bio onaj sporedni šiljak na 
slici. Osim toga je još i gurman, a bavi se nešto i fotografira- 
njem. To su primjerice ona daljnja dva šiljka. No pravi estetski, 
etički kao i religiozni život mu je nepoznat. Jednako i istinska 
znanstvena djelatnost. On nema stoga razumijevanja za druga 
lica i ličnosti, za nosioce drugih vrijednosnih doživljaja.“) Spe“ 
cijalist je tako zaista »šiljast«. On se ne slaže s okolinom, s dru- 
štvom nije u kontaktu, već — bode!**) 


Potpuna ličnost kao svestrani stručnjak, koja se ličnost dakle 
izgradila kako na kulturnom tako i na civilizacionom području, 
mogla bi se opet predočiti u takvoj slici (koja je možda neobič- 
na u đanašnjem životu, premda ne prikazuje doista savršenu lič- 
most) : On je primjerice također liječnik-kirurg. Ali, osim u lapa- 
ratomiju on se prilično dobro razumije i u frenikotomiju, kao 1 u 
druge razne »tomije« i »resekcije«, i t.d. No on umije i nekoji. 
zubobolji odrediti točnu diagnozu i urediti odnosni zub. Kratko- 
vidnom može da propiše ispravna stakla za naočare, »jer je i to 
moja struka kao liječnika«. Poznata mu je rčntgenologija, a 
upućen je dobro i u psihijatriju kao i u geografiju pa i u mate- 
matiku, jer ga je sve to »interesiralo« još za vrijeme studija, 1 
jer ga sve to »interesira« još i sada. No nije on samo naobra- 
žen, već u slučaju potrebe on će bez ustručavanja sAm oribati 
Pod u svojoj sobi, zatim će možda sastaviti koju prigodnu pje- 
Smu, A na večer će besprikornim Kretnjama izvoditi najmoder- 

nije plesove. Otmjen je u društvu, đok kod kuće eventualno i. 
sam krpa čarape. On može iserpljivo da raspravlja o mogućno- 
sti postojanja živih bića na Marsu, kao što umije da održi pre-- 
davanje i o odnosu prostora i vremena u teoriji relativiteta.. 
Spretno će pripremiti ukusan ručak svojoj bolesnoj supruzi. 
Znade popraviti defekt na automobilskom motoru. Poznaje OGZ; 
i druge zakone, A umije se po potrebi i g&m poslužiti Građan-. 
skim parničnim postupnikom. Za ljetovanja na selu savjetuje 
seljake, kako će osnovati zadrugu i izgraditi silose, ili gdje će: 
nabaviti sadnice plemenitih voćaka, a i sam će djelom pomoći: 
.na izvedbi navodnjavanja njiva i voćnjaka — dok u svojoj rad- 
“noj sobi proučava Schrčdingerove valne jednadžbe, te even-- 
tualno igrađuje daljnji matematički postupak s »matricama«. 
Voli djecu, posvećuje im mnogo vremena i materijalna dobra,. 
spremno im odgovara na sva pitanja i upućuje ih a prema, po-: 
trebi i kori ih, no zapravo djecu kao i sve ostale razveseljuje 
sijući oko sebe radost i mir. S punim zanosom na glasoviru: 
umije interpretirati Lisztovu Rapsodiju no jednako i »šlagere«.. 
I baš kako on može da da svoje mišljenje o glumačkim sposob-- 
nostima Elizabete Bergner ili Marlene Dietrich ili o humoru. 
Szčke Szakalia, ili o genijalnosti Michelangela Bounarottia, 
jednako tako »stručno« raspravlja on o Courbusie-ovim radovi-- 


ma i idejama na području moderne arhitekture ili o Marxovom. 


»Kapitalu«, ili o posljednjoj utakmici Hašk-Građanski, 


I tako harmonična ličnost imađe razumijevanja za sve i sva- 


koga. On uspostavlja kontakt sa svakim u društvu. On je »zaob-- 


ljen«. On nije samo mnogostran, već je upravo svestran i zato: 
cjelovit. 


U praksi je prilično teško ostvariva potpuna svestrana ličnost,. 
no zašto ne bi smjela takva ličnost biti ideal, uzor, naprama ko-- 
joj bi sva lica trebala da teže? Valja dakle naglasiti: ne traži. 
'se od svestrane ličnosti, da znade upravo sve, da je upućena u. 
ive pojedinosti i da umije svašta, niti njegova svestranost znači,. 


da on odobrava svačiji rađ i da podjednako cijeni svaki rad, 


već se traži od takve ličnosti, da pokaže razumijevanje: 


za sve! No krivo bi bilo' misliti, da se ovakova svestra- 


nost pokriva s površnošću. Površnost je naime uopće nespo- 
jiva s bistvom ličnosti, a naravno i s bistvom svestrane ličnosti.. 


Površnost postoji naime samo tamo, gdje nema ljubavi ili in-- 

*“teresa za izvjesno područje djelatnosti, samo tamo, gdje se ne 
«cijene kulturne vrednote. No ličnost upravo zbog svoje. velike 
ljubavi prema svim (duhovnim) vrednotama nastoji biti sve-. 
"strana, a u toj svestranosti ujeđno i stručnjak! I nasuprot pri- 
“govoru o opasnosti da svestrani stručnjak zapada u površnost, 
“smije se štaviše tvrditi, da jedino svestrani stručnjak zalazi u 
prave dubine i do osnova. pojedinih struka, nauka, umjetnosti i 
znanosti. 


Prava ličnost, mada je svestrani stručnjak, nije dakle živi ma- 
«gazin sveg znanja i umijeća, već ona ljubeći sve vrednote raz- 
“vija se iz sebe skladno te radi stalno na svojoj izgradnji. Ona ima 
uvid u sklad svih vrednota, odnosno uvid u ljestvicu vrednota. 
Duševnost svestrane ličnosti zato stojeći u odnosu sa svim vred- 
notama (izvjesne ljestvice) ne će ostvarivati u pojedinim akti- 
-ma jednostrano neku duhovnu vrednotu mimo drugih ili protiv 
neke druge, već uvijek skladno odnoseći se i prema ostalim du- 
“hovnim vrednotama. Takva ličnost dakle ne će biti jednostra- 
ma; a zato samo svestrana ličnost može biti skladna ili harmo- 
nična.45) Takva ličnost ako je silom prilika neko vrijeme Pre- 
težno živjela 1 izgrađivala se u sferi jedne duhovne vrednote, 
to će nastojati da izjednači takav svoj jednosmjerni razvoj (kul- 
turnom) izgradnjom svoje ličnosti i na ostalim duhovno-vrijed- 
nosnim područjima. Prava ličnost tako ne treba 
da u svakom momentu ostvaruje nazočnost 
upravo svih (duhovnih) vrednota, što bi i psi- 
hološki bilo nemoguće. No prava ličnost će zato postepeno 
i naizmjence noipak skladno ostvarivati nazočnost 
svih duhovnih vrednota. 


I može se uvidjeti, da bi pomoću svestranog obrazovanja i na 
temelju takvog obrazovanja skladnom kulturnom izgradnjom 
svoje ličnosti mogla prava ličnost doprijeti đo krajnjih granica 
kulturne (u izvjesnoj mjeri i čivilizacione) zazbiljnosti i to na 
svakom području, a ne samo na jednom, kako bi to htio specija- 
list. Teoretski može i prava ličnost da dosegne istu onu struč- 
nost, koju i bilo koji specijalist — samo s tom ogromnom razli- 
kom, da ona dosiže tu stručnost na svim područjima i to 
usklađeno. I dok specijalist poradi svoje jednostranosti ne mo- 
'Bavši točno ocjeniti pravi značaj svog rada lako zapada u krivo 

tumačenje postignutih rezultata te izobličuje život — dotle har- 
monična prava ličnost, lakoćom odredivši pravo mjesto “svakom. 
rezultatu i činu, podaje i samim kulturnim dobrima biljeg cje- 
lovitosti a time i vječnosti. 


Praktički je takav harmonički svestrani stručnjak u svojoj pot- 
punosti neostvariv, kako je već ranije rečeno. Da li »mora« tako 
biti? Kako da se obrazloži nemogućnost ovakvog ostvarenje“ 
Pa ako i jest zaista tako, što da se radi? — Nažalost mora se 
uvidjeti, da je doista svestrani savršeni stručnjak u jednoj har- 
moničnoj ličnosti neostvariv , budući da je čovjek nužno ukiop- 
ljen u stvarnost. Čovjek ima i tijelo. Podvrgnut je i bolestima 1 
smrti. Čovjek je uklopljen i u izvjesno društvo te izvjesnu epo- 
hu. Tako i razne socijalne uredbe kao i odgoju suprotne tenden- 
cije (politika) i svestranom obrazovanju suprotna tendencija 
(tehnika) sprečavaju čovjeka do potpune izgradnje ličnosti. Sve 
to čini nepremostivu zapreku čovječjem razvoju do savršene 
ličnosti i svestranog stručnjaštva. Poradi toga i jest čovjek ne- 
savršeno biće. Odgajatelj kao ni pitomac ne mogu da posve 
ostvare odgojni ideal, a učitelj i učenik ne mogu da posve: 
ostvare označeni pravi obrazovni ideal naprosto zato, jer je Je- 
dan i drugi čovjek, jer jedan i drugi živi na Zemlji. 


No mada je prema tome u praksi savršena ličnost — kao sve- 
strani stručnjak — neostvariva, to ipak takva ličnost može i 
mora da bude onaj ideal, koji treba da imađu stalno pred oči- 
ma odgajatelj i pitomac kao i učitelj i učenik.**) U kojoj mjeri. 
će se ovaj teoretski ideal ostvariti u praksi, to ne ovisi samo 0 
prilikama izvjesne epohe i ljudske sredine, niti toliko od pri- 
rodnih ili nasljeđenih sposobnosti, već možda ponajviše o sa- 
mom pojedinom čovjeku kao duševnom biću. Radi toga je po- 
gotovo stalna zadaća odgajatelja 1 učitelja apelirati na pitomce 
i učenike, da sveđ imađu na umu kao uzor onu svestranu lič- 
nost, koju treba unutar danih mogućnosti što potpunije 
ostvariti. "os ć“ 

Kompromis i dosljednost 


Mi smo uklopljeni u takozvanu zapađno-evropsku civilizaciju. 
Ova civilizacija (a nikako ne kultura!) traži od nas specijali- 
ste. Današnje se obrazovanje prilagođava tom zahtjevu i pro- 
izvodi stručnjake-specijaliste. 'Takovo specijalističko-stručnja- 
štvo, nastalo uglavnom iz ekonomskih motiva, pokazalo je po- 
voljne plodove na civilizacionom području.  Kratkovidni neki 
teoretici pripisali su ujedno tom specijalističkom stručnjaštvu, 
da je ono uzrok i navodnom visokom stupnju današnje kulture. 
Specijalizacija se počela zato teoretski propagirati kao vrijedna 
tendencija. K tome su još neki teoretici pošli tako daleko, da 
su počeli davati budućim specijalistima krive savjete, naime: 
da će biti na štetu njihove stručnosti, ako će se baviti bilo s či- 
me drugime osim sa svojom strukom. Sav duševni napor, svu 
energiju i sve raspoloživo vrijeme da valja upotrijebiti jeđino 
na izgradnju svoje specijalne stručnosti. Jedino tako da će po- 
stići »zavidne rezultate«, »veliki uspjeh« i t.d, Ovakovi »do- 
bronamjerni« savjeti učinili su zapravo mnogo zla. 


Odgajatelj obično vrši osim odgojne funkcije još i obrazovnu 
funkciju, t.j. odgajatelj je obično i učitelj. Poradi toga — a još 
više stoga, što odgajatelju ne može biti svejedno kakav se obra- 
zovni ideal postavlja u njegovoj sredini (jer od prethodnog 
obrazovanja mnogo ovisi mogućnost punog odgojnog djelova- 
nja!) — odgajatelj mora voditi računa o obrazovnoj djelatno- 
sti. A baš zato će se odgajatelj i žalostiti, kada čuje onakove 
»dobronamjerne« savjete i vidi, kako se mnogi ravnaju po tim 
savjetima. No očajavati ne smije. Bespomoćna gesta protivi se 
samom bistvu odgajanja. Odgajatelj će dakle raditi. On doduše 
ne može da odjednom izmijeni način društvena života svoje 
epohe. Ali će raditi za budućnost! Odgajatelj će možda primiti 
kao privremeno potrebno zlo onaj zahtjev za specijalizaci- 
jom, zahtjev dirigiran političko-ekonomskim uslovima današ- 
njeg života. No odgajatelj će svakako već i sada otvoreno na- 
Pasti i boriti se protiv spomenutih »dobronamjernih« savjeta, 
koji su u direktnoj oprečnosti s pravom odgojnom tenđencijom, 
Onakve savjete može da daje samo političar ili industrijalac a 
nikako ne odgajatelj. 


Odgajateljev savjet ima glasiti: »Ako se već moraš izobraziti u 
izvjesnog stručnjaka specijalistu, ne zaboravi nikad Sve ras- 

položivo vrijeme upotrijebiti na izgradnju Tvoje ličnosti na 
svim kulturnim područjima. Stručnosti ne samo da ne škodi 
skladna izgradnja ličnosti, već naprotiv izgradnjom ličnosti i u 
ostalim smjerovima postići ćeš širi pogled, a radi toga i isprav- 
niji pogled i na specijalne probleme unutar svoje struke«. 


Vodeći prema tome računa i o stvarnosti i o đanašnjim uslovi- 
ma života moglo bi se reći: današnji obrazovni cilj u smjeru 
specijalizacije, dakle u smjeru forsirane “civilizacije, me treba 
naprosto ukinuti već upotpuniti. Upotpunjenje tog cilja bilo bi 
postavljanje poznatog načela: specijalizacija na podlozi sve- 
stranosti, t.j. specijalizacija tek poslije i na osnovu izvjesne 
opće naobrazbe. No prihvatanje takvog načela je kompromis. 
Ito kompromis, kod kog gubi najviše odgojno prema tome i 
kulturno djelovanje, a dobiva veoma mnogo civilizaciona strana 
života. i 


Današnje obrazovanje, imajući cilj u specijalizaciji i u forsira- 
nju civilizacije, svakako je u neskladu i u sukobu s odgojnim 
ciljem. Zato se u današnje vrijeme naročito očituje nesklad iZ- 
među obrazovnog i odgojnog rada; nesklad između propisanog 
učiteljskog ili nastavničkog rada prema radu pravog odgaja- 
telja. Učitelj se povija pred đanim prilikama, on vrši ono što 
izvjesni društveni poredak od obrazovanja želi postići. Odgaja- 
telj naprotiv ide dosljedno prema svom stalnom cilju; on se ne 
dA odvratiti privremenim (zemaljskim) potrebama ili momen- 
tanim životnim uslovima. Radeći na dalekoj budućnosti, da, na 
vječnosti — odgajatelj je često toliko neobičan u izvjesnoj oko- 
lini, đa izgleda ili revolucionaran ili reakcionaran, 


Odgajatelj će se tako i u današnje vrijeme pitati, da li je spe- 
cijalizacija u zajednici s visoko razvijenom civilizacijom nešto 
vrijedno i nužno? Ispitujući taj problem naći će, da to »zlo« 
nije nužno već samo faktično, da se dakle može odstraniti Ili 
ublažiti. Zato se pravi odgajatelj neće zadovoljiti kompromisom 
između današnjeg obrazovnog cilja i odgojnog cilja, već će tra- 
žiti da se cilj obrazovanja dovede u sklad s odgojnim ciljem. 
Taj sklad bi se postigao, kada bi se posve napustila specijaliza- 
cija u obrazovanju a u cilj uvela cjelovita svestranost! 

No danas u vijeku cijenjenja izvrnute ljestvice vrednota, tj. u 
vijeku, gdje se ponajviše cijene ekonomske i biološke vrednote, 
u vijeku društvenih odnosa, gdje se zbog takovog cijenjenja 
vrednota pretpostavlja civilizacija a zanemaruje kultura — U 

takvom vijeku danas nije moguće lako i brzo uspostavljanje - 
sklada između obrazovnog i odgojnog cilja. Prema tome je mo- 
guće izmirenje između obrazovnog i odgojnog cilja tek u tak- 
vim društvenim odnosima, koji nisu jednaki današnjima, dakle, 
u — budućnosti. Odgajatelj radeći na toj budućnosti kao biće 
naklonjeno kulturi ići će putem dosljednosti, jer će samo tako 
moći u punoj mjeri sijati oko sebe kulturan život, 


Otklanjajući kompromis kao i »komfor«, koji mu pruža civili- 
zacija, te radeći na prevlasti kulture nad civilizacijom ne će 
odgajatelju biti izvanjski život ugodan ni udoban, Na- 
protiv će u svrhu ostvarenja duhovnog života mnogo tjelesno 
trpjeti, podnosit će mnoge žrtve. Za svoj požrtvovan rad pri- 
mat će kao nagradu često samo nezahvalnost i porugu. U svom 
dosljednom nastojanju odgajatelj će nailaziti na zapreke. A 
te zapreke nisu samo one, koje stvara priroda u užem smislu, 
n.pr. klima, biološke potrebe, nasljeđivanje osebina, i t.d., već 


“su nažalost još veće zapreke one, koje stvaraju ljudi sami, i to 


svijesno! Odgajatelj će naime nailaziti na najveće zapreke i 
najžešći otpor baš kod ljudi, naravno kod ljudi, koji su zado- 
jeni civilizacionom tendencijom. I tako će primjerice odgajatelj 
u čovjeku-ekonomu ili u političaru nailaziti na najveće svoje 
protivnike, koji će ga sprečavati u ostvarivanju punog kultur- 
nog života — a ne će odgajatelju biti takovi protivnici možda 
vukovi, tigrovi i ostale zvijeri kao ni vremenske nepogode. Ta 
činjenica je veoma žalosna, ali je doista takova. A zbog te či- 
njenice odgajatelja kao pravog kulturnog čovjeka prati tragič- 
na sudbina i to u svim epohama pa i onda, ako slučajno on po- 
tječe iz imućne obitelji, kao n.pr. L. Tolstoj! 


Ovu tragičnu sudbinu odgajatelja — porađi njegova suprot- 
stavljanja civilizaciji i svemu zemaljskom — opisuje P. Vuk- 
Pavlović riječima, koje su vrijedne da se ponove: »Doista, tko 
slobođu propovijeda i prezire neslobodarstvo, tko silu osuđuje 1 
zabacuje nesnošljivost, tko ne će prolazno održanje čovjeka S 
pomoću sile i moći, već hoće preobraženje njegovo u duhu lju- 
bavi — pravi je i istinski dušmanin zemaljskih carstava i samo 
je prirodno, ako mora na križ«. — Nekad je ta sudbina više 
tragična, nekad manje. No takva (izvanjska!) sudbina ne plaši 
kulturna čovjeka ni odgajatelja. On znade i pređviđa svoju 
zemaljsku sudbinu! Ali znađe i to, da je tek takav život vrije- 
đan da se živi! 

Primjedbe 
(k odsječku »Civilizacija i kultura«) 


1) str. 7 

Ovi primjeri ne trebaju se krivo shvatiti. Kada se kaže: kultura je 
pravednost, time se ne želi poistovjetovati kulturu s idejom pra- 
vednosti, već se hoće reći: aktualiziranje ideje pravednosti, primje- 
njivanje pravednosti u duševnom životu kao i primjenjivanje svake 
druge slične ideje u vezi s duhovnom vrednotom — to je kultura. 
Naravno tek jedan od mnogih oblika kulture, (Pravednost, u ko- 
liko je ideja, spada u sferu duha iz koje sfere se upravo kulturom 
dovodi ta iđeja u duševni život i konačno dovodi u dodir sa stvar- 
nošću.) 


Jednako se pojam civilizacije, naravno, ne pokriva posvema s onim 
>protuavionskog topa«. U izvjesnim slučajevima bilo bi štaviše 
umjesno protuavionski top označiti kao »tekovinu civilizacije« (ako 
se misli na protuavionski top uopće) ili kao »civilizaciono dobro« 
(ako se misli na jedan izvjesni protuavionski top) za razliku 
od same civilizacije u užem smislu. U tom užem smislu civilizacija 
bi se sastojala u umijeću baratanja s tim topom, u težnji za izrad- 
bom i primjenom takvog topa, dakle u proizvodnji i upotrebljava- 
nju protuavionskog topa. — No ova distinkcija, kolikogod je umje- 
sna u ovoj raspravi ne će se uvijek provađati, budući da će se tu o 
civilizaciji obično govoriti u takvom smislu, gdje je ona usko po- 
vezana sa svojim dobrima. Civilizacija je naime sa svojim dobrima 
uže povezana nego kultura s kulturnim dobrima. 


2) str. 7 

O vrednotama u našoj literaturi postoji izvrstan prikaz od Dr. V. 
Filipovića u časopisu »Napredak« god. 1934/br. 5 pod naslovom: 
»Pedagogija i aksiologija«. 


3) str. 8 

Navedeni raspored vrednota u ljestvici može se ukratko ovako opra- 

vdati: 

1. Pribavljati ekonomska dobra je vrijedno — da bi se moglo živjeti. 

2. Živjeti (biološki! dakle i rađati djecu) je vrijedno — da bi se 
moglo odgajati, t.j. da bi se mogla prenositi i održavati kultura. 

3. Održavati i prenositi kulturu (odgojem) je vrijedno — jer je na- 
zočnost duhovnih vrednota vrijedna. 

4. Nazočnost duhovnih vrednota (t.j. kultura) je vrijedna — jer se 
time stvarnost podvrgava Duhu, ili, jer je to metafizička zadaća 
ljudi i smisao ljudskog života. 

(O Stvarnosti i Duhu bit će opširnije govora u knjizi »Vrijeme 1 

Vječnost«, koju autor sprema za štampu.) 


Drugim riječima može se ovaj raspored vrednota ovako obrazložiti: 
ekonomske vrednote crpe svoje opravdanje iz bioloških. Biološke 
vrednote iz pedagoških. Pedagoške iz duhovnih vrednota, a duhovne: 

iz samih sebe, odnosno iz metafizičkog ustrojstva Svijeta. (Oprav- 
danje za raspored duhovnih vrednota podano je u završnom dijelu 
poglavlja: »Evolucija kulture«.) 


Još jedan način obrazloženja: Nijedno ekonomsko dobro nije toliko 
vrijedno, koliko život čovječji.Nijedan čovječji život nije toliko vrije- 
dan koliko odgoj i kultura. (Zato se smije reći, da se n.pr, za pra- 
vu znanost, umjetnost, vjeru, i t.d., naročito ako je u pitanju odgoj 
mnogih lica može — ako treba — žrtvovati život. Naravno samo 


svoj vlastiti život iz slobodne odluke, a ne tuđi život!) Nijedan | 


(zaseban) odgoj nije toliko vrijeđan koliko kultura. I konačno, nije- 
dna (zasebna) kuitura nije toliko vrijedna, koliko Ideje same, od- 
nosno Duh sam. 


4) str. 9 
»Materijalistička kultura« nije neka posebna vrsta kulture već sa- 


mo pomanjkanje kulture. 


5) str. 10 

= Ara treba naglasiti, da su posve neprihvatljive sve one definicije 
kulture i sva ona značenja kulture, koja se izrazuju uobičajeno ova- 
Kkovim riječima: »Kultura je skup dobara i vrednota, skup svega 
onog što jedna zajednica, jedan narod cijeni, hoće, znade, vjeruje, 
želi« (Dr. S. Pataki: Problemi filozofijske pedagogije, str. 38). 
Naime, kod takvog određenja pojma kulture, morali bi se u kulturu 
ubrojiti i kruh i voda i Gavrilovićeva salama, kremšnite, komad 
zlata, seksualni akt, svježi uzduh, sunčeva svijetlost, kiša, pa i smrt, 
lukavstvo, ubistvo, drskost, kao i nacijepana drva u podrumu. Uop- 
će sve stvari i pojave u svijetu spadale bi (kod takvih pojmovnih 
određenja) u »kulturu« jednako kao i svaki duhovno-vrijednosni do- 


življaj. Kultura bi se dakle identificirala sa Svijetom. A svaka obič- 


na stvar, primjerice metla, imala bi jednako »kulturni« dignitet kao 
i znanost ili religiozna molitva ili ljubav prema neprijatelju kao 
svom bližnjemu. 


Ovako široko određenje pojma kulture, kakovo se podaje uobičaje- 
nim definicijama, nepotrebno je i besmisleno. Da bi uopće imalo 
smisla govoriti o kulturi kao o posebnom pojmu između mnogih os- 
stalih pojmova, tako da se pojam kulture razlikuje od pojma sSvije- 
ta, ođ pojma stvari, od pojma civilizacije, od pojma biološkog ži- 
vota, i t.d. — to je potrebno pojam kulture suziti i točna ga odre- 
diti (kako se to u ovoj knjizi provodi) samo na izvjesnu svijesnu 
ljudsku djelatnost. Dakle ne možda i na fiziološku i nagonsko bio- 
lošku, kao ni na mehaničko-automatsku djelatnost — već samo na 
duševno-duhovnu djelatnost. Drugim riječima: samo na duhovno- 
vrijednosne doživljaje. 


6) str. 11 

Kolika je poteškoća omjeravanja kulture mogu lijepo poslužiti 
riječi Dr. V. Filipovića (Napredak br. 5/1934) »Ovi vrijednosni sudo- 
vi mogu biti i samo intelektualnim putem preneseni. Takvi sudovi 

bez veze s apriornim vrijednosnim uvidom, tek su prazne riječi. 
Koliko imađemo tako velikih »esteta« i »moralista«, koji štošta o 
tim pitanjima »znađu«, ali malo razumiju i doživljuju. Naivna je 
pak svijest često obuzeta vrijednosnim doživljajima, ... a da te do- 
Žživljaje ne može intelektualno formulirati i opravdati.«. A. svakako 
je riječima neformuliran vrijednosni doživljaj također znak kultur- 
na života. A ovako ne formulirani vrijednosni doživljaj ne može se 
fiksirati, t.j. ne može se smjestiti u neko »kulturno dobro«, pa ka- 
snijim pokoljenjima ne ostane nikakav spomenik, nikakav dokaz Za. 
bivše postojanje takvih — najmnogobrojnih i najčešćih — kultur- 


“nih akata. 


7) str. 13 

Samo stvarna kulturna dobra (a ne pojavna) vezana su u izvjesnoj 
mjeri na civilizaciju. Naime civilizacija pripomaže jedino stvaranju. 
stvarnih kulturnih dobara, dok za stvaranje pojavnih kulturnih do- 
bara (govor, ples) nije potrebna pripomoć civilizacije. 


8) str. 15 

I ova knjiga teško da će naići na pravog čitaoca. No pisac ove knji-- 
ge ipak rado žrtvuje ekonomska dobra na sastav i štampanje ove 
knjige, jer nema gotovo nikakve prilike — točnije: mogućnosti —: 
za neposredno djelovanje, pa mu ostaje jedino još nada, da će mož-- 
da slučajno putem štampe naići na srodnu dušu. A 


9) str. 16 

Štampa uopće, a knjiga napose, imađe doduše i veliku vrijednost: 
— ali za obrazovne kao i za propagandističke, ukratko za tehničke: 
i političke svrhe. štampa, knjiga — pa i školska knjiga — služi 
preko 99% u praktične svrhe, a ne u kulturne. školska knjiga (koja. 
se usto većinom mrzi!) služi uglavnom kao zgodno sredstvo za 
lakše učenje nekog znanja napamet. Svakako je naime lakše: 
i praktičnije, da si đak 2—3 puta zavaljen u naslonjač i ne- 
smetan pročita neku rečenicu ili pjesmicu, a ako je potrebno da si i 
10 puta pročita to — nego da nastavnik 2, 3 ili čak 10 puta ponovi. 
svaku svoju rečenicu tokom tumačenja (naravno ako traži od đaka. 
mehaničko doslovno reproduciranje). No ovakova, praktična 
vrijednost knjige ukazuje na to, da je ona potrebna i »nenadokna-- 
diva« radi privredno ekonomskog uređenja društvena života, a ne: 
zbog kulture! š 


Knjiga — a jednako i slika, kip, muzička kompozicija, i t.d. — 
osim što ima gore označenu praktičnu vrijednost, služi često i. 
tome, da se autor javno iskaže; da se autor pokaže kao individual- 
nost, pa da zaslužuje ugled i naročito mjesto u društvu — dakle: 
opet u političku svrhu. Naime, knjiga i štampa služi mnogobrojnim. 
(nesvijesno možda i svim) piscima, da se afirmiraju sami, umjesto“ 
da afirmiraju neku duševnost ili neke ideje. A i do afirmacije iz- 
vjesnih misli stalo im je često ne zbog kulture ili zbog tih ideja. 
samih, već zbog toga, što su baš »njihove«, t.j. autorove misli, pa da. 

bi tako istakli sebe i postigli ugled u očima drugih. Ukratko; da u 
sebične svrhe. javno istaknu svoje: sposobnosti. (Autor ja Pin. 
otvoreno ovime priznaje, da su ovakovi »sebični« motivi o jna 
33% jačine kod odlučivanja na pisanje i štampanje ovog je A 
Može se tako reći, da je ne samo stvaranje knjiga veći stvaranj 

svih kulturnih dobara nošeno možda više nastojanjem za vlastitom 
autorovom afirmacijom, za jačanjem svoje osobnosti, nego nastoja- 
njem u istinskom odgojnom pravcu. 


A stvaranje kulturnih dobara faktičan fizički rad na fiksiranju 
kulturnih akata, djelovno povezivanje duševnosti na stvari i poi 
opravdano je i vrijedno tek u koliko je namijenjeno odgojnoj Pi 
Pedagogijska funkcija opravdava kulturna dobra i njihovo S * a 
nje. No kako je rečeno, stvaranje kulturnih dobara često se vr ei 
u svrhu odgoja već katkad posve u cilju sticanja ugleda ili čak e “da 
ca. Zato i nije svako stvaranje i svaki rad na kulturnim do ri . 

doista kulturno vrijedan. Zato se i ima razlikovati pravo m 
ili uopće kulturno stvaranje od diletantizma, licemjerstva i onom : 
taktike, kako se naime ima imenovati ono stvaranje nagzovi-kul rod 
nih dobara samo u cilju osobne koristi. A zato i svaka knjiga 28 
kulturno dobro! Knjige su naime često samo civilizaciona dobra! 


10) str. 16 
a ne može ući u račun činjenica, da ima u pogledu pamćenja 


među ljudima više vizuelnih tipova nego akustičkih, pa prema tome, 
da tim vizuelnim tipovima više odgovara čitanje knjige nego n.pr. 
slušanje predavanja — to ne odlučuje ovdje, jer se ne radi odomo, 
da se riječi brže zapamte, već da se proživi, shvati, zahvati smi- 
sao riječi i rečenica. 


Jednako za samu kulturu ne ulazi u račun ni činjenica, da knjige 
kao i sve umjetnine olakšavaju nesmetanije ućućivanje u izvjesnu 
duševnost — jer zašto da se ljudi ne nauče i u buci stvarnog života 
ućućivati se u tuđe duševnosti? Zašto da se pomoću civilizacije pri- 
vikne čovjek na to, da se tek u tišini i u mirnoći foteljskih naslona 
ućućuje u štampane riječi i slike? A zašto ne bi u stvarnom životu, 
svuda i svagdje, bio spreman da nazire i zahvaća tuđu duševnost 
i to iz same životne zbilje, a ne samo iz štampanih ili iz izgovore- 
nih riječi? Drugim riječima: zašto ne bi čovjek u svakoj prilici raZ- 
vijao svoju đuhovnu đuševnost?! 

1) str. 19 ' 
PNKA tendencija, u koju spada i sav privredno-ekonomski za 
stem n.pr. kapitalistički sistem, ne odvijaju se nikako u sferi e 
ture već samo u sferi prirode. Za državu i za politiku u užem eu 
ovu je činjenicu jasno prikazao Dr, BP Vuk-Pavlović u djelu sa 
nost i odgoj«. No ovo jednako vrijedi i za čitavu tehniku — pa 
može reći: država kao i sva politika, štaviše i čitava civilizacija spa- 
daju (kao predmeti znanstvene obradbe) u zoologiju, odnosno u an- 


tropološku ekologiju. 

12) str. 20 ž ; 

Država Džingis-Kana, ili Aleksandra Velikog ili Cezara pa ni ona 
Napoleona, nije bila država u njenom skrajnjem smislu: nije bila 
kruta centralistička vlast, koja odlučuje sudbinom svakog podlož- 
nika gotovo tokom cijela života. Nije tada bilo pravog kolektiviteta. 
Tek napredna civilizacija omogućuje (i zahtijeva): opću obaveznu 
vojnu dužnost, kontrolu budžeta svih upravnih tijela po centralnoj 


ovlasti, kontrolu rada (skoro još i mišljenja!) svakog podanika. 'Vek 


u skroz civiliziranoj državi, miješa se država u život obitelji i poje- 
dinca od rođenja pa do smrti (krštenje, cjepljenje, obavezno školo- 
vanje, određenje zvanja, vojna obuka, porez, carine, »sloboda« kre- 
tanja i govora, mobilizacija, i t.d.). 


13) str. 22 

Dr. P. Vuk.Pavlović (»Ličnost i odgoj« str. 73.) doslovce kaže za- 
pravo ovo; »U tome (ličnom, nutarnjem) smjeru vezan oblik nazoč- 
nosti vrednota ujedno je djelovan, tvoran, gdje doživljaji, kojima se 
ispunja kulturan život, traže ne samo što primjereniji, nego i što 


trajniji izraz te u povodu toga gone na to, da se pomenuti oblik ve- 
že na tvar«. : 


14) str. 32 

Ne želi se ovdje tvrditi, da je Einsteinov stav u teoriji relativiteta 
u današnjim okolnostima kao »lebdjeo u zraku«, pa da bi netko (a 
sporedno, tko) morao naići na sve to. Naprotiv se želi istaći, da 
nema takove historijske nužde, koja bi nužno dovodila do nekih 
.Kulturnih akata. Već da su ti akti po sebi slobodni i spontani pa 
zato nisu ovisni niti od kulturnih dobara. (Tek vanjski izraz tih 
akata t.j. kulturna dobra, ovisit će od postojećih okolnosti.) 


U vezi s time je interesantno spomenuti, da se prema istraživanji- 
ma prof. Dr. V. Varičaka smije tvrditi, da je već pred skoro 200 
godina R. Bošković imao uglavnom jednake uviđaje o relativnosti 


prostora i vremena, koje je u ovom stoljeću Einstein ponovno »ot- 
krio«. 


15) str. 24 ž 

A kad bi se uništila i sva kulturna dobra (naravno, koja su stvarna, 
kao rukopisi, knjige, slike, spomenici; dok živi jezik, ples i slično 
nije moguće uništiti, jer se oni po svom bistvu neprestano stvaraju 
i srasli su sa stvaraocem), ne bi to bila nenađoknađiva šteta — ka- 


“Ko je to već i na str. 13 spomenuto — jer bi vremenom čovjek kao 


kulturno stvaralačko biće nadoknadio ta dobra, u koliko bi bilo po- 
trebno, novim, možda i boljim dobrima. 


16) str. 25 B 

Dobitak za kulturu je samo, kada se jedna duša prikloni kulturi, t.j. 
kada počne živjeti bogatijim i intenzivnijim duhovno-duševnim živo- 
tom; a neki dobitak bilo bi i rađanje svake nove duše u djetetu, jer 


Postoji vjerojatnost, da ono bude kulturno. No svi ovi dobici, narav- 
no, nisu trajni. 

1%) str. 28. m: 
Ovako izgleda jedno teoretsko (mišljeno) usavršavanje kulture. Bez: 
sumnje, dosegavši kultura u svakom licu takav svoj najviši stupanj, 
bio bi tada ostvaren raj na Zemlji. No u praksi (stvarno) ne odvija. 
se kultura ovako niti- u pojedincu niti u cjelokupnom čovječanstvu. 
Kod pojedinaca u njihovu razvoju od rođenja do smrti nailazimo 
različit tok kulturnog usavršavanja. Doduše izgleda, da se u većini 
djece ponajprije razvije smisao za »dobro«, dakle za, etičke vred- 
note, zatim za vrijeme puberteta smisao za estetske vrednote, Kas- 
nije za spoznajne, t.j. smisao za znanstveni rad, a tek u zrelijoj dobi 
za, religiozne i pedagoške vrednote. (Smisao za pravo odgajalaštvo: 
postiže se tek dosegom svetaštva, prema tome tek čovjek s punom 
— bogatom kulturom može biti i pravi odgajatelj.) Odnosno, izgleda. 
daj je neki »normalni« tok usavršavanja kulture u pojedincu (Koji 
se odgaja!) prema godinama ovakav: 


do 4 godine dijete je uglavnom prirodno biće, 

od 4 do 14 razvija se etički stupanj 

od 14 do 19 razvija se estetski stupanj 

od 19 do 30 razvija se spoznajni stupanj : 

od 30 dalje razvija se religiozni stupanj zajedno s odgajalaštvom.. 


No faktičan tok kulturnog usavršavanja zna biti veoma nepravi- 
lan (ili ga često i nema), pa se tako mogu opažati skokovi od etič- 
kih vrednota odmah na religiozne, mada se smisao za estetske ili. 
spoznajne. vrednote još nije razvio (barem ne u dovoljnoj. mjeri). Tli 
se često nailazi na slučajeve, da se lica od etičkog vrijednosnog ži- 
vota usavršuju ponajprije u smjeru spoznajnom a tek onda u estet- 
skom. No još češće je, da se sva vrijednosna izživljavanja isprepliću 
već u najranijem djetinstvu, da se dakle kao odjednom ili veoma 
brzo jedno za drugim počinju buditi sva područja kulturna života; 
a kasnije usavršavanje ide samo u smjeru intenziteta, dakle u smje- 
ru produbljivanja u svakom području. : 


A ima opet nažalost mnogo pojedinaca, koji skoro nikako nisu ugle- 
dale etičke vrednote, već ušavši donekle samo u spoznajni vrijedno- 
sni život vraćaju se naročito za pubertetske metamorfoze opet na- 
trag na stadij prirodnog čovjeka pa u kasnijem životu ispoljuju Sa-- 
mo ekonomske i biološke vrednote. Pa'i ljudi s duboko razvijenim 
estetskim, etičkim ili spoznajnim životom mogu se kao odjednom 
okrenuti i povratiti se (gdjekada šamo privremeno) na izvankultur- 
ni stađij ili na takav stupanj prirodnog čovjeka, n.pr. na politički 
stupanj, gdje ima neke primjese kulturnosti, ali kao nešto sasvim 
sporednog. kri S j g 


[Konačno i najplemenitija i najkulturnija duša ne može trajno da: os- 
tane na istoj razini, jer je sudbina veže na tijelo, pa tako već samo 
radi potrebe spavanja kao i ostalih tjelesnih potreba zapada duša 
često u razdoblja, u kojima se kulturnost nikako (za spavanja) “ili 


veoma malo (kod jela; i t.d.) ispoljava. U vezi s ovime neka bude 
spomenuto i to: budući da se jesti može i otmjeno, a i u izboru jela 

može se očitovati neka duhovnost, n.pr. otklanjanjem animalne 
hrane a svijesnim uzimanjem jedino. izvjesne .vegetabilne hrane, to 
jedenje kao i ostale fiziološke djelatnosti (n.pr. seksualni akt) pra- 
čene sa sviješću nisu (točnije: ne moraju biti) negacija duhovnosti. 
No spavanje, naročito ono bez sna, doista je svaki nestanak duhov- 
nosti. Ono je kao i propast duše negacija duhovnosti. Stoga čovjek 
kao duševno-duhovno biće mora najviše da mrzi upravo to, što ne 


. može biti trajno budan. Spavanje je dakle najveća zapreka kultur- 


nom životu čovjeka, a manje su zapreke ostale tjelesne potrebe. 
— Naravno idealno bi bilo, kada bi čovjek bio samo duševno-dunov- 
no biće, t.j. kada ne bi trebao jesti, prati se, odjevati se i spavati, a 
ipak bi mogao dugo živjeti, duševno raditi, promatrati zbivanje u 
svijetu i eventualno utjecati na nj te »putovati« brzinom većom i od 
brzine svjetlosti. No sve to može ostati samo pusta želja, jer čovjek 
nije samo duševno duhovno biće, već je ukliješten s tijelom u stvar- 
nost, — Ali ove želje pokazuju barem to, da je tijelo i tjelesni život 
samo neko zlo, da su to okovi, iznad kojih treba da se uzdigne čo- 
vjek, ako hoće da bude kulturno, t.j. duhovno biće. | 


Jednako kako nema stalnosti i zakonitosti u kulturnoj »evoluciji« 
pojedinaca, tako nema ni u historijskom životu čovječanstva, A de- 
šava se tako zbog toga, što se zbivanje u svijetu ne upravlja nikak- 
vom cilju, što se ono ne povodi nikakvom idejom. Zbivanje, točnije: 
događaji su kaotični, slučajni, indeterminirani, besciljni. Potpuno 
vladati nad događajima ili upravljati s njima nije moguće, jer su 
oni kao Stvarnost samostalni i odvojeni od Duha, (O tome iserpnije 
u knjizi »Vrijeme i Vječnost«.) 


18) str. 28 
Ovdje se ne traže uzroci već misaoni razlozi, t.j. takove spoznaje, 
kojima će obrazložiti spoznaja o skladu civilizacije i kulture. 


19) str. 28 
Naravno, doživljaj može biti samo duševni, psihički doživljaj. 


19) str 29 

Duša nije neka sablast, niti nešto samostalnog, odvojenog od ti- 
jela, nešto supstancionalnog. Ako se prihvati prema Dr. P. Vuk- 
Pavloviću definicija: »Duša je skup psihičkih funkcija okupljenih 
oko jastva«, a očito je da tih funkcija nema bez tijela, odnosno bez 
tjelesna života — to se Smije reći, da duše (ili duševnog života) ima 
jedino dok je tijelo živo. Zato je i tjelesni život nešto vrijedno, što 
treba cijeniti, ali ne i precjenjivati. Tjelesni život naime praćen je 
stalno duševnim životom, a gdje ima duševnog života, tamo postoji 
barem neka vjerojatnost, da će biti i kulturna života. 


21) str 29 

Ovo sve ukazuje na to, da je problem odnosa kulture i civilizacije 
u uskoj vezi s problemom odnosa duše i tijela. Taj potonji problem 
ne će se ovdje raspravljati, već se, kao donekle riješen, usvajaju 
gotove spoznaje. 

22) str. 30 

dima na Zemlji, to znači da je ona sredstvo za ostvarenje nekog 
dobrog djela. (Ako se naime omogućavanje života ljuđima smatra 
dobrim djelom.) Dobro djelo ili dobar čin, to je kulturno »dobro«. 
To je naime pojava, u koju se taloži kulturni (etički) vrijednosni 
doživljaj. To je ostvarenje kulturnog dobra. Zato civilizacija i u 
ovom slučaju pripomaže samo ostvarivanju izvjesnih kulturnih do- 
bara, t.j. nekih etičkih čina. — No nas ovdje ne zanima konstata- 
cija, da civilizacija može pripomoći ostvarivanju etičkih čina, 
ili da može biti veoma uspješno sredstvo za takve čine, već je 
pitanje u tome: da li je sama civilizacija nešto dobro? To jest, nije 
dovoljna konstatacija pojedinih činjenica, kako civilizacija tu i ta- 
mo izvršava ovo ili ono, već se mora, civilizacija u cjelini uzeti u 
razmatranje, sa svih strana. S neke druge perspektive možda će se 
civilizacija ukazati kao neetična, štaviše antietična, ili zaprekom ili 
protivnikom dobrih čina. Dakle, možda je civilizacija promatrana u 
cjelini veoma nezgodno sredstvo za stvaranje kulturnih dobara, ka- 
da ta sredstva sama (n.pr. tehnička civilizacija a još više politička) 
stvaraju takova djela, koja su suprotna kulturnoj namisli. 


23) str. 32 

Tek obratno, da naime kultura s t vara nerad izvjesna smisla, ta 
da kultura dovodi donekle do fizičke neaktivnosti ali potencira 
duševnu aktivnost — tek toliko ima kultura veze s »neradom«. Kul- 
tura je naime po svom bistvu: prevladavanje Stvarnosti, t.j. ona 
ublažava i sprečava akciju dovodeći je k duhovnom svijetu, pa će 
tako ublažavati i ograničavati prostu fizičko-fiziološku aktivnost, a 
»dopuštati« će samo onu aktivnost, koja je u službi duhovnog 
svijeta. ' X 


24) str. 32 

Steći bogatstvo znači: steći moć nad drugima. Bogatstvo steći zna- 
či: osiromašiti druge. Porast bogatstva moguć je samo osiromaše- 
njem na drugoj strani. Jer bogatstvo je samo onda bogatstvo, ako 
ima i siromaštva, ako ima razlike u imetku između bogatog i siro- 
mašnog, ako se imetak jednog pokazuje većim i nadmoćnijim od 
imetka drugog. A bogatstva ima samo onda, kada postoji težnja za 
imetkom, težnja za ekonomskim dobrima. Uzalud bi n.pr. neko imao 
milijardu dinara, ipak ne bi bio bogat, ako se ljudi kao po dogovoru 
ne bi jagmili niti bi težili, da se nekako domognu barem do dijela 
onih novaca, koje onaj »milijarder« ima. Uzalud bi isto tako hetko 
imao 100 kilograma zlata, ako nitko ne bi težio za posjedovanjem 
zlata: vlasnik onog silnog zlata ne bi bio dakle bogat, jer ne bi mo- 
gao imati moć nad drugima, ne bi mogao nametnuti drugima svoju 
volju i svoje prohtjeve, i ne bi ga drugi slušali (u očekivanju, da će 
im biti podijeljen koji komadić zlata). 


Kada bi svi bili jednako imućni ne bi bilo bogatstva, pa ma svaki 
imao 10 automobila i po 100 kg zlata i kuću od 10 soba, i t.d. Nitko 

tada ne bi mogao nametnuti svoju volju nekim služavkama, šoferi- 
ma, i tdsjer;nitko ne bi imao razloga da postane tuđi šofer ili slu- 
žavka drugome, kada i sam ima sve ono, što i onaj drugi. Bilo bi 
tada eventualno »opće blagostanje« (naravno pitanje je: da li je 
ovo ostvarivo?), no bogatstva tada ne bi bilo, jer je za bogatstvo 
potrebno preimućtvo. A biti vlasnik od 100 kg zlata samo je onda 
preimućtvo, ako ima ljudi, koji ga uopće nemaju ili ga imaju u ma- 
njoj količini, te ako ima ljudi, koji teže k posjedovanju zlata. Dakle 
tek: razlika u imetku i težnja za izjednačenjem imetka omogućava 
bogatstvo da bude bogatstvo, t.j. moć nad drugima. Zato onaj, koji 
teži za bogatstvom, morat će nužno ići (svejedno sviješno ili nesvi- 
jesno) za tim, da osiromaši druge i ujedno, da u njima probudi že- 
lju da postanu bogati — jer će ih samo tako podvrći pod svoju vlast. 


25) str. 33 

I po svemu izgleda, da je posve opravdana misao, da se među bijed- 
nicima, koji dnevno imadu naporno raditi i voditi brigu za svagdanji 
hljeb, ipak nalazi veći procenat kulturnih ljuđi, nego među bogata- 
šima. Pa je možda i to dalo povoda Kristu da kaže: »Lakše je devi 
proći kroz iglene. uši, nego li bogatašu ući u kraljevstvo nebesko«. 
I tako za ozbiljnog posmatrača »bogataš« i »nekulturan čovjek« 
postaju sinonimi, jer je veoma velika rijetkost naići među bogata- 
šima na doista kulturnog čovjeka. (Naravno, ne smije sa bogataša 


.poistovjetovati s intelektualcem a siromaha s nenaobraženim i ne- 


odgojenim individuumom — jer je svakako među intelektualcima, 
bez obzira na njihove imovne prilike, ipak veći postotak kulturnih 
ljudi, nego među neintelektualcima!) A u vezi s poslovicom , »pri- 
mum vivere deinde philosophari« potrebno je još reći: za tilozofa 
su nužni uvjeti za »vivere«: nešto kruha i vode te bačva za stanova. 
nje (kao n.pr. poznatom Diogenesu). Prema tome posve je krivo 
snobističko uvjerenje, da filozofirati može samo imućan čovjek u 
udobnom naslonjaču okruženom mnogobrojnim Paga knjigama u 
još. skupljim ormarima. 


26) str. 34 

Praktičan čovjek, n.pr. ekonom, mogao bi primijetiti u vezi s time 
ovo: lako je bilo Kristu i svim drugim prorocima, filozofima i umjet- 
nicima, kada su nailazili na budale, koje su ih hranile i uzdržavale, 
To jest, lako je bilo Kristu i svim »kulturnim ljudima« odbaciti »ze- 
maljsko bogatstvo« i postati siromašnim, kada su mogli (zar 
uvijek?) prosjačenjem pribaviti sebi (zar sve?) potrebno za život. 
Svi takovi »kulturni tipovi« su »neproduktivni« i zapravo žive na 
teret imućnih ljudi, dakle na teret marljivih štedišnih i radišnih 
ljudi, koji »najbolje znadu što je život«. Dakle svi oni »siromasi du- 


hom« su (po mišljenju ekonomsko- “praktičnog čovjeka) zapravo 
društveni parasiti. 


No ako su tako svi »airomašni duhom« parasiti svoje okoline, jer 
Žive katkada od poklona i darova — ne mogu li se tada još većim 
pravom rena parasitima svi financi, vojnici, općinski i državni 


* 

službenici, bankari, trgovci, rentijeri; velikoposjednici pa i privatnu. 


namještenici? Zar nisu svi ovi tek pravi parasiti, koji su se odva- 
žili da trajnoisigu rno zasjednu na grbaču ljudskog društva? 


Ne bi li se ovi mogli označiti barem prema terminima braće; “Radića. 


»gospodom« ? ?Iova »gospoda« da su se nametnula seljacima, pa se- 


ljaci nemaju kud: nego moraju nogo cijelo ovo »gospodsko. 


društvo« ? 


No bez obzira na , pokazanu nezgodnost naziva »parasit« za osobu, 
koja je »siromah duhom«, stoji to da istinski kulturan čovjek i u 


svojem posvemašnjem siromaštvu ne želi biti na teret nikome. Na- 


protiv, baš da. drugima bude što manje na smetnju, da drugima. 
što manje zla učini — zato ne učestvuje on u jagmi za imetkom 1 
bogatstvom, već se zadovoljava najskromnijim. Krist je znao jesti 


samo skakavce. Znao je biti i gladan i žedan. No kada mu je netko. 


od srca pružio obilan ručak, nije odbijao. A zašto bi odbijao? Zar 
nije Krist više zaslužio ove »poklone« i »milostinju« nego carinici; 
vojnici i službeni svećenici svoju mjesečnu plaću? (I to bez obzira. 
na to, što je Krist liječio bolesne te izvršavao druge izvanjske poslo- 


ve kao čudesa i ostala djela, jer nije Krist zaslužio jelo i piće tek: 


kao protuuslugu za svoja čudesa ili »prodđuktivna« djela!) Kulturan. 


čovjek konačno nije nikakov besposličar, koji uživa u neradu, a još: 


manje mu svijest o ljudskom dostojanstvu dopušta da prima stalno: 
milostinju od drugih ili da bude ekonomski ovisan od drugih. Na- 
protiv kulturan čovjek radi. Radi mnogo. I više no politički-civilizi- 
ran čovjek. Tek ovaj rad naivni i zlobni ljudi ne vide, jer ne poka- 
zuje uvijek vanjske uspjehe. 


Ako je n.pr. kulturan čovjek slučajno liječnik, on će čitav svoj život. 


liječiti najsavjesnije hiljade i hiljade bolesnika, no većinom besplat- 
no! Ne će se trgati za »bogatom klijentelom«, već će i ono malo. 
honorara, što će primati možda s osjećajem kao da prima milosti- 
nju, podijeliti opet siromasima. Ne će si dakle graditi palače i luk- 
susni namještaj, niti će mu supruga ili kćerka uzgajati neke skupo-: 
cjene pse ni izazivati zavist drugih žena nekim »perzijaner-pelc- 
mantlom«. A zlobni ljudi videći tog liječnika, siromašnim govorit će, 
da on uopće ne radi ili da ne zna raditi. 


Ako je opet kulturan čovjek slučajno seljak, on će uredno obrađi- 
vati sam njive i voćnjake, no prirod od zemlje ne će zadržavati sa- 
mo za sebe i upotrijebiti ga tako za sve veće obogaćenje, već će dije- 
liti svakom gladnom i žednom. Radi.međaša ne će se parničiti, već. 
će prepustiti. lakomome komad zemlje, a možda će potpisati drugo- 


me mjenicu i izgubiti, konačno svoju zemlju pa postati nadničar.. 


Ostajući često bez posla pa gladan: i odrpan, smatrat će ga zlobni. 


ljudi dangubom i protuhom — a on ipak ne će ni psovati ni krastL. 


ni jadikovati! Već će u skrajnjem slučaju pokucati na vrata imuć- 
nih. Zar nije on zavrijeđio nešto više nego grubu milostinju? 


A _ ako je takav kulturan čovjek slučajno neki pisac ili štaviše filo- 


zof —.to će biti najgore ocijenjen. Duševni rad je nevidljiv, pa će. 

uzalud n.pr. filozof. raditi na razvijanju nekih misli i istraživati za 
kutke spoznajnog svijeta pa možda i pisati o tome rasprave — 
praktični ljuđi smatrat će, da on uopće ne radi ništa. T mada je on 
možda proleter iz proleterske ' obitelji, pa se izdržava davanjem sa- 
tova.djeći,' ipak će si dati. mnogo truda da neodgojenu djecu i od- 
goji, a ne samo nauči izrađivati matematičke zadatke. U svojoj 
sskromnosti on ne će ni misliti na to, da za svoj prekovremeni i sa- 
vjesni rad traži posebnu nagradu, pa: će radije kupiti s posljednjim 
novcem neku knjigu o zakučastim logičkim problemima i prouča- 
vati je, umjesto da se pristojno najede i da pođe u lov na djecu bo- 
gatih roditelja. A ako oboli takav »siromah duhom« i padne na te- 
Tet zavičajnoj općini ili siromašnih roditelja — Zar je on tada pa- 
rasit? 


Zar je on zato parasit, što nije ranije lovio bogatašku djecu i ucje- 
njivao njihove roditelje visokim honorarima, a s ovim honorarima 
što nije (umjesto filozofskih knjiga) kupovao dionice nekog podu- 
zeća i konačno, jer se nije nametnuo. direktorom tog poduzeća i do- 
dijeljivao si osim velike plaće i dividende još i posebne tantijeme * 
—- Dakle, da li je taj »siromah duhom« parasit onda, kada moli za 
sebe samo neki ležaj i najnužnije za jelo, ili bi bio parasit onda, 
kada bi kao pauk sisao s direktorskog položaja za samog sebe mje- 
sečno toliko, da bi preko stotinu filozofa moglo od toga pristojno 
živjeti? Zar nije primjerice ovako oboljeli filozof (koji ne može biti 
ni osiguran kod bolesničkih blagajni kao svaki manuelni radnik) — 
zar nije on zavrijedio nešto više nego grubu milostinju ? 


Na ovdje ukazane probleme smije se odgovoriti ovako: Nije to zlo, 
što ima bijednih i siromašnih, već je to zlo, što ima imućnih i boga- 
taša. Zlo je, što ima ljudi, koji su si »privrijedili« prirodna i eko- 
nomska dobra i rade stalno na uvećanju tog vlasništva, a nije ni- 
Kako to zlo, što neki ljudi dijeleći potrebnima od svog imetka sami 
postanu siromašni. No najveće je zlo, što se siromašne prisiljava da 
prosjače! Umjesto da posjednici vlasništva spontano dadu od sebe 
još prije nego siromašni budu prisiljeni na poniženje time što mo- 
ljakaju: — naprotiv neki od njih u svojoj bešćutnosti vole, da 
ih se moljaka, da se drugi ponizuju pred njima, da tako steknu nad 
njima nadmoć i vlast, i konačno da za svoje. prohtjeve upotrebe: 
»ove« kao radne strojeve ili kao robove. 


Zlo je ukratko to, što nema obazrivosti, međusobnog poštovanja i 
dobrostivosti, pa da svi u međusobnoj ljubavi dijele jedan drugome 
sve, što jedan ima a drugi nema. Zlo je to, što ne će svi dobro - 
voljno da postanu »siromasi duhom«, što se svi ne okane zgrta- 
nja bogatstva. Zlo je, što se »štedi novac za crne dane«, a da 
se dijeli novac i otklanjaju tako »crni dani« svakome! s 


Naravno, kada, bi svi nastojali biti »siromasi duhom«, spontano. bi 
iščezli bogataši, nestale bi mramorne palače za pojedince i luksusni 
automobili, ali bi zato nastalo opće blagostanje. Spontano bi bilo 

ostvareno idealno društvo bazirano na ljubavi prema bližnjemu. A. 
na ostvarenju takvog društva (koje je naravno veoma, teško i samo 
u dalekoj budućnosti ostvarivo), ne može da radi nitko drugi nego 
samo odgoj, odnosno odgajatelj. Takovo idealno društvo ne će zato 
ostvariti nikakov političari nikakva politička stranka, a naj- 
manje boljševistički komunizam, koji baziran na sili i nasilju ima 
svoj taktički plan u načelu: Ponajprije oružjem uništiti vlasto- 
dršce i odmah osnovati (naravno, oktroirati!) kolektivističko dru- 
štvo (dakle državu, a ne idealno društvo), a zatim propovijedati 
(zapravo: silovitom propagandom nametnuti) ljudima »novu nau- 
ku«. Svi ovakovi i slični politički planovi, koji možda i ima- 
ju za cilj idealno društvo, a sredstvo im je nasilje — nisu 
ni psihološki i logički opravdani i ne će zato nikada dovesti do 
cilja, jer takvi planovi dokazuju, da već u samim začetnicima takve 
borbenosti nema ljubavi prema bližnjem — pa kako će oni moći 
drugima u srce usaditi takovu ljubav? 

21%) str. 34 

Za današnjeg civiliziranog čovjeka (u Hrvatskoj! — dok je Sidney-u 
ili kod Eskima već drugačije) može se reći, da živi već u blagosta-. 
nju, ako se može redovito hraniti u prosječnoj menzi, ako stanuje 
sam u jednoj sobici i ima Bata-cipele, Tivar-odijelo, Schicht-sapun, 
četku za zube i kalodont; zatim ako se može svaki tjedan, jednom 
okupati, 2-38 puta mjesečno poći u kino a može si priuštiti godišnje 
14-dnevni odmor od redovitog .posla i kupiti si katkada koju knjigu 
te novine. — No ako civilizacija proslijedi u svom razvoju i nada- 
lje istim tempom, to će se doskora u nužne potrebe svakog civllizi- 
ranog čovjeka računati i posjedovanje vlastitog aviona, televizijskog 
aparata, vlastite kuće s prostranim sobama grijane električnim pe- 
ćima i s kupaćim bazenom te s hermetsko Zzatvorivim betonskim 
skloništem protiv avionskih bomba; zatim hranjenje s bananama, 
ananasom, kavijarom i sa stotinu drugih delikatesa, te mogućnost 
dvomjesečnog odmora na moru ili u planinama; nadalje posjedova- 
nje vlastite velike biblioteke, mikroskopa, fotografskog kino-apara- 
ta, i t.d. — I tako, što je civilizacija naprednija, to moraju ljudi (da 
bi živjeli u blagostanju!) imati mogućnost da namire sve više i više 
potreba. Naprosto zato, jer te potrebe rastu! Blagostanje tako stal- 
no izmiče. 

Budući da civilizacija (uvijek!) pruža samo nekima mogućnost, da 
žive u sve većem blagostanju i neradu, a svi ostali nastoje dostići 
stupanj blagostanja onih nekolicina ljudi, (jer niži stupanj blago- 
stanja osjećaju ostali kao »sramotno« siromaštvo, a ne kao blago- 
stanje!) — stoga blagostanje napretkom civilizacije poprima ne- 
prestano drugo obilježje. Slično kao moda! Zato i civilizacija sama 
ne.može ostvariti opće blagostanje, baš kao što nije ostvariva ni op- 
ća moda. Moda, koja bi bila opća, prestala bi biti moda: postala bi 
uniformnost! A baš tu uniformnost nastoji moda izbjeći. Bistvo 


mode je u odvajanju, u razlikovanju od uniformnosti, u nedopušta- 


nju izjednačenja sa svakime. Dakle onaj, tko želi i cijeni uniform- 
nost, morat će“zabaciti modu. A onaj, tko želi opće: blagostanje, 

morat će zabaciti i odreći se mnogih »blagodati« civilizacije. Jer sa- 
mo tamo, gdje postoji obazrivost prema drugima, požrtvovanje 1 
odricanje, gdje se ne gleda samo na vlastitu ugodu i ne teži k 
prostom udovoljavanju tjelesnih užitaka — samo tamo je moguće 
ostvariti opće blagostanje!  ' 

Pojam »općeg blagostanja« dakle mora imati druga obilježja oa 
pojma »blagostanje«. Dok je kod »blagostanja« osnovno obilježje: 
mogućnost namirenja svih potreba, u prvom redu tjelesnih po- 
treba pa tako i tjelesnih užitaka te kojekakvih prohtjeva — dotle 
pojam »općeg blagostanja« mora uključivati u sebi odricanje od 
mnogih užitaka a i mnogih (prividnih ili reklamom umjetno namet- 
nutih) potreba. No ne samo, da je »opće blagostanje« nešto drugo 
od običnog »blagostanja«, već i ostvarenje općeg blagostanja ni- 
kako nije moguće pomoću civilizacije, t.j. pomoću tehnike i politike 
— premda se »obično blagostanje« ostvaruje baš civilizacijom. Civi- 
lizacija, odnosno civilizirani čovjek naime ne poznaje spremnost za 
odricanje za požrtvovanje, za obazrivost ili za ljubav prema bližnje- 
mu,što su ali nužni uvjeti za ostvarenje općeg blagostanja. Ove nuž- 
ne uvjete može da stvori samo. kultura, pa je stoga samo kultura u 
stanju da omogući opće blagostanje! 


Doduše postoje razne hipoteze, n.pr. tehnokrata, pa mnogih socija- 
lističkih ekonoma, da je navodno pomoću same civilizacije moguće 
ostvariti opće blagostanje. Takovo ostvarenje da je navodno mo- 
guće prostim oktroiranjem (nametanjem prisilno pomoću  poli- 
tičke vlasti) izvjesnog sistema proizvodnje i podiobe dobara. Kaže 
se tako n.pr., kod izvjesne kolektivističke produkcione organizacije, 
gdje bi doista svaki odrastao čovjek radio ma samo 3 sata dnevno, 
da bi se mogle namiriti navodno sve pa i luksusne potrebe svakog 
čovjeka na Zemlji. Kod takvih sistema da bi upravo tehnički napre- 
dak i strojevi bili najviše u službi općeg blagostanja, pa bi svi ljudi 
mogli živjeti u zadovoljstvu i uživanju, mada bi radili malo. No sve 
ove hipoteze su krive zbog toga, što nije u dovoljnoj mjeri u račun 
ubrojen »rad na organiziranju rada«; što ne vode računa o nekul- 
turnosti ljudskoj (t.j. o zvjerstvu prirodnog čovjeka), koja nekul- 
turnost ili zvjerstvo se ne može preko noći odstraniti naredbom već 
samo beskrajnim i požrtvovnim odgajanjem; te što su u račun uze- 
te samo one potrebe civiliziranog čovjeka, koje su se do nedavna 
smatrale nužnim, pa nije vođeno računa o porastu potreba. A obično 
citirana misao, da će se porast potreba kompenzirati sa sve većom 
usavršenošću strojeva i racionalizacijom proizvodnje, i opet nije is- 
pravna. Naime svi ovakovi računi, koji se naprosto matematički. iz- 
računavaju, ne odgovaraju živoj zbilji. U pravom životu iskrsavaju 
mnogobrojni faktori,. koji u matematičkom računu nisu bili predvi-. 
đeni, a niti uopće mogu da se izračunaju. živi ljudi naime nisu cigle 
ili kamenje. A. jedino s ciglama ili željeznim polugama ili sličnim 
mrtvim stvarima moguće je prilično dobro matematički operirati. S 
priličnom točnošću se može izračunati unapred, koliko će komada 
cigala biti dovoljno za izgradnju neke palače ili za koliko će se- 

kunda pasti cigla s tornja neke crkve na zemlju. Zato i može arhi- 
tekt unapred izračunati i predvidjeti približnom točnošću sve tros- 
kove i potrebno vrijeme i rad oko gradnje neke četverokatnice. 
Zato obično arhitekti, graditelji i slični tehničari, koji su naviknuti 
. da se njihovi planovi skoro uvijek u stvarnosti izveđu u djelo baš 
prema predviđenom računu, žive u zabludi, da se navodno jednako 
tako točno i jednostavno može izgraditi i neko živo ljudsko dru- 
štvo onog oblika, kakav je zamišljen i izračunat u nekom planu. 
Oni naime zaboravljaju, da živi ljudi nisu cigle! A baš zato i mate- 
matički računi tehnokrata i socijalističkih ekonoma, koji na osnovu 
tih računa obećavaju raj na Zemlji, krivi su jednako kao n.pr. i oni 
računi u školskim aritmetikama, koji obično glase: »ako 5 radnika 
radi jedan posao 8 sati, koliko će sati trebati za taj posao 40 rad- 
nika?« Matematički izlazi rezultat »1 sat«. No u stvarnom životu 
nije tako! Najjasnije se može,uvidjeti iluzornost takvih matematič- 
kih računa, ako se zadatak postavi u ovom obliku: »5 radnika kopa- 
ju temelje za jednu kuću i posao završe za 8 sati, za koliko bi vre- 
mena taj posao izvršilo 144.000 radnika ?« Račun kaže »za I sekun- 
du«! No, da li se uopće tolika masa radnika može smjestiti i micati 
na onom stvarnom gradilištu, gdje bi se imali kopati temelji, kao 1 
na stotinu drugih »sitnica« — na sve to račun se ne obazire! Ne- 
davno se tako u praksi pokazalo i to, da je zbog psiholoških i neu- 
rološko-fizioloških faktora sasvim kriv račun, da radnik kroz 10 
sati dnevnoga rada učini više nego kroz 8 sati. Protivno računu po- 
kazalo se, da je korisni efekt rada kod 8-satnog (pa i kod 7-satnog) 
radnog vremena veći nego kod 10-satnog rada. Ukratko: realnost je 
drugačija, nego što kažu prosti matematički računi! A zato su 1 
označene hipoteze — jer se osnivaju na takvim računima — doista 
hipotetične! 


A upravo se na ove hipotetične hipoteze oslanjaju svi oni, Koji po- 
stavljaju načelo: »ne obustava tehničkog progresa, već takova. refor- 
ma i reorganizacija društva, koja bi spriječila da tehnički progres 
bude neprijatelj ljudima i čovječanstva!« Ovo načelo je naravno ta- 
kođer neopravdano. Doduše se na pitanje, da li je tehnika kriva za 
privrednu krizu? — mora svakako odgovoriti: ne!. Točnije: nije 
jedino tehnika kriva! Ali na pitanje, da li se može ostvariti takovo 
društvo u kome bi tehnički progres išao na dobrobit .cijeloga čo- 
vječanstva? gdje dakle ne bi samo neki pojedinci imali koristi od 
strojeva, gdje ne bi bilo ni krize, ni nevolje, ni nezadovoljstva? —1na 
takvo pitanje mora se također odgovoriti: ne! Krivnja za nemoguć- 
nost organiziranja takvog društva leži u grčevitom obožavanju 
tehnike i njenog progresa, dakle u samom -cijenjenju tehnike, t.j. u 
samoj tendenciji k tehnici. 


28) str. 44 
Civilizacija imade svoj začetak jednako kao i kultura u težnji za 
nezavisnošću od prirode, ali je. polazeći od krivih pretpostavaka 

(n:pr.da 'je“»jać iđentično: s-biološkimrtijelom,:a:priroda:da je: sve 
ostalo oko tog tijela — umjesto da i vlastito tijelo ubroji u prirodu) 
pošla obratnim putem od kulture. Umjesto da prirodu prevlada, 
kako je to kod kulture, tj. umjesto da se uzdigne nad prirodu, civi- 
lizacijom čovjek nastoji da prirodu svla da, t.j. da silom podvrgne 
»sebi« (svom tijelu!) prirodu. No tu se čovjek zapleo u svoju vla- 
štitu zamku. Civilizacijom mogao se čovjek osloboditi od (vanj- 
ske) prirode samo tako, da je uspostavio skrajnju zavisnost jed- 
nih ljudi od drugih, da se sam dao u ropstvo strojevima, državi i os- 
talim vlastitim uredbama. : 


29) str. 45 X x : 

Oni, koji se za vrijeme posljednjih ratnih pohoda i pobunjeničkih 
borba pozivaju na kulturu i civilizaciju, pa iznose parole »Mi stoji- 
mo na braniku civilizacije i kulture«, oni imadu tek u pogledu civi- 
lizacije pravo. Samo se civilizacija doista može braniti topovima i 
avionima. I to zapravo samo jedan oblik civilizacije, t.j. jedan iz- 
vjesni politički poredak. No što se tiče kulture — to ove parole ne 
odgovaraju nimalo istini, jer kultura se ne brani oružjem u ruci, već 
samo odgojem i eventualno perom, papirom i bojom u ruci. 

A psihološki i pedagoški je razumljivo i to: ako ova obrana kulture 
želi biti doista kulturna obrana, tada se ona treba odvijati jedino u 
smislu značajnih Kristovih riječi: »Oprosti im, jer ne znaju što či- 
ne« — i zbog toga: »Tko Tebe kamenom, Ti njega hljebom«. 


(Kk odsječku »Obrazovanje i odgoj«) 


80) str. 47 KE 
Kada Dr. S. Matičević (K problematici funkcije odgajanja i jedne 
nauke o njoj — Rad Jug. akad. knj. 250, str. 213) definira: »Odgoj je 
svršna i planska (promišljena) njega (vođenje, formiranje) prirod- 
nih mogućnosti čovjeka u njegovu razvoju na razinu duhovnih (kul- 
turnih) mu težnja... .«, tada je s tom definicijom obuhvaćen zapra- 
vo i odgoj i obrazovanje, dakle cjelokupna pedagoška praksa. Da je 
tako, može se razabrati i po tome, što Dr. S. Matičević riječju »kul- 
tura« obuhvata i kulturu i civilizaciju. 

A. kada opet Dr. P, Vuk-Pavlović (»Ličnost i odgoj« str. 14) defi- 
nira odgoj kao »buđenje i izazivanje nazočnosti, vrednote. u: samoj, 
srči ljudskog doživljavanja«, koji se: prema tome ne : sastoji »u 
sve snažnijem pridizanju golog opstanka, ili naprosto i bilo kako 
živom razviću tako zvanih prirodnih darova« — tada Dr. P. Vuk- 
Pavlović s pojmom »odgoj« obuhvaća samo onaj dio pedagoške 
prakse, koji se i u ovoj knjizi označuje s riječju »odgoj«. 

Ovo različito široko pogađanje predmetnosti s riječju »odgoj«, iz- 
gleda, da je razlog razilaženja Dr. S. Matičevića i Dr. P. Vuk-Pav- 
lovića u mnogim teoretskim postavcima. t 

Ako se želi postići ispravna orijentacija u sve činioce pedagoške 
prakse, tada je svakako potrebno lučiti odgoj od obrazovanja. Nai- 
me, samo se otežavaju rješenja i rasvjetljavanja raznih pedagogij- 

skih problema, ako se sva djelovna funkcija nastoji okupiti samo 
jednim pojmom (n.pr. samo pojmom »obrazovanje«, kako to čini i 
Dr. S. Pataki u djelu >Problemi filozorijske pedagogije«), kakvom 
pojmu se naravno ne može onda naći niti pravi smisao, sadržaj ili 
»ideja«, pa će se dospjeti hilo do relativizma i nedosljednosti bila 
do krive jednostranosti i nepotpunosti. Tu potrebu razlikovanja 
dvaju područja u pedagoškoj praksi osjetili su mnogi mislioci i pe“ 
đagozi, n.pr. njemački, koji razlikuju »Erziehung« od »Bilđung«<-a, 
ili koji »Unterricht«-u podaju šire značenje nego »Erziehung«-u; a a 
još više se očitovala potreba razgraničenja pedagoške djelatnosti, 
kada se uspostavilo razlikovanje pedagoškog materijalizma od pe- 
dagoškog 'formalizma, koja dva smjera u pedagoškoj praksi se 
uglavnom pokrivaju s pojmovima: obrazovanje i odgoj. 

U vezi s ovim potrebno je još primijetiti, da je predagoška praksa 
nešto drugo od pedagoške teorije. Pedagoška teorija kao pedagogija 
(ili kao teorija o pedagoškoj praksi) spada posve u kulturnu sferu. 
Pedagogija je naime izvjesni intelektualni izraz spoznajno-kulturne 
funkcije. Nasuprot tome pedagoška praksa kao praktična obra- 
zovna i odgojna djelatnost, ili kao izražaj obrazovne i odgojne funk- 
cije, nalazi se izvan kulturne sfere, točnije: na razmeđu kulture 1 
civilizacije. 

No osim pedagoške prakse i pedagogije ima još i pedagoška nauka! 
Pedagoška nauka (ili nauka o pedagoškoj praksi) je skup pravila i 


propisa koja služe za tehničku stranu pedagoške djelatnosti, koja 


dakle olakšavaju praktičan rađ. Pedagoška nauka je prema tome iz- 
raz izvjesnog tehničkog života, pa zato spada u sferu civilizacije, a 
ne u sferu kulture, t.j. ne u sferu znanosti. 


31) str. 50 
Univerzalnost u odgojnom cilju i u odgojnoj funkciji razumljiva je 
pa i nužna, jer su duhovne vrednote kao i kulturna područja među- 
sobno povezana. 


32) str. 56 
Specijalist je prema tome ideal današnjeg obrazovanja. No to nije 
nužni ideal svakog obrazovanja! 


33) str. 59 

No ljudi su (naročito u današnje vrijeme) jedan: prema drugome 
veoma nepovjerljivi, t.j. ne vjeruju jedan drugome, a još manje 
umiju ili žele naslućivati tuđe brige, želje, misli i sposobnosti. 
Svatko je uvučen tolikoj u sebe (naročito u gradovima), da cijem 
samo sebe i one, koji su »dokazali« svoju sposobnost. Drugim rije- 
čima, svatko se brine samo za sebe, a u drugima, vidi varalice, glu- 
pane i lopove, pa priznaje jedino još vrijednost onima, Kojima 


mora tu vrijednost priznati, jer zauzimaju neki položaj ili imadu: 


imetak ili posjeduju neku javno priznatu diplomu. Stoga uzalud ne- 
tko i posjeduje pravu stručnost, ne će mu drugi to olako i priznati, 
jer ljudi u svojoj sitničavosti traže sitničave dokaze za tu stručnost. 

34) str. 60 

Mnogi “studenti univerziteta prisiljeni su o. obiteljskih, dakle 
ekonomskih, prilika, da završe studije što prije, t.j. u normalnom 
roku od 4 odnosno 5 godina. Ako je kod takove okolnosti n.pr. slu- 
šač matematike na filozofskom fakultetu savjestan, morat će se či- 
tave 4 godine posvetiti samo studiju matematike. Morat će napu- 
stiti pomisao da ujedno prati n.pr. pozorišni život ili domaću lijepu 
književnost ili da se upućuje i u »tajne« medicinskog studija ili da 
upozna novije rezultate astrofizike, kao i pomisao da učestvuje U 
karitativnim, prosvjetnim i humanim akcijama. Morat će napustiti 
svako izobražavanje u »tuđim strukama«, jer su ispitni zahtjevi ta- 
kovi, da on mora stalno kroz 4 godine sticati što više takovog 
znanja, koje će moći u određeni dan reproducirati pred 
ispitnom komisijom. On je prisiljen dakle na ograničenje i napušta« 
nje kulturne djelatnosti i na ograničenje u obrazovanju; prisiljen je 
na specijalizaciju, jer treba da što prije dobije diplomu i time 
mogućnost što skorijeg zaposlenja. 


Može se doduše postaviti pitanje, da li će kasnije ovaj student u 
svom zvanju nastavnika na gimnaziji — ako se ne će dakle bavitt 
toliko rješavanjem specijalnih matematičkih problema u svrhu iz- 
radbe disertacione rasprave, koliko odgojem i podučavanjem đaka — 
da li će on uopće trebati neko skroz specijalno znanje primjerice iz, 
oblasti vektoranalize, i to baš u obliku znanja, t.j. kao sposobnost 
lakog reprođuciranja izvjesnih riječi i matematičkih stavaka? Da li 
je opravdano na univerzitetu postavljati na takvog slušača onakove 
specijalne zahtjeve? Ne bi li bilo opravdanije takvom studentu 
(budućem srednjoškolskom nastavniku) omogućiti širu naobrazbu 
i snažnije kulturno usavršavanje, nego ga sapinjati u jednu struku ? 
U koliko dakle univerza, napose filozofski fakultet, služi za obliko- 
vanje budućih nastavnika, barem u toliko može Se postaviti pro- 
blem o reformi rada i ispitivanja na univerzi. 


U vezi s tim može se postaviti i pitanje, da li je opravdano na, gim- 
nazijama iz svakog nastavnog predmeta postavljati drugog, poseb- 
nog, profesora »specijalistu« za odnosni predmet. S političko-eko- 
nomskog gledišta je doduše to razumljivo i opravdano, jer država 
forsira civilizaciju a time i specijalizaciju, pa će zato već na gim- 


.naziji postavljati specijaliste za nastavnike. No među nastavnim 


predmetima izgubi se tako potrebna veza, pa naobrazba srednjoško- 
laca nije jedinstvena ni cjelovita već raskomadana i nepovezana. 
Zato izgleda, da bi s odgojno-pedagoškog gledišta bilo ispravnije 
svakom školskom razredu dodijeliti najviše 2—3 profesora; n.pr. 
svaki razred kada bi imao samo: 1) profesora iz prirodnih znanosti, 
2) profesora iz duhovnih znanosti i eventualno 3) profesora iz stra- 
nih jezika. (Gimnastika bi zbog odnosa k prirodi 1 prirodnim zna- 
nostima pripala prvom profesoru, crtanje zbog odnosa k umjet- 
nosti i estetici k drugom profesoru, i t.d.). A možda bi još idealnije 
bilo, kada bi jedan profesor sam mogao voditi »svoj« razred, odga- 

jati ga i obučavati u svim nastavnim predmetima barem kroz 4 go- 
dine gimnazijskog školovanja. (Zatim, da takav razred obukvače 
najviše 15—20 đaka, kojima bi bilo moguće, da si u izvjesnoj mjeri 
sami izaberu svog profesora, odnosno da si profesor izabere:svoje 
đake; kako je.to obrazloženo predložio Dr. P. Vuk-Pavlović), . 


No ovdje se ne radi toliko o tim pitanjima ni o drugim sličnim pro- 
blemima gimnazija i univerze; već se želi tu naglasiti, da slušači 
sveučilišta (prisljeni na svoje izobražavanje u jednoj struci) kroz 
one 4 godine priviknu se na takovo ograničenje svoje djelat- 
sti. Pa i u kasnijem životu nastave oni sav svoj rad u takvom Spe- 
cijalističkom obliku. Postoji dakle uslijed ovakvog sistema na uni- 
verzi opasnost, da se uguši u studentima i ono malo spontane tež- 
mje za svestranom izobrazbom u smjeru prave ličnosti, koju težnju 
možđa nose u sebi započinjući univerzitetski studij. 


A stoji opet i to, da mnogi, nažalost i premnogi studenti, koji iz- 
javljuju: »Pozabavit ću se ja i s ostalim kulturnim problemima i so- 
cijalnim i umjetničkim i filozofskim, čim svršim s ispitima i dobijem 
namještenje«, da to nisu ozbiljno ni mislili. Mnogi od tih možda se 
ni ne sjete svog obećanja, te nastave i dalje samo radom i brigom 
oko svoje svakidašnjice, brigom oko svog golog života. I ostaju ta- 
ko mnogi jednostrani stručnjaci, bez širih pogleda i bez kulturne 
»zaobljenosti« kroz čitav život — jer onaj, koji za vrijeme 4 ili još 
više godišnjeg studija nije našao vrijednim, da žrtvuje nekoliko sati 
tjedno ili mjesečno za svoj razvoj na raznim kulturnim područjima 
izvan svoje struke, taj ne će ni kasnije uviđati svoju nekulturnost. 
Naprotiv tome će student, u kome je čvrsto usađena, težnja za pu- 
nim .kulturnim životom, — unatoč svih obiteljskih ili ekonomskih 
prilika i neprilika, unatoč gdjekada neopravdanih specijalnih ispit- 
nih zahtjeva u svojoj struci, unatoč opće jagme za što većom specija- 
lizacijom i natjecanjem za što boljim ocjenama — ipak svaki dan 
naći nešto vremena bilo za sticanje spoznaja iz ostalih znanosti 
(koje mu nisu »struka»), bilo za socijalno-karitativan rad, bilo za 
umjetnost, bilo za odgojno djelovanje, a možda i za religiozni život, 


85) str. 64 h 

Nedavno je u američkoj industriji automobila. — poradi: razvijene 
specijalizacije i podiobe rada pomoću »vrpce« — oko 2000 organizi- 
ranih radnika stupanjem u štrajk automatski onemogućilo rad u 
svim zavisnim radionicama i tvornicama te izbacilo iz posla oko 
250.000 drugih radnika. A američki privredni život je još uvijek sa- 


mo na početku pravog specijalističkog načina proizvodnje dobara! 


Prema tome takvi slučajevi mogu biti u skrajnje kolektiviranom 1n- 


dustrijskom životu — kako ga zamišljaju mnogi marksisti — po: 


stotinu puta opasniji po kolektivitet. I ako na bi došlo do tih od 
čajeva u kolektivističkom društvu poradi nezadovoljstva nekih rad- 
nika, onda bi sigurno došlo poradi kakve poplave, potresa, erupcije 
vulkana, slučajne eksplozije i slično; a posljedica bi bila i nezado- 
voljstvo radnika i katastrofa za cijeli mehanizirani sistem. Slično 

kao što u roju pčela nastane katastrofa, kada odjednom nestane 
pčela .matica. Bug I dk 
36) str. 66 ' A ž 
O prirodnim sposobnostima odnosno o naslijeđenim svojstvima i 
uopće o ulozi biološke konstitucije, i t.d. nije potrebno iscrpno ras- 
pravljati unutar ove rasprave, budući da se ovdje iznose ciljevi, ka 
kojima treba težiti, i ideali, koje treba po mogućtvu što potpunije 
ostvariti. O činjenicama nasljeđivanja raznih svojstava te o činjeni-' 
cama zavisnosti od stvarne okoline (klime, i t.d.) bilo bi onda po- _ 
trebno opširno govoriti, ako bi se htjela raspraviti pitanja: da li će: 
ljudi i kada doprijeti do postavljenih ciljeva? Ili, da li će se neki. 
postavljeni ideali faktično ostvariti ili ne? Nadalje, ka ko se mogu 
ti ideali ostvariti? Koje su zapreke za ostvarenje određenih ideala? 
No prije nego će se raspravljati takova pitanja, potrebno je prvo 
one ideale postaviti! Zato je Prvi posao, da se raspravlja o tome: 
kakove ideale da si postavimo za cilj života i svog djelovanja?! '1o 
hoće ova knjiga da iznese. I naravno, tek kada se to raspravilo, i 
ideali se konkretno postavili, tek tada se može ići dalje s pitanji- 
ma: da li je moguće njihovo faktično ostvarenje u nekoj skoroj bu- 
dućnosti i kako da se to postigne? Iscrpno rješavanje takvih pita- 
nja ostavlja autor ove knjige drugima a sam se zadovoljava s kon-, 
statacijom, da nije važno znati, da li se može doskora ostvariti iz 
vjestan vrijedan ideal ili ne, već je važno samo težiti k takvom: 
idealu i cilju, pa ma on i nikad ne bio ostvarljiv u svojoj potpu-: 
nosti! 

31) str. "1 m 
Besmisleno bi bilo sabiranje sveg znanja, što su svi ljudi (pa makar: 
samo u jednoj struci) stekli — jer bi to bilo podvostručenje života! 
Dakle je to i nemoguće! Nego ima smisla sakupiti samo vrijed- 
no znanje! No što je vrijedno? Koje znanje je vrijedno? Specijalist. 
uvukavši se u svoju struku ne će moći baš na ovo važno Pitanje da. 
dade odgovor, i tako on ne će moći razlikovati vrijedno znanje od. 
nevrednog, pa će postati sakupljač bilo kakovog znanja. A onaj, 
koji polaže opravdanu važnost na pitanje vrijednosti znanja — taj 


će uvidjeti zablude specijalizacije i prići će k univerzalnom kultur-; 
nom životu. 


38) str. "1 : 
Ovu misao jasno izlaže Dr. A. Bazala (»Metalogički korijen filozo-: 
fije« str. 47), kada kaže: »Svaka nauka ima tako prema svojim per- 
spektivama svoju istinu, ali upravo zato i nijedna. ne sadrži svu 
istinu« — stoga onaj,. koji teži k punoj istini, ne može se ograničiti. 
na pojedine nauke, Već će prići k filozofiji, koja »kao integralni 
stav hoće da u sebi ujedini sve pojedinačne poglede na svijet i ži- 
Vot«, no prišavši filozofiji postaje očit. uvid: »svi filozofski problemi. 
su u uskoj organskoj vezi«!! : 

39) str. "1 “ K ž “ga 
Kako specijalizacija ne pridonosi“ništa kulturi (već oduzima), to ne' 

bi smio odgajatelj upućivati a škola (u koliko je odgojna institu- 
cija!) pomagati u smjeru specijaliziranja. Dakle ni univerziteti ne 
bi smjeli pomagati ovu nekulturnu tendenciju k specijalizaciji, ten- 
denciju baziranu na ekonomsko-biološkim vrednotama. No ipak 
stvarnošću života stupaju u službu ovih nekulturnih tendencija svi 
univerziteti, koji pripuštaju nove praktične specijalne struke. Uni- 
verziteti se time pokazuju više kao praktične institucije, Koje Su 
sve manje u službi zhanosti i kulture, a sve više u službi privređe i 
biološko-ekonomskog života: u službi civilizacije. 


Prvi korak ka kulturnoj tendenciji u današnjem  univerzitetskom 
obrazovanju bilo bi to, da se tijesnije poveže nastavni rad između 
pojedinih fakulteta. Jer i nije s odgojno-kulturnog gledišta toliko 
zlo, da se osnivaju nove katedre iz novih specijalnih struka, koliko 
to, da se studentima stavljaju zapreke za svestrano obrazovanje 
strogim odvajanjem pojedinih fakulteta. Pa tako nažalost izgleda, 
da između pojedinih fakulteta i nastavnih struka postoji samo neka 
veza preko administrativnih ureda, a ne i prava zajednica, kakovu 
traži već i smisao riječi »universitas«. 


Jedan praktičan prijedlog k tijesnijem povezivanju pojedinih fakul- 
teta — ako se naime hoće univerzitetskoj ustanovi podati i odgojno- 
kulturna namisao a ne samo praktično-obrazovna — u odnosu na 
naše Sveučilište sastojao bi se n.pr. u tome: subotom poslije podne 
da se ukine svaki seminarski rad, praktikumi i pojedinačna preda- 
vanja, a umjeto toga da se uvedu zajednička predavanja za sve slu- 
šače svih fakulteta. U nekoj primjereno velikoj dvorani (eventualno 
u Malom. kazalištu) održavali bi tako profesori i docenti svih fakul- 
teta skupna predavanja primjerice pod rukovodstvom profesora 'i 
docenata pedagogije i filozofije. Kako bi se godišnje moglo održati 
tek oko trideset predavanja, to bi naravno samo po 3—4 predavača- 
profesora sa svakog fakulteta mogli održati opća informativna pre- 
davanja — no ipak bi to bilo dovoljno, da se n.pr. studenti tehničari 
upoznaju s medicinskim problemima, šumari s modernim smjerovi- 


ma u likovnoj umjetnosti, veterinari s rezultatima eksperimentalne 


psihologije, medđicinari s religijskim problemima, filozofi s teškoća- 
ma mostogradnje, pravnici s agronomskim problemima, i t.d. A Sto 
je najvažnije, svi slušači bi upoznali iste predavače, iste ličnosti! — 
Na taj način bi se studentima na Sveučilištu osim podavanja. speci- 
jalnog znanja i umijeća za pojedine struke davali još i poticaji za 
daljnji opći razvoj na svim kulturnim poručjima, A ujedno bi se s 
tim skupnim predavanjima — kao i uvođenjem slobodnih diskusio- 
nih večeri na pojedinim fakultetima kao i između stuđenata svih fa- 
kulteta — postigao u izvjesnoj mjeri duhovni kontakt i zajedništvo 
između svih studenata, koji su sada skoro posve odvojeni po fakul- 
tetima, a vežu ih nažalost samo politička naziranja i map ramji u 
neke skupove. 


40) str. 74 
Dr. P. Vuk-Pavlović kaže (»Ličnost i odgoj« str. 240.) obratno: 

..doista se lice nužno mora uzasebiti, a ono se bez izu- 
zetka i uzasebljuje, čim svome vrijednosnome doživljaju hoće da 
dade konkretni izraz...« 


41) str. 79 
Dr. S. Matičević: »Pojam rada ili aktivnosti u radnoj školi«, str. 9. 


42) str. 83 

Koliko je ružno čuti iz usta nekog intelektualca, kada n.pr. na neki 
upit o slobodi volje odgovara: »Ne znam. To nije moja struka. "To 
me ne interesira«. Ružno je to, jer takov odgovor dokazuje izobli- 
čen karakter, koji svoju duševnu lijenost i neskladnu izobrazbu želi 
prekriti takvom proviđnom isprikom. 


43) str. 85 

Već kvalificirani radnik, n.pr. »metalac« nema razumijevanja niti 
za kvalificiranog drvosječu-radnika, a kamoli za kvalificiranog knji- 
govođu-namještenika. Među intelektualcima su nerazumijevanja 1 
oprečnosti još žešća baš poradi razvite specijalizacije. N.pr. arhi- 
tekt za visokogradnje naprama agronomu, ili veterinar naprama fil. 
Tonko dirigentu, ili profesor matematike prema zubaru, i t, d. 


44) str. 83 
Još gora (od onog liječnika) bila bi slika jednog »specijaliste za 
obogaćivanje«, n.pr. lihvara. 


45) str. 85 

Sklad nije »zlatna sredina«. »Zlatna sredina« je običan kompromis. 
Kod sklada se podupiru sastavni dijelovi međusobno, pa je svakom 
dijelu omogućen nesmetan izražaj ili razvoj do savršenstva. Kod 
kompromisa — jer su si sastavni dijelovi oprečni, t.j. u neskladu -—— 
ne može se nijedan dio nesmetano razviti do savršenstva, već se 
stalno traži međusobno popuštanje. Kompromis je eventualno potre- 
bno tražiti između civilizacije i kulture, jer su si one oprečne kao 
tendencije .— .no.u pogledu same kulture.ne valja tražiti kompromis “- 
između pojedinih njenih područja i vrednota, jer ova područja nisu 
u opreci već se podupiru. A i između obrazovanja i odgoja je u iz- 
vjesnim slučajevima moguće postići sklad bez kompromisa. 


46) str. 86 
Prema tome čitava ova rasprava nije uperena protivu specijalista 
kao stručnjaka, već protivu specijalista kao jednostranih indivi- 
dualnosti. Ova je raspava uperena protivu onog krivog uvjerenja, 
koje je nažalost rašireno, da se specijalist ima što više izolirati od 
sveg ostalog »sporednog«. Ovo potonje uvjerenje — smije Se reći 
— ima i neku hohštaplersku notu. Naime izgleda, da takva izolacija 
i jednostrana specijalizacija zapravo služi tome, da čovjek zavarava 
sama sebe i svoju okolinu, kako je on navodno doista »pravi struč- 
njak«. 

Ispravci: 


8. 20-16.r. odd. — disciplinirano; s. 22-19.r. odd. — fiksirati;  s—29- 
49-r-odđ-—-fiksirati; s. 29-14.r. odd, — civilizacija; s. 30-5.r. odg. , 
— trajno; s. 33-17.r. odd. umjesto »52)« — 25); s. 40-1.r. odd. — 
kulturna; s. 42-11.r. odg. — intelektualno; s. 43-12.r, odg. — Pai 
ista; s. 43-17-16.r. odd. — nuždan; s. 48-11.r. odg. — izživljava; 
s. 56-9.r. odd. — prijedlozi; s. 57-12.r, odd. — zahtijevati; s. 58- 
12.r. odd. — umijeće; s. 69-10.r. odd. urnjesto »svako« — svatko; 
s. 70-19.r. odg. — specijalisti!; s. 78-11. odg. — automatizme; S. 
80-6.r. odd. — bit će; .s. 84-18.r. odd. — Corbusierovim; s. 85-1.T. 
odd. — ocijeniti; s. 88-6.r. odg. umjesto »prema tome« — previše; 
s. 95-1.r. odg. umjesto »12) str. 20« — 12) str. 19; s. 95-20.r. odg. 
umjesto »14) str. 32« — 14) str. 28. 

Cijena 32.— Din 
Naklada pisca: A. Mužinić, — Zagreb, Sabljićeva ul. 2 


